
LES CAHIERS WALLONS 


Dialecte de Namur. 


Prétimps 


Dji vin d douviè m' finièsse, 
Li prétimps èsteûve là... 
Dj'è-nn'a d'mèré tot bièsse! 


Gn-a pus dandji di sclises 
M'a t'i dit en riyant, 

Ca maugré totes sès rises 
L'iviêr èst foutu l'camp. 


Dji so télemint binauje 
Di c' qu'i vint d' m'aprinde-là 
Qui dj' li va d'nér one bauje 
Po qu'il pwâte au solia. 


Edmond TILLIEUX, R. N. 


Larmes 


One amourète qui toune a rin : 
Lârmes a gogo... mins feu di strin. 


Quand l'mwès d' l'aviérge nos stind sès lèpes : 
Lérmes di crustal dissus lès-ièbes. 

Deüs djon-nès djins au pid d' l'auté : 
Lârmes di boneür... mins qwè ç' qu'on sét! 


Dins lès mwin-nadjes quand gn-a one brète : 
Lârmes di sôrcire ossitôt prètes. 


Pa côp quand Ï' vint mousse dins l'nwâr trau : 
Lârmes à saya su mès caraus. 


Quand I!’ bon timps è-st-au d'bout d'sès rôyes : 
Lârmes à bansléye avau lès vôyes. 


A fiyes padri on-ètèremint : 
Lârmes dins lès-ouy d'on grimancyin. 


Edmond TILLIEUX, R. N 


Payis d'An.nevôye. 


Li live dès mwarts 


— Tènoz! Irma : on z-avòye ça à nosse curè!, aveut-i dit 
l' garde en z-aboutant l' paquèt à l' mèskène. 


C'asteut l' djoti do l' Tossint d’ l'après-non.ne, dismètant 
qui tot l' monde rabroke a l' vole èt qui l' pastetir deut r'cire 
ètur grand'mèsse èt lès longuès vèpes di Tossint, causu sins 
laukè, lès djins po lès ricomandacions, lès mèsses èt l' rès- 
tant. C'èst vos dire qu'i gn'aveut wêre d'èsplicacions à-z-awè 
là d'ssus, èt bin rate qui nosse comére a ieti douviè l' paquèt 
— on bia longu paquèt qui sinteut bon l’ jubier, èt r'mète on 
bia live au papa do curè — « Là c' qu'on z-a r'mètu a l'uch 
por nos-ôtes, wai! Si vos l' vloz chwarchi èt m'rimontè one 
botèye di rodje, djè l' mètrè bagni a l’ nèt por nos-ôtes 
din.nè dimègne : c'èst justumint l' djoû do pére di Gòdène! » 

Lès-ordes, c'èst lès-ordes, di-st-on à l jendärmèriye, èt 
nosse papa, c'è-st-on-ancyin jendòrme : come fut dit fut fait 
èt l' djoti bagnetive dèdjò dispeûy longtimps quand, à l' nèt 
tote basse, gn'a onk dès detis qu'a sondji a-z-advêrti Mon- 
sieü l' curè. 

Mins ç'tici, qui n'aveut nin co fait s' djoürnéye, ènn'aleut 
por one toürnéye aviè l'èglije po fè sonè one transe. I n'a 
wêre copinè en route : ça l' grabouyeut, ç' live-la. D'èwou 
pôreut-i bin duv'nu? Gn'aveut bin l' passéye do lond'mwin 
po lès mwârts... Mins, là si tant do timps qui l' jubier n' si 
fait pus tuwè po l’ djoû dès mwârts... C'èst come s'i sinteut l' 
gout..., come dji vos l'di! 

Faut-i vos dire qui, d'peüy longtimps, po n' nin dire dis- 
peüy todi, li londi do l' Tossint au matin, lès djins qu'ont cor 
one miète di cœûr apwatenut su l' sou d' l'èglije dès frûts, 
dès vèrdeüs et d' totes sôtes - et sovint d' leüs pus bias — 
po fè l' passéye po lès mwarts à l' sôrtiye di mèsse. Avou lès 
caurs, on dit mèsse po lès mwarts dès familes qui faiyenut 
alè l' vinte. 

Li Djòsèf s'i mèt tot bèlotemint èt «présinter» lès dinréyes 
èt Fèfète ramasse lès cans' èt tot l monde è r'va contint avou 
sès gayes, sès cabus, sès Dwèyèné d' Comice ou sès cwa- 
nes di gate èt l' rèstant. 


Mins, tot ca, c'èst po d'mwin! Audjotrdu, c'èst l' live qui 
compte èt, parèt qu' c'asteive on fametis! 

Comint ç' qui c' bièsse di live-là a sti tchwèsi jusse on 
dioù d' Tossint po moussi o l’ maujo d' cure sins veüy èt 
sins r'conèche? 


Quand nosse curè a ieü r'gangni s' maujone: d'awè fait 
saqwants «visites», d'awè sti rastaurdji pa onk èt l'òte, i n'a 
pus trouvè pèrson.ne dissus pid. Et, vas-è, twè, trouvè l' carte 
di visite da on live didins lès papis da Irma! I li choneut 
qui, s'il aveut ieü mètu l' mwin su l' papi ou dò bin tchair 
dissus one lète qu'on z-aureut ieû mètu dins l' paquèt, il au- 
reut ieü seü qué camarade èst-ce qui sondjetive cor à li au 
timps dès tchèsses. 


— Enfin! di-st-i, nos waiterans a ca d'mwin t't-au matin! 

Ca, s'on s' rimèt tot timpe a l' chije di Tossint, on sòte ca 
pus timpe fou d' sès sauyes li djoü dès-òmes. 

S'a-ti cochoyu dins s' bèdêre ci nêt-là! 

— Et si d'astchèyance, ci n'asteut nin por li ? Tot pout 
sorvinu dins on p'tit viladje rèturè dins dès cints bonis d' 
bwès? 


Là-t-i nin qu'i s' rèwieut fin frèch di tchôd, en tot sondjant 
on live di deüs cints lives, què li spotcheut si stomac’ et fè 
on vint d' diâle en choyant sès deüs-orèyes di baudèt èt clou- 
gni d'on-ouy, qui s' gauche asteut bwagne, èt son.nè d'on 
fin trau qu'il aveut dins s' costè. 


A pwin.ne èsteut-i rèdwarmu qu' ça r'purdeut : one con- 
vôye di tos lès tchèsturlins èt d' tos lès tchèsseüs d'avaurla 
qu'arivint avou chaque on live ou deüs faisans et min.me, 
li pus midone, on chèvreü... come dins l' vi timps. Et Irma 
qui r'ciyeut tot ça avou on bia sorire, èt dès révèrinces èt 
dès grands mèrcis èt l' papa, ètur deüs tchapurnéyes, qui 
chwarcheut, qui chwarcheut... 


Et lès casseroles qui s' rimplichint à opes, èt lès botèyes 
qui s' windin-n'... Gn'aveut j'qu'à l' tchôdroni d'avaurlà qu'on 
z-aveut ukè po ralaurdji lès sêwes po tot l' song qui picheut.., 

Et lès tchèts qui courin.n' èvôye, min.me un grand nwâr 
démoné qui biseut au pus abiye dissus trwès pates avou 
lès dispouyes... Au lieû do mète tot l' song à m' vignel.,. 
Mètoz-le au lieü do l' lèyi couru à maulvau!... Et vo-le là co 
rèwèyi! 

Poqwè gn'a-ti ieà adon dès mwarts qu'ont v'nu èt z-alu- 
mè on grand feu avou on gris papi plin d' song èt min.me 
qu'one blanke envèlope a tchèyu foü; nosse curè a vlu po 
l' ramassè mins lès flames l'ont apè èt i s'a r' ssatchi divant 
lès mwârts qui v'nint dansè autoü dès tines èt dès tines di li- 
ves qui bagnint dins l' song, do bia song d' live èt do bon 
song d' vigne, èt lès drigléyes di faisans... èt l' chèvreü... I 
n'avint nin l'air contint, lès mwârts èt i 'nn'è r' bolint dès- 
ouys au pôve curè qu'aveut vlu r'prinde li lète do feu... èt 
i soneut... Non.na, i n'sonint nin; c'asteut l' révèy da Irma 
qui soneut èt deüs munutes après èlle asteut d'djà à l’ valéye 
à grawyi l'feu. 


I n'a fait qu'one ope po s' moussi èt z-arivè o l' coujène, 

— Irma, gn'aveut-i nin on papi autoù do live d'èyir èt n' 
vos-a-t-on pont r'mètu d' lète? 

— Siya, ca! Mins, èst-ce qui ca prèsse tant qu' ca? Dji n' 
saureu pus dire au diâle çu qu' dj'ènn'a fait. Ratindoz qui 
dj' tise! 

— Bin sür, bin sür! Mins dispètchoz-v' quand min.me! 
Dji m' va douviè l'èglije! 

Sins bambyi, il a ieû r'gangni l' patriye qui l' tchèt n'aveut 
nin co ieü l' timps do s' dispaupyi. 


— Vo-le la, wai, monsieti l' curè, vosse papi, mins i n'èst 
nin au d'là dès pròpes èt on ‘nn’ a pris po mète lès tripes. 


la falu discafougni èt r' choürbu et rassonrè l' gris papi 
pace qui on vèyeut dès lètes qu'avint sti mètiwes au crè- 
yon : « Pour Monsieur... l» 


— Vos vèyoz bin qu’ c'èst por vos, don, Monsieû l' curè. 
Po qui ç' qu'on z-aureut ieû mètu ça véci? 


Mins nosse curè n'asteut nin co tranquile : i vleüve rawè 
prôpe tote li fouye. 


— Nos-i astans à l' taye aus fréjes : waitoz ç' qu'on z-a 
scrit : « Pour Monsieur le Curé; pour la vente des trépassés.» 


Li diâle aureut ieü potchi o l' coujène avou l' live dins sès 
dints ou l' ton'wâre tchair su l' maujone èt fè spitè l' mari- 
nòde èt machurè tot l' viladje qui noste Irma n'aureut nin 
ieü sti pus sbaréye. 


— Bin, c'ènn'è-st-one! Bin, c'ènn'è-st-one! ènn'aleut-èle. 
Nos-alins mougni l' live dès mwatrts! 


— Nos l'alans mougni, Irma! Bin sür qui nos l'alans mou- 
gni! I n' manquereut pus qu' ca! 


— Vos n'i sondjoz nin, Monsieti l' Curè? Djè l'auderetive 
su mi stomac’ tote mi viye... 


— Portant, ca irè come ca, Irma... èt si vos n'è vloz pont, 
vos mougneroz vos canadas avou l' sauce. 


— Ni live, ni sauce : dj'in.me co mia mougni m’ pwin tot 
sètch! 

Mins lò l' detizyin.me läron qu'intreut : li papa ariveut 
dins l' discussion sins sawè qwè ni qu'èst-ce. 

— Nos ‘nn'avans fait dès bèles, Mossieü! V's-avoz chwar- 
chi, èt mète bagni l’ live dès mwärts.. li cia qu'on n'ra- 
tindeut pus d'petiy dès-ans èt dès-ans... èt Monsieti l' Curè 
nos l' vout fè mougni! Mins, mi... 

— Nin d' tot ca! Nos n'plans nin mète li bièsse su l' pas- 
séye dins l'ètat qu'èlle est. Gn'a qu'one sòte a fè : i nos 
d'metire detis-etires po-z-è trouvè on-òte èt z-ayèssi nosse 
Djòsèf. Lès djins arivenut d'djò : dji m'èva è l'èglije! 

Por one mèskène di curè èt por on-ancyin jendarme, lès: 
ordes c'èst lès-ordes. 


“an 

Et c'è-stinsi qu'è c'ttanéye-lè, grâce à on tchèsseü do 
payis qui l' Sint-Esprit li aveut tchèyu su s' cabu ou qu'a 
r'trouvè dès bonès cartouches po l' djoû do l' Tossint, ou 
qu'a ieti dol chance dispetiy dij ans, ou grâce à on dioti 
qu'a tchwèsi c' djoü-là po fè maletir di li... 


— Mins qu'èst-ce qui ca pout fè pwisqui c'asteut l' prumi 
côp d'petiy dij-ans qu'on-z-è r'vèyeüve onk —; grâce à one 
mèskène qui sondjeut à s' frichetouye do dimègne d'après èt 
à on papa d'curè qu'aveut pwartè fwart longtimps l' bèsace 
èt l' fusik: grâce à on curè qui lès r'mòrds tourmintint co, 
grace a tot ça èt co quéquefiye a tot c' qui nos n' savans nin, 
on z-a vèyu, on londi d' Tossint, arivè ventre à tère dissus l' 
place di l'èglije, on live aveu deûs grandès-orèyes come 
dès-orèyes di baudèt èt on-ouy qu'i clougneut, — ca d' l'òte, 
il asteut bwagne — èt tot son.nant d'on trau qu'il aveut 
dins s' costè, on live, bin ravolpè dins do papi d' botique 
avou dès grandès lètes dissus... 

Mins c'tici, dji mètreu m’ tièsse dissus l' blo, c'asteut do 
drwèt ouy qu'il asteut bwagne, nin come l'òte, li cia qu'on 
z-a dindji tortos, min.me Irma, li dimègne après l' Tossint 
o l' maujo d' cure d'An.nevòye. 


L. LEONARD, R. N. 


Dialecte de Ciney. 


Miérseû 


C” n'èst pus qu'on vi mouchon 
Qui wayeméye à tos timps, 
1 croche totes sès tchansons, 
Tchip! Tchip!... volò si r'frin. 


Bèle a candji d' gayole, 

A tom'ji totes sès grin.nes 

Por li c'èst l' min.me djindjole, 

I n° veut pus qu' pas sès pwin.nes. 


I s' sovint dès bias djotis 
Au mitan dès djètons... 
Poqwè faut-i qui l' dot 
Vègne flachi su l' bourdon? 

Di tos sès bias couplèts, 
Il a rouvyi lès notes, 

I s' tape afiye au r'cwè 
Padri quéquès grumiotes. 


I n'a min.me pus un djok' 

Po s' tinu d'a facon 

Gn'a pus qu'one fayéye broke, 
Ele ripwèse su l’ sauvion. 


R. HOSTIN, R. N. 


A r mache 


On s' pinse volti 
Mèyet qui l's-ôtes, 
Et, po on rin 

On grigne dès dints. 


On s' pinse volti 
Mèyet qui l's-ôtes, 
Mais, po donè, 

On crwèse sès brès. 


On-z-èst trop nawe 
Po s'astaurdji 

Et veûy li mawe 
Qu'on s'a fwardji. 


R. HOSTIN, R. N. 


Visadjes di momans 


Dissus l' visadje 

Di nos momans, 

On veut l' croyadje 
Fait pa l's-èfants, 

Qui Ï' bije sofèle 
Dissus leus-ans, 
C'èst maugrè zèles 
Si nos l'vèyans. 


Lès vis visadjes, 
Racrafougnis, 
C'è-st-on mèssadje 
Por vos..., por mi. 


R. HOSTIN, R. 


Dialecte de Moustier-sur-Sambre. 


Saye 


Dj'a skèté I’ pus bèle couche do djon.ne sau 

Qu'èst stampé pa-dri nosse meur di sètchès pires 
Et l' seûve a glèté fot dèl couche 

Et l' seûve a brotchi foû do sau. 

Dj'a rôlé l' couche ètur mès dwèts, 

Djè l'a broyi su on cayau. 


Avou li scwasse discôpéye a bokèts 

— cénq “bokèts come mès cénq' dwèts — 
Dj'a-st-adjincené on djè d'apèle 

Et dj'a r'loyi mès cénq chouflèts 

Avou Ï' filé d' l'aviérje qui s' comèle 

Su mès brès. 


Dj'a sti m'achir su l' bôrd do pus’ 
Aviè méy'gnüt 

Et dj'a chouflé : 

Mins Ï' têre ni s'a nén rèwèyi 
Et lès mouchons n'ont nén tchiplé, 
Lès p'titès bièsses des bwès 

Ont d'mèré dins leûs nanches 
Au r'cwè. 


Gn'avèt qu' dès cheüves di sau 
Cossauyiyes su mès pids. 


IÍ m'a choné portant qu'on pièle 
Ou one sitwale 

Avèt ridé tot doücèt'mint 

Do stwèli su m' massale. 


Esté 


Quand Ï' solia blèfe su lès mulias 

Et su 1 'blanke cinse qui fait s' prandjêre 
Mwate sitauréye dins lès seücias 

I gn'a dès mouches su sès paupêres. 


Quand Ï' tére nantiye sûwe su I’ gripelote 
Ou qu'èle sokiye dins sès fustus, 

Ele fait dès rèves one miète timprus 

Come one bauchèle qu'a d'dja s' blanke cote. 


Marie, vos bètch sintenu bon l' fotre 
Et lès fètchéres qu'on s'achid d'dins 
Et s'obayi si l song qui coûrt 

Aviè vos lèpes, court dins l' frumint. 


Po lire su on vacha 


Et l' djoù qui dj’ sèrè trop lèdjér' 
Po m’ rastoker su Ï' têre 
Gn'a pont qui m' rastairè. 


Lès rovices d'omes, compterè-dje sur zèls? 
Is vairont jusse po distinde li tchandèle, 
N'Gront qu'à braire èt pwis c'èst tot. 


Et lès caurs qui dj'òrè lèyi — si waire qui c' fuche — 
— Qui l' Bon Diè vòye qui dj'ènn'eiche pont — 
N'ont qu'à totirner à cu d' pouyon 

Divant qu'on n° lès staure pa-dvant l'uch. 


Et mès cayaus, 

Is n'6ront jamais sti qui l place ousqu'on ratind, 
Ft lès canetias qui m' waitenu d'on drole d'air 
fome si m'Grénn' dèdja rovi 

Disptis qu’ lès-uch âront sti tapé au laudje... 

Fauréve valu qui l campagne ci djoû-là 
Fuche sôle d'awè bèvu Ï' solia 

A plins mulias, 

Fauréve valu qui l' foûre trop sètch 

Ni sinte pus l foûre qui m’ fait stièrni. 


Qui m' roviyenuchent! 
Gn'ârè quéntfiy qu'on-ètrindjir' 
Po v'nu r'claper mès-ouy. 


D'ab6rd qu'i gn'a detis mots d' patwès 
Su l' pire qui m' rascoudrè... 


Julète 


Mins qui c' qui tchante dins lès rôsêres 
Avou Iľ' ruchot qui fait s' prandjére 
An plin solia? 


I s'èsglimiye come one cwârpèsse 
Dins lès clokéns qu bachenu leûs tièsses 
Dissus s' djonne cwâr. 


C'èst li qui choûte trèssiner l têre 
Quand Ï' solia l' bauje su sès-ôrbêres 
Come on galant. 


IÍ s' cotrouye dins l'air quèl rabrèsse 
Dins l'èsté quèl waite pa l' fignèsse 
di sès dijas. 


Mins qui ç' qui tchante dins lès ròséres 
Avou l' bon vint div'nu Paujêre 
Pac'qu'i fait bia? 


Em. GILLIARD, R. N. 

Dialecte de Liège, 


Awedr 


Avou l prétimps 

l'amoür rivint 

Li zuvion d'avri 

A coür, 

Si frè r'sinti 

Li cir est bleû 

Les oûhês, djoyeûs 

Les clawson florihèt 

Li mévi hutèle 

Les ärdispènes boutèt 

Li tchanson d'amotr 

Fait djòser lès coûrs. 
Borguignon sorèye 

A l' tére, qui r'prind vèye. 
Fièsse, plaisir, amoûr 
Djoye èt boneür 

Li prétimps, nos-è done l'aweür. 


Jos MINET. 


Li vile toür 


Si l' vile toûr polév' djòser, 

Si nos polahis comprinde 

Li lingadje di sès pires 

A chaque fèy qu'on prétimps 

Rimousse on bê tièrci 

Parèy à ‘ne trilèye di Pävions tapés là. 
Qui lès êrs dè djot sont doûs 

Qwand is v'nèt rafrister 

Li mossé d' sès vis meürs. 

Ossu, qu'a-t-èle di keûre di sès an-nêyes, 
Si lès iviérs èt lès plêves 

Oyèsse fait plorer s'tchape as grisès hayes. 
Borguignon rihandih sès plâyes 

Et li promèt' chaque fèye on nové prétimps. 


J. MINET, 


Prétimps 


L'iviér fait plèce â prétimps 

Li tére si r'mowe, si dispiète. 
Lès oûhês qui n'dihit pus rin 
Grusinèt so lès cohètes. 

Li pavion galant troubadour 
Va r'fé des manéyes â fleürs 
Les crapandes di leû moncoetr 
Aront let toûr 

L'amoür, f'rè leû dèstinéye. 


Calin'réye 


Po l'ouhe int'drovou 

In'ome intetire. 

C'èst l' galant. 

Li coûr hoslé di d'zirs 

Ine feume è l' rawäde. 
L'ome! est-à l'ovrèdje 

Po l' pan di s' feume, di sès-èfants. 
Les deüs canayes 

E catchète 

Gostèt lès djôyes di l'amour. 
Rigrèt'ront-t-is may 

Leis confôrés 

Qwand l'ome! 

Mwért à l'ovrèdje 

On l'ramonrè 

Lès deüs pids d'vant? 


J. MINET. 

Mechons d'seson 


A r'vody', bon timps! Boune voye! En' fèyèz nin corwéye, 
Ramwin.nèz dès bias djoüs à plin.nès kèrtinéyes, 
Mèch'nèz, pâr ci, pâr là, lès pus bèlès saqwès. 
Kèrtchèz, droci, drolà, gn'a qu’ l'imbaras du chwès. 


Pourtant, d'vant qu'vos “nn'aliche pou dalér r‘prinde dès 

[fôces, 
Di'aureüs v'lu vos d'mandér d'nos ramwin.nér aute chôse. 
Lès cruwèsses, lès freudeüs, nos 'nn'avons pus qu'âssèz : 
Gn'a d'djà télmint longtimps qu' vos nos amacralèz. 


En' vos léchèz pus prinde à toutes sôrtes d'amantchures 
Pa l's adreuts makignons, qu'ont seürmint fét l'gadjure 
Dè vos foute dèssu l'dos, çu qu'on n'vout nin pâr là : 
Dès tèchins qu'in goubyeüs èn' ramas'reut nin d'djà. 


Lavache à mitan pris — on nn'a douze dè rawète — 

Trwès aunes dè nwèrs nuwâdjes — èt cint z-autes à l'cou- 
[pète — 

Dès sints d'glace quasi nous — nin dandji d' dire mèrci — 

Gn'a-t-i vrémint qu'coulò dèssu vo vi wari? 


Dès brouyârds pou l'mwès d'mòrs' èt pou méy' dès djaléyes; 
Pou l'cin d'jun, dès guèrjas... pou julète, dès rèléyes. 
Mins cu qu'on wèt rar'mint, dins vos amunicions, 

C'è.st in blinkant solia asseürè pou l'séson. 


Lès dinréyes, dè vo faute, djaurnneut su lès campagnes 

Et d'l'ivièr, dins lès staules, on n'wèt pus qu' dès caragnes : 
Moncias d'ochas vikants, trop r'singlès dins let pia, 
Cachant 'ne cawéye dè fotir pour ietis' fé du lacia. 


O, djè l'sés bin, bon timps : vos f'rèz co à vo mòde. 

Mins n'avonnes nin bin l’ dreut d'profitér, come lès autes, 
D'in p'tit cwin d'lei n'ayis' dè n'bètchiye dè bouneür, 
D'in bouquèt d'leti stwèli, d'saquants brassiyes dè fleûrs? 


Lès omes s'rint p'tète mèyetis èyèt setirmint pus quêy's, 

Si nos avins pâr ci, dè tout, 'ne pètite bèséye. 

Lauvau, on n'wèreut l'place gna dès djoûs qu'is “nn'ont 
[trop. 

Stitchèz quate deugt d'bon timps dins l'cu d'in grand satchot. 


Asteür, èn' bèznèz pus. V'lò l'ivièr qui s'amwin.ne. 
En' lèchèz rin padri :èl blankeü deut ièsse rin.ne. 
El castârd n'a nu keür èyèt, sins rujes ni mau, 
Avou çu qui d'meurra, va fé feumi, cayôs. 


A rvoüy', bon timps! Boune voye! En' fèyèz pus corwéye. 
Mèch'nèz du bon, du bia, à plin.nès kèrtinéyes. 

Coudèz, pâr ci, pâr là, lès pus bèlès saqwès. 

Ramwin.nèz nous radmint... dès bias djoâs pou chis mwès. 


L. MARLOYA, 
Van Splunter Marcel 


Adju c'pagnon 


Avec « ADJU C'PAGNON », un message nouveau, et de quelle 
qualité, vient enrichir notre littérature dialectale. Le lecteur 
goütera l'efficacité de ces poèmes retenus et sensibles, toujours 
au bord de l'émotion. 


Il èst timps; l'eüre èst v'noûwe. 


Une dêrine pupe qu'on foume adlé l' feü distindou. 

On båhèdje, on sièrmint — èt pwis l'ouch ricloyou. 

Adon sac èt bordon, les vôyes èt lès wèrbires. 

... Mins d'oü vint ç' qui deûs pièles soürdèt dri tès papires? 
I èst vrêye qu'on n'si comprind qu'à djoû dè grond voyèdie. 


Alèz c'pagnon, c'èst l'eûre. Va-z-è sins t' ritoürner. 


Mame, i fêt spès so nosse cahine. 

Poqwè n' féz-v' pus ni sine ni mine? 
Di'ènn'a m' sô dè brêre à non-syince 
Et d' ratinde qui nosse viye kimince. 


Alons-è, Mame. Lèyéz-v' adire. 
Alons-è so lès vôyes d'èyir 
Ramèchner d'vins nos mwins d'èfonts 
Vos pâters toûrnèyes à tchonsons. 


Mins w'èstèz-v' dimorèye, don, vos? 

Là dès-ons qu' dji v' ratind vêci, 

Dès-ons qu’ nosse djärdin èst flori 
Por vos. 


Wê, li p'tit hame po nosse prondjire 

Lès djoûs d'osté. Dji sin vosse song 

Qui coürt è mi-âme. Dji veû l'ombire 
Di vosse nom. 


Vinoz tamehi mès pwin.nes è l' mohone di todi. 
Lò dès-ons qu' dji v' ratind po strimer l' paradis. 


Lès pires pus grises qu'on djoû d' Tossint, 
Lès p'tits vinäves è l’ pòme di s' mwin. 


Li makèye qui s'gote a havèt 
Po l blonke Mérète què l' rilinwet'rè. 


Treûs colons so l' tit dè vi Nès', 
Timps qui s' feume brêt : «Crè massite bièsse!» 


Lès pâtes qu'on strile inte sès dis digts, 
Quék'fiye li gos' dè pwin qu'on cüt. 


Li bwèye à l' rimouye so Ï' pahi, 
Li cina plin djusqu'a sòmi. 


Tès solés qu’ lûhèt so l' hourèye 
Pace qu'à matin “l a fét rozèye. 


Tès deüs mwins po-d'zeü l' tère mièrnoûe, 
L'ârzèye, a plins brès, nit' èt djoü. 


C'èst coula, m' fèye, après nos-ôtes, 
C'èst tot coula, sav', èt rin d'ôte. 


100 


Hoütez, Mame, lès-êrs di d'vins l' timps! 
Alons r'pinde tos nos moussemints d' doü 
Et cwèri dri lès novias djoüs 

Tos l's-èfonts qu'on n' ratindéve nin. 


Riprind tès lives èt m’ rinde mès djäbes, 
Dj'a si bin må m’ tièsse, valèt m’ fi! 
Lé-l' bout, hin, qu’ dji m’ vasse rapéri 
E l’ blonke mohone, po-d'zos lès-abes. 


Mins twè, m' viyèdje, qui dwèm' lävä, 
Mi p'tit viyèdje avou tès djins 

So tès pazias qui n' vont noule pa, 
Im' ricnohrès' disp6y li timps? 


Di-mèl, va, qu'i n'èst nin trop tòrd, 
Por mi-z-èraler, so I matin, 

M'assir à djoc so l' cawe dè ichär 
Avou totes lès fòves di d'vins l' timps. 


So l' batire di nosse grègne, mi fèye, 
Quond v' ramèch'nèyerèz mès vingt-ons, 
Lès djotis brotch'ront, 


Lès deurs djotis qu’ vos vetirèz flori. 
— Dimwin lès-etires sèront mawòres : 
Bäcèle, vos pôrèz v'ni. 


Pour la rédaction, s'adresser à M. Jules Rivière, rue des Hou- 
blonnières, Namur (La Plante), 


ABONNEMENTS : d'Honneur : 250 fr, — De soutien : 100 fr. 
Ordinaire : un an : 65 fr. — Pour l'étranger, le port en plus. 
C. C. P. 7956,97 « Les Cahiers Wallons », rue de l'Ange, Namur. 


Quand dj'va à on banquèt 

Dji sos st'one infèrnale, 

S'on nvwèt nin m'potiquèt 

Di mostaude « L'Impériale »! 


LIMPERIALE 


ETABLISSEMENTS BISTER 


JAMBE-NAMUR 


Poqwè pièrdoz todi vosse timps 
Moman, avou vosse confiture! 
Materne è fait causu po rin, 
Avou dès frits garantis purs. 

Dji vos bistoke, 


Dji vos rastoke. 
Tunoz-vos bin 


Vos n tchaîroz nin ! 


Vos bin'in-més Rèlis, 


Joseph, Eudore, Louis CALOZET 


NE A AWENNE, LE 19 DECEMBRE 1883 


Grand Officier de l'Ordre de Léopold + Grand Officier de l'Ordre de la Couronne 
Croix civique de lère classe 
Médaille de guerre anglaise - Croix civique 1914-1918 - Résistant civil I. |. 1941- 
8. 9. 1944 - Ayant-droit de prisonnier politique 
Officier d'Académie 


DOCTEUR EN PHILOSOPHIE ET LETTRES (PHILOLOGIE CLASSIQUE), 1906 
PROFESSEUR AU COLLEGE COMMUNAL DE BOUILLON, 1906-1908 
MAITRE D'ETUDE A L'ATHENEE ROYAL DE NAMUR, 1908-1918 

PROFESSEUR 1918-1933 — PREFET DES ETUDES 1933-1943 


PRESIDENT : 
DU CERCLE ROYAL LITTERAIRE «LES RELIS NAMURWES» 1930 
DU COMITE CENTRAL DE WALLONIE 
DE LA SECTION NAMUROISE DE L'A. P. |. A. W. 
DU COMITE DE GESTION DU THEATRE WALLON 
DE LA SECTION DE NAMUR DES AMIS DE L'UNIVERSITE DE LOUVAIN 


PRESIDENT D'HONNEUR DE LA SOCIETE ROYALE SAMBRE ET MEUSE : 
«LE GUETTEUR WALLON» 


VICE-PRESIDENT DE L'UNION ROYALE DES FEDERATIONS WALLONNES 


GRAND MAMBOUR DE LA FRAIRIE JEAN-BIETRUME PICAR 


MEMBRE DE 
L'ACADEMIE ROYALE DE LANGUE ET DE LITTERATURE FRANÇAISES 1945 
L'ACADEMIE LUXEMBOURGEOISE DEPUIS SA FONDATION EN 1934 
LA SOCIETE DE LANGUE ET DE LITTERATURE WALLONNES (LIEGE) 
LA SOCIETE «LES AMIS DE NOS DIALECTES» (BRUXELLES) 
DES AMIS ET DISCIPLES DE FRANCOIS BOVESSE 
LA COMMISSION CULTURELLE CONSULTATIVE DE RADIO-NAMUR-LUXEMBOURG 
LA COMMISSION D'ENTERINEMENT DES DIPLOMES UNIVERSITAIRES 
L'UNION ROYALE LUXEMBOURGEOISE 
DES SERVICES DE RENSEIGNEMENTS «PRO PATRIA» 


MEMBRE D'HONNEUR DE LA SOCIETE ROYALE MONCRABEAU 


PRIX : 
GENERAL MICHEL : 1929 « LI CILE QUI N' ROVIYE NIN » 
NOTRE MUSE : 1929 « PITIT D' MON LES MA-TANTES » 
GEORGES MARQUET « TIESSE OU LETE » 
DE LA SOCIETE DE LITTERATURE WALLONNE « LI BRAK'NI » 
DU CENTENAIRE « O PAYIS DES SABOTIS » 
BIENNAL DU GOUVERNEMENT ; 1938 « LI CRAWIEUSE AGASSF » 


LES CAHIERS WALLONS 


A nos soçons d'au lon èt di d'près 


Lès «Cahiers Wallons» fièstéyenut avou tortos li Présidint 
dès Rèlis, Monsieü Joseph Calozet. 


Avou li bouquèt d' fleürs qui chaque di nos-ôtes li vout 
ofri, tortos à leti maniére, astoz d'acòrd su one pitite por- 
mwinrnade avou li a Nauwin.ne. 


^ 


Wadji qu’ tortos, nosi apudrans ou-z-i raprinde one 
saqwè : quand ci n' sèreûve qu'one waléye di bone air po 
ranairi nos peûmons. 


A nos amis proches et lointains 


La revue «Les Cahiers Wallons» s'associe a tous les amis 
qui fêtent Monsieur Joseph Calozet, «président des Rèlis 
Namurwès». 


Chacun d'entre eux a voulu lui apporter un bouquet de 
sa façon: nous vous proposons une petite promenade à 
Awenne en sa compagnie et grâce à ses livres. 


Gageons que chacun de nous peut y apprendre quelque 
chose sinon y retrouver des souvenirs : nous vous promet- 
tons en tout cas une vivifiante bouffée d'air frais. 

Propos d'un archiviste 
sur l'histoire de la littérature dialectale 
à Namur 


Cette étude que notre Président d'Honneur M. F. Rousseau 
dédie au «Présidint dès Rèlis» n'a pu, pour des raisons indé- 
pendantes de notre volonté et de la sienne, être jointe au 
numéro d'hommage. 


Elle constituera la matière du numéro de septembre des 
«Cahiers Wallons», mis en vente à l'occasion des fêtes de 
Wallonie. 

C'èsteüve à l'Atènéye, nosse bone viye sicole, avou sès 
pauvriteüsès clâsses, lès meurs blankis à l’ tchaus', lès 
bancs tot sclimbwagnes, cwachis èt cotayis, dès wôtès stüves 
di cru fièr, avou dès longuès büses tineuwes pa dès fi d' 
arca, dès bètchs di gâz qui lumin.n' tot djane. 


Ça n' nos espêtcheüve nin di div'nu quénefiye dès savants 
come lès cias qu'avin.n' leü nom su lès tâblaus d'oneür è 
l' sale d'ètude. 

Après saquants-òtes, on nos-aveüve mètu, po nos tnu a 
gougne on djon.ne ome, d'one dijin.ne d'anéyes pus vi qu‘ 
nos. 


Nos nè l' vèyin.n' ni pus volti ni pus èvi qu'on-òte, mais... 
«Le chef, voilà l'ennemi» s'apinse tot qui dwèt choûter on 
maisse! 


Po s' doner l'air pus fèl, i lèyeüve crèche one riwède 
pitite baube, dissus l' rossia eti mètetive dès laudjès bèri- 
kes. I fieüve afiye one grosse vwès è rôlant one miyète lès- 
r. 

On côp, nos n'èstin.n' qu'à sèpt-yòt gamins didins l' grande 
sale. Dj'enn'avetve onk jusse divant mi. Lès-òtes èstin.n' 
mètus plic-ploc à drwète et à gauche. L'uch èsteüve au fin 
laudje. Pa lès finièsses, li bia mwès d' Maiy mousseüve 
come è s' maujone èt l' poussère dansetive tot-avau l' solia. 

Nosse maisse s'aveüve lèvé di d' padri s' pèrpite èt tot 
n' fiant chonance di rin, il èsteüve èvòye è l' cou, po prinde 
l'air, dizos Nanète, li vi agacia ou c' qui lès sauvèrdias 
tchip'tin' èt s' cobatin.n'. 

Tot d'on côp, mi camaräde di d'vant si r'toûne, tchòke si 
mwin su m' live èt l' tape à l' tère. 

Dj'apice mi régue èt dj’ li zinguèle on côp dins s' dos. Is’ 
daure dissu l' sène èt nos nos tarlouchans come dès dis- 
tèrminés. 

C'èst dès djeus d' gamins, vèyoz. ca, quand c'èst qui l' 
maisse èst sorti! 

Li nosse, qu'a sti afüteû dins lès-Ardènes, n'èst nin deur 
d'orèye. Il ètind l' disdi et racourt au pus vite. 


Nin ossi subtil qui nos! 

Tot èsteüve bin à place, tos lès gamins leü néz dins leüs 
cayès, lès deüs coqs bateüs paujêres come dès postures. 


Li maisse riwaite. I n' vwèt rin, mais il advine... oblidji 
d' dire one saqwè. Et tot fiant s' grosse vwès, i nos criye : 


— Vous deux, là-bas, tout-à-l'heure, vous aurez de mes 
nouvelles! 


On bia còp di scoriye è l'air! 


C'è-st-ainsi, bin'in.mé Présidint, qui dj'a fait vosse coni- 
chance. 


Deûs-trwès-quatre ans après, vos-èstiz l' maisse sicrijeü 
Nauwin.ne qui nos règaleüve avou sès bèlès poésiyes èt sès 
bias romans walons. 


Po tot-a-fait, vos nos-avoz mostré l' bone vôye, come on 
vrai « Maisse »; ç'a sti l' vòye do coradje, di l'oneür, di 
l'amitié. 

Vola longtimps qui n's-èstans dès «Fréres-Rèlis» èt qui 
dji m' rafiye tofêr di r'çüre di vos novèles! 


Lucien Maréchal, R. N. 
Fondateur et Secrétaire-honoraire — II-1909. 


Parler de Namur. 


Comité d' Waloniye, qui v's-èstoz one dès tièsses, 
Dispeüy one bèle apéye, pusqui c'èst quarante ans, 
Pèkéye di vrais walons, bons Bèlges, nin walingants, 
A èmantchi, po l’ quinze di jun, di vos fér fièsse. 


Qui vos l' mèritez bin, là d'ssus, gn'a pont d' kèkèsses. 
Nos, vos socons Rèlis, di cœür, nos nos djondans 

A zèls, po rapèler tot ci qui nos vos d'vans : 

Roman èt poésiyes, èt dji n' sé pus tot l' rèsse. 

Vos-avoz bin ovré po Ï' lingadje dès tayons 
Tot tüsant à ç' qu'èst scrit su l' passète : « Wêre mais bon »; 
Ça vout dire qui vos pices ni sont nin one grosse pile; 


Mais lès tchansons d' mèstis, sicrites dins nosse patwès, 
Mostrant tote l'amitié qu' vos-avoz po nosse vile, 
Vos-ont fait l' pus rèli dès Rèlis Namurwès. 


Joseph Gilson, R. N. IV-1900 à X-1910; X-1936. 


Parler de Namur. 


Tot v'nant do viladje di Nauwin.ne 

Il èst l' Présidint dès «Rèlis »: 

C'è-st-on brave ome, qu'a rindu pwin.ne, 
Et qu' nos vèyans tortos volti. 


Enn'a-ti d'djà fait dès scrijadjes! 
Dès poésiyes, pus d'one tchanson, 
Et dès lives didins nosse lingadje, 
Dins l' ci do bia payis walon. 


C'èst l' patwès dès-Ardènes qui tchante 
Dins «Au payis dès sabotis»: 

Didins « Pitit d' mon lès matantes », 
Tot-ostant qui dins « Li brak'ni ». 


Au Comité dè l' Waloniye, 

C'èst li ossi qui tint l' pot drwèt. 

Et on n° fait rin, i faut qu'on l' diye, 
Sins l'avis do Maisse Calozèt. 


Volè qu'audjotrdu on l bistoke 
Et nos “nn'èstans tortos contints: 
Mi, dji n' vou nin d'morer astok, 
Et dji criye « Vive nosse Présidint ». 


Léon Antoine, R. N. II à XI-1911: XI1-1955. 

Parler de Sart d'Avril. 


V’ l'avoz sti gwére mon lès flaminds 
Spitante, roselante èt soriyante, 
Plin.ne di djon.nèsse èt confiyante 
Ele nos-arivedve di Lovin. 


Sins po ca r'noyi sès parints 
Elle a sintu qui l' Waloniye 
Pirdedve si coetir po tote li viye 
Et nos-avans dit « Pogwè nin?» 


Dins lès djòyes come dins lès toûrmints 
Elle a sti là, todi vayante 

Todi amichtauve èt rènante 

Vèyant volti ç” qui v's-in.miz bin. 


V'l'avoz sti qwêre mon lès flaminds 
Satchant l’ bon biyèt à l' loteriye: 
Vos pinsiz, riyant d' leti bièstriye, 
« C'èst todi ca qu'i n'auront nin! » 


Ernest Montellier, R, N, VII-1915. 

Sins r'noyi si bia p'tit viladie, 

Ni l' Masblète, ni lès sabotis, 

Il a v'nu — qui dj n'aveüve nul adje — 
D'morer o payis dès Catis 

Qu'i seüye drwèti ou bin pawène 

On 'nn'a d' cure èmon lès Rèlis; 
Etant d' Nameur ostant qu' d'Awène, 
I mougne, sins r' proche, à deüs rèslis. 
C'èst l' parèy avou Ï' cia qu'on lome 

Li baron d' Fleüru, nosse Pétrez, 

Parint avou les Djodjos come 

Dès siyamwès (deûzin.me dègré). 

Tant qu'au présidint d' nosse bèle soce, 
Qu'èst portant académiciyin, 

I n'èst jamais l dérin au posse; 
Po-z-aurder s' place, c'èst l' bon moyin. 
Il a bramint scrit, rin qu’ dès pièles; 

Fin spèpieüs, qu'èst-ce qu'i dwèt pinser 
D' mès fayés vêrs di caramèle? 

Gâre à l' passète : Is vont van'ser! 


Ernest Fivet, R. N. 1-1927. 


Parler de Namur. 


1908-1963! Ça fait cinquante-cinq ans qui dj’ conès l' 
Maisse! Dj'è l'a vèyu ariver à Nameur, survèyant à l'Atè- 
néye, en iüt'. Il èsteüve djon.ne adon, èt, avou s-t-aïr paujêre, 
si fris' roselant visadje, sès tch'fias spès ècomèlés èt on 
boc’ one miète dissus l' rossia, i nos apwartetive come one 
vision d'Ardène. Come astetire èco, i t'neüve volti l' tièsse 
clinciye dissus li spale. 

A c' timps-là, il a louwé one tchambe è l' reuwe Jean- 
Batisse Brabant, intur lès reuwes dès Vatches èt St-Nicolès, 
dins lès novèlès maujones qu'on v'neûve d'i bati. Come dji 
d'mèreûve dins l' quartier, il astchèyeüve qu'au matin ou 
à quatre etires, nos fyin.n' li min.me vòye po-z-aler ou po 
ruv'nu d'è scole. 


On bia djou, qui nos rotin.n' causu onk astok di l'òte è l' 
reuwe Billiart, i m'a causé si amichtauvemint qui dj'ènn'ès- 
teûve tot sbaré èt tot mouwé. On-z-a d'visé djusqu'à s' mau- 
jone èt, après, c'a sti l' min.me bin dès còps. S'è sovint-i? 

Dins cès djoûs-là Joseph Calozet a gangni m’ cœür po 
todi, 


Pa tos lès costés di s' vicairiye, djè l'a waiti come on 
modèle d'ome èt dj'è l' fai co... Dj'a paurtadji sès djòyes 
èt sès pwin.nes èt di d’ lon sès transes do timps dès guêres, 
qui dj’ setiche dins lès tranchéyes di 14-18, ou dins lès 
camps d' prij'nis di 40-45. Chaque còp, djè l'a r'trové, èximpe 
di fwace èt d' coradje, di fwè èt d' confyince, di travay èt 
d’ dèvoüwemint po l' Waloniye, èt surtout d' modestiye èt 
d' simplicité : on vrai maisse pa l'idéye èt pa l' coetir. 


Jules Rivière, R. N. VI-1927. 


Parler de Fleurus. 


Come li timps chore, mi bén'én.mé présidint..., 


I gn-a ‘ne tchanson qui dit : «Quate côps vingt-iviêrs ont 
blanki m’ makètel» Vos ploz bén l' müzenér, sins minti. Vos 
èstoz twès-adjambléyes pus avanci qu’ mi, mins gn-a d'djà 
bén dès-anéyes qui nos rotons skine à skine. C'è-st-à in 
congrès walon qui nos nos-avons rèscontrés, sakants anéyes 
après l' guére di quatôze èt tout d' chite nos nog-avons 
bén acomòdé èchène. Après, ènn'avons-ne chi dès con- 
grès! Vos rapèléz bén li cén d' Dinant, qu'a sti si pléjant? 


C'è-stadon qu'on nos-a tiré en pôrtrét nos-autes deüs; 
quand dji nos r'wès d'coupe, dj'ai mi stomac’ qui s' rastrind 
in p'tit côp. 

Adon vos m'avoz fét mouchi dins l' soce dès «Rèlis Namur- 
wès» où ç' qui dj'ai apris çu qui c'èstéve di ièsse walon 
tout-oute et pèrcé soçon. Dji n'èstéve nén pourtant dè l 
province di Nameur, mins come Fleüru è-st-à l' limite, on a 
sti d'acôrd pou dire qui nos plén' nos donér ène franke 
pougniye di mwin... à tchfau su l' frontière. 


Pou bustokér vos quatrè-vingts-ans, qwè v'lonz bén qui 
di' vos diye? 


Dji n'sauréve qui rabadii tout l' bén qui toute li Waloniye 
pinse di vos, èt èle n'è dirè jamés d' trop. 


Mins v'lonz bén qui dji vos cofèsse çu qui vos-èstoz pour 
mi? In boun-ome! Oyi, çu qu'on pout apèlér in boun-ome. 

Vo visadje èst toudis aviné pau r'glatichemint d' vo 
cœür. Dji n' vos ai jamés vèyu grignetis, èt pourtant lès 
rascrauwes ni vos-ont nén spaurgni non plus. Il èst co vré 
qu'i faut awè soufri pou sawè ièsse bon. 


On pout vos d'mandér çu qu'on vout, du momint qui vos 
11-avoz dins iène di vos poches, quand vos duvriz lès r'tour- 
nér à fond, on-z-èst seür di ièsse continté. 

Ièsse bon, pour mi, c'èst llècsion! 


Pou-z-è trouvér què l'sont, i faut bran.mint spèpi. 
Et vos ‘nn'èstoz in «Rèli», mi bén'én.mé èt bon socon pré- 
sidint. 
Henri Pétrez (Baron d' Fleüru), R. N. X-1932. 


Parler de Ver-Custinne. 


A l'anaiti, lès p'tits lapins 

Spitèt sins brut dès bwès d' sapins. 
Sobay si tos lès tchins sont vôye? 
Si d'mandèt-i su l' bward dol vôye. 


Dizos let tite «Sobay?», cès qwate vèrs-la m' chonint si 
bias, si bin totirnès, qui dj’ lès-ai rèpètè mwints côps d’ rote, 
po m’ plaiji, en m' dijant qu’ si on Benjamin Rabier lès lijeut, 
i freut on fâmeüs tablau. 

Quand di'ai div'nu corèspondant po l' Dicsionaire, dj'ai 
rèspondu di mès pus mia, aus trwès cayès èt aus 2100 quès- 
tions da Jean Haust. 

Po m'ècoradji, i m'aveut avoyi on roman, « O payis dès 
Sabotis » autetr : Joseph Calozet: l' ci dès p'tits lapins... 

Dès-etires di plaiji qu' dj'ai passè a lire èt a r'lire ci live- 
la. Scrit dins on patwès causu parèy au ci d' Custène, c'ès- 
teut m’ payis, c'èsteut mès djins qui dji rivèyeu en l' lijant 
(dispòy 1922 dji d'more a Mons). 

Et dj'ai sayi do scrire, mi ossi, en patwès. 


Jean Haust a causè d' mi aus grands maisses dès «Rèlis» 
èt cè-ti-ci m'ont bin vlu dins leti soce. 


Et tot ça, à cause dès p'tits lapins da Joseph Calozet, qui 
spitint sins brut dès bwès d' sapins... 


Ghislain Lefèbvre, R. N. V-1934. 

Parler de Namur, 


«Monsieur le Préfèt» — C'èst ç' qui dj’ vos dijeüve, ris- 
satchant m' calote èt tot tron.nant lès fives morguètes, quand 
dji vos rèscontreüve dilé Nanète dins l' cou d’ noste Atènéye, 
i gn'a dèdjò trinte ans... 

One miète pus taurd dji scrijetive saquants p'tits boquèts 
en walon; dj'intredve dins l' soce dès «Rèlis» èt vos duv'niz 
por mi : « Monsiet l' Présidint...» 


Dji v'neüve d'awè vint-ans! — Vos, vos èstiz Préfèt, Prési- 
dint, scrijeti, avou bramint dès pris èt dès mèdayes qu'on 
v's-a d'né po tos vos bias lives èt vos mouwantès poésiyes. 
On grand ome, a c' qui m' chonetve, qu'on n' pout r'waiti qu’ 
d'au lon èt qu'on n° li wase causer come on vout : po ca 
dji m’ brouyeüve. 


Amichtauve come nin deûs, nin fiér por one mastoke, vos 
m'avoz stindu l' mwin èt doné vos bons consèys tos lès 
côps qui dj'enn'a ieü dandji. , 


Pwis vos m'avoz douviè vosse coeur; dj'a div'nu causumint 
dè l' famile èt sovint Madame Calozet. si djintimint èt téle- 
mint volti m'a r'çüt è vosse maujone èt min.me dins vosse 
pitite cinse dès-Ardènes. 


Mins come vos avoz sti avou mi, vos l'èstoz avou tortos 
èt c'èst l' djintiyesse d'on-ome tot simpe, qui n' vique qui 
po s' patwès èt po sès chérs socons, qu'audjourdu nos nos 
rachonans, nos, lès «Rèlis», avou tos l's-òtes, po bistoker 


nosse Présidint, 
Hubert Jacques, R. N. XI-1936. 


Parler de Fosses. 


1928-1945. 


Et quand l' gayole aurè bilé 

Et qu’ tot pâlausse i s' sitamprè 

Po s' lèyi r'tchair didins mès brès, 
Qu'èst-ce qui l’ rèstant pout co nos fé? 


N'èst-ce nin one miète ca I’ paradis, 
Di r'trover on djoû s' tièsse trop tchoüde 
Et d'mèrer nukés à n-on l'oüte 
Po todi ? 
Jean Guillaume, R. N. IV-1945. 

Parler de Trignolles. 


In djou..., l' pus taurd possipe, — gn'a ré qui prèsse — 
on wéra arivè divant l'uch dou paradis in vi ome qui sera 
bé sitrindu come nos l' serons tèrious à c' momint-là, mais 
qui sera d' djè ène miète rassürè en vyant qu' Saint Piêre 
a in pau d' sès-airs èt qu'i li sourit. 

Et dji creu bé qu' l'afaire si passera come dji va vos l' 
racontè. 


— Qui c' qui v's-astoz, vous? d'mandera-ti Saint Piêre. 
— On m' nome Joseph Calozet, Saint Piêre. 
— Bon, dji va wéti dins m' grand live... 


— V's-astoz v'nu au monde a Nauwin.ne, dins l'Ardène? 
Ca compte, ça! Dins les Ardènès, gn'a bramint dès bravès 
djins... èt qui n'ont né pet di s' fè mau... Mins dji conti- 
nuwe... Profèsseti d'après c' qui dji li, èt püs chèf d'ène 
sicole di r'muwants gamins? 

— Oyi, Saint Piêre. 


— Mariè èt pére di famiye nombreûse. Dji sai c' qui 
c'èst. Mariè, dji l'ai sti ossi. Et dj'aveu ène bèle-mére, dji 
n' vos di qu' ca! Qué viye aragne! Elle èst toudi en pur- 
gatwère èt èlle ï d'meurera co longtimps! Mais, mi v'la co 
in còp disrayi... Dji li : « Ecrivain walon èt président dès 
« Rèlis Namurwès ». A, ca c'èst-ène afaire qui compte 
vraimint. Vos-avoz bé fait quéques pètitès bièstriyes come 
tout l' monde, mais président dès Rèlis, ca, ca fait passè tout 
l' rèsse. Dji va vos drouvi l'uch, mi fi. Aléz, èt chuwouz c' 
pisinte-la. Elle mwin.ne au cwin dès walons. Gn'a lò tout 
ç' qu'i faut pou vos distraire, pusqui l' Bò Dieu li-min.me 
è-st-abonè aus «Cahiers Wallons». 


Arthur Masson, membre d'honneur IV-1947. 


Parler de Celles-sur-Lesse. 


On pur Ardin'wès qui n' cause wère, n'è pinse nin mwins' 
èt sét bin ç' qu'i vout. Au pays d' Nôwin.ne, lès-aubes èt lès 
rotches ni sont nin auji à tapè diu; lès-omes non pus. On l'a 
bin vèyu à l' guére, i n'a jamais branlè. Il a bin seü po 
combin. Rètassè su li-min.me, èrtchant on pau l' djambe 

tot r' lèvant li spale, il a l'air do ‘nn alè su s' pwèds, mais 
sayoz po vèy do l' coplè! On s'dimande èwou qu'a st-adje, 
i va quêre on parèy rissòrt. Mais d'zos li scwace on pau 
rèche, l'ébi coriant èt l' lingadje one miète rude, vos dis- 
couvioz on cœür d'ôr èt on-èsprit qui n' dimande qu'à spitè. 
Avau dès mots t-ossi simpes qui li, il a scrit dès maisses- 
ovradjes qu'ont fait ravikè lès brak'nis, lès macrales èt lès 
bonès djins d'Ardène. Sins comptè dès poésiyes èt dès 
tchansons cléres come lès soûrdants d'avaur-là. Académi- 
cyin, présidint d'one masse di sauciètès, ci savant ome-là 
a surtout ècoradji èt rachonè sès «Rèlis», (« Li sèyance è-st-au 
laudje! ») 


Présidint, nos-èstans fiérs èt binaujes do v' bistokè, mais 
l' Bon Diè n'a nin ratindu nos-éwéyes po v' rascouviè d’ 
lauriers à v' fè dranè. 

Joseph Houziaux, R. N. II-1948. 


Parler de Namur. 


Nosse Présidint : Il a todi sti do bia costé dè l' baurire 
avou lès bons walons. 


Vaici à Nameur, èmon tos lès socons èwou c' qu'on dis- 
find nosse bon vi lingadje, nosse Présidint, c'èst l' Présidint 
d' tortos. 


Mais poqwè don, li, qu'èst si paujére, s'a-t-i sti stitchi insi 
a l' copète dè l' chaule di totes les soces namurwèsses, fai- 
tes bin sovint di ram'chaus et d' kwinkietis. Po dire li vrai, 
nosse Présidint ni s'a jamais stitchi nule paut: mais come 
c'è-st-on brave ome, fwärt amichtauve, todi prèt a rinde 
sèrvice, qu'a sti longtimps è scole, qu'èst fwart capabe èt 
qu'a one bèle paurlature; on l'a todi tchwèsi èt rèwalpé, li 
qui n'sét rin r'fusér, a l' tièsse di tos lès cias qui waudenut 
l'amoür di nosse bonne viye têre d'èmon nos-òtes. 


Mi, po m' paurt, li crèquion qui dj'èstè dins li scrijadje di 
nosse patwès, èt bin, dji dwès à nosse Présidint one bèle 
tchapurnéye : c'èst li qui m'a mètu l' pausse è l' mwain èt 
qui m'a ènondé à div'nu on scrijet po l' tèyate walon. Po 
tot c' qu'il a fait por mi, divant tortos, dji criye bin wòt : 
Mèrci, èco mèrci, Présidint! 


Froido Ronveaux, R. N. IV-1948. 

Parler d'Annevoie. 


Dins lès miséres èt dins lès djôyes 
Di tot s' cœür veüy volti s' payis 
Et v'nu-z-i mèch'nè sès plaïjis 

Au d' dilong d' sès paujêrès vôyes. 


S'asgligni dins li p'tite èglije 
Bôguiye dès sovenances do vi timps, 
Si sinte li fi dès djins d' sès djins 

En tchèrwant maugrè chwache èt bije. 


Djouwè aus cautes tortos èchone 
Bin rècwètè dins nosse culot, 

Fè dansè su s' choü Ï' raculot, 
Sondji à tot ç' qui nos rachone... 


Lucien Léonard, R. N. VII-1948 


Parler de Samson-Mozet, 


A s' batème, li «Guetteur Wallon» s' sovint, 
Vos li avéz fait on bia complimint : 

«qu'i vike èt qu'i crèche sins rise èt qu'i riye 
«Et dire à nos djins qu' jamais on n° roviye 
«Enêt mwins” qu'èyir nosse bèle Waloniye!» 
Avou vos po fer valu nosse patriye 

Dès purs, dès vrais Walons s'ont rachoné : 
Danhaive, Bovesse, Maréchal, Camberlin, 
Pelouse, Thirionnet, Chot, Hayot, Robin: 

Tos nos mwârts.... Vos, au mitan d' vos trayins, 
Profèsseür, préfèt, académicyin, 

Vos-avoz vèyu crèche « li p'tit Guèteii » 
Come vos Ï' loumiz: tot skèrpu, tot etireiis, 
Ecoradji t'ttaulong di s' vicairiye 

Vo-le-ci astetire à quarante ans di s' viye, 

D' l'awè ac'lèvé i vos-èst r'conichant 

Sbaré di ièsse si vi èt si vicant. 

C'èst lès clokes di Waloniye qui vont chetire 
Po tchanter : « Vive nosse présidint d'Oneür! » 


Abbé René Blouard, 
R. N. membre d'honneur, X1-1948. 

Parler de Namur. 


Gn'a dès noms qui d'meürenut 
Come lès vwès dès viyès momans 
Qui tchantin.n' à l' nütéye: 


Gn'a dès noms qui d'meürenut 
Come lès cis qu'on tayi lès mayons 
Dins nos djon.nès anéyes: 


Gn'a dès noms qui d'meürenut 
Come lès fauves qui lès ratayons 
Racontin.n' à l'vièspréye. 


Dji vos l' djure, présidint... su l' tièsse da Biètrumé, 
Nos aurderans todi l' vosse, qu'è-st-on nom bin'in.mé. 


Jean Servais, R. N. XI-1948. 


Parler d'Auvelais. 


Achidoz-vos, m’ fi qui dj‘ vos l' faiye conèche: dji frè ça 
coüt èt bon, come on m'a apris. 


— Monsieü Joseuf Calozet provenant d'après Bastogne ari- 
vèt in bia djoü à Nameur come profèsseür à l'Atènéye. Vu- 
nant dès-Ardènes avou ène boune tièsse èt do coradje à 
r'vinde, il a cominci à prusti, po drèssi l' djon.nèsse di Nameur 
èt dès-alintoüs. Come i scrijèt fwârt bén l' walon, lès Namur- 
wès l'ont ieü rade assatchi po-z-è fé li Présidint dès «Rèlis». 
Adon avou lès-ans, vo-le là div'nu Grand-Mésse à l'Atènéye. 
Come i s' rimuwèt fwäàrt, li grande Académiye di Brussèle 
l'a apé po l'achire dins s' grand fauteuy pace qu'i v'lén.n' 
profitér d' sès consèys en tant qui Mésse dès Walons. 


Aus «Rèlis», i süt totes lès-assembléyes, rén n° li chape, 
sès avis mètenut tot l' monde d'acôrd. Si yin d' sès membes 
èrva po d' bon, c'èst co li qu'a l' dosséye; djè l'a vèyu mwints 
côps à costé do vacha vunu dire arvôy au soçon po tos sès 
camarades. A! Vos l' ploz dire, nosse Présidint a fameüse- 
mint rimpli tos sès d'vwêrs, 

Portant, li non plus n'a nin chapé aus rascrauwes; dins 
sès maleürs, il a todi trové s' madame à sès costés po sot'nu 
s' coradie, po r'montér l' cripèt èchène, eüreüsemint por li! 


Oscar Mollet, R. N. XII-1948. 


Parler de Cognelée. 


Fé vosse portrait ça n° vaut nin l’ pwin.ne, 
Ca lon èt laudje on vos conèt. 

Vos d'mèréz solide cone on tchin.ne: 
Lès-ans sont mwais su vosse murwè, 


Eles sont réres lès plumes come li vosse; 
I gn-a qu'à vos lire po sawè 

Ci qu'one pinséye en rôlant s' bosse 
Pout ramèch'nér dins nosse patwès. 


Vos-avoz d'né l' mèyeû d’ vosse viye 
Po qui nosse vi lingadje vike co, 

Et lès pwates di l'Académiye 

On djot ont sti douviètes por vos. 


Au mwès d' Jun Nameur vos frè fièsse; 
Vos-auroz discotrs èt onetrs : 

Tant dès mots danseront dins vosse tièsse, 
Tant dès djins vos taperont dès fleürs. 


Vos chérs «Rèlis, fiérs di vosse glwère, 
Tortos véla sèront présints. 

Et po v' s-aplaudi, vos ploz m' crwére, 
Il auront trop pau d' leûs detis mwains. 


Edmond Tillieux, R. N. VII-1951 


Parler de Fenffe-Ciergnon. 


Maugré qu’ dj'ai sti malade, èt qui dji n’ sus nin co bin 
r'fait, dji vous v'nu dire avou tos lès socons dès Rèlis Namur- 
wès : « Vive nosse Présidint Calozet ». Li Vile di Nameur èt 
l' viyadje di Nauwin.ne, li d'vèt bin saquants bons còps 
d'encenswat, 

Olivier Roynet, R. N. 
membre d'honneur, X-1957 

Parler d'Assesse. 


«Ça, m' fi, ti pous co bin nanchi 

Si t vous qui dj’ t'apice dins m' poüjète!» 
I m'a r'mètu à bagne dins s' bi : 

Dès djons, dès cladjos, dès rin.nètes. 


Li mon.ni ripache si trimou; 

Si tamis spoûsseléye do murauke! 
W-ès-ti l' lèwin qui va avou? 

Mi miseladje èst co pâr trop rauque. 


Oyi! dji n'èstedve qu'on brak'nau, 

Mi musète fine plate su mi spale 

Et dji bèrdèleñüve a maulvau: 

Dins m-y-ame... do l' sumince di macrale. 


Lauvau, li d'méy cèke d'on-airdiè, 

On bièrdii, si longiwe crossète. 

Wé! Ï m'a èmwinrné pa Ï' brès : 

Dès sondjeriyes, dès fleürs, dès chulètes. 


Afiye qui di brostéye foû-pasia: 
Adon, i m' riplaque dins s't-èsègne: 
Mi pid chalbote dès côps qu'i gn'a : 

I m' riclawe one ponte po qu' ca tègne! 


Alexandre Bodart, R. N. XI-1952. 


Parler de Moustier-sur-Sambre. 


Djè l's-a machi tos nos vis spots 

Et lès vis mots scrandis 

D'awè sièrvu po tos l's-ovradies: 

Is s' cobotirenut, is pitèlenut 

Su Ï' blanc papi qu‘ dji strime, 

Is sont tot fiérs di s' vòy dauborés d'intche. 


Djè I's-a machi, djè I's-a stwardu 
Pire qui l' grusale po fé l' jèléye. 
C'è-st-on mèsti d'apoticaire : 

On couyi d' ci, one gote di ca, 

Is sont sbarés tos lès vis mots 

Qu' dji r'pique. 

L'ont peti d’ brotchi foi d' leü vicadje 
Di tos lès djotis, 

On-z-a tortos sès-abutudes. 


C'èstèt pus sémpe di dire : 
Lò qu' c'èst deure lune, faurè planter lès canadas! 


One gote di ci, on couyi d' ca, 
C'è-st-on mèsti d'apoticaire, 
Et lès vis mots sont radjon.nis. 


Emile Gilliard, R. N. VII-1953. 


Parler de Namur. 


Dès crolés tch'tias sèmés d'ârdjint, 
Roselant visadje sintant l'Ardène, 
C'èst tot ratchi nosse Présidint, 
On pur walon qui vint d'Awène. 


C'èst dins l’ viladje dès sabotis 
Qu'il a agni dins nosse lingadje 
Et c'èst por zèls èt lès brak'nis 
Qu'il a scrit sès prumis-ovradjes, 


Il a passé causumint s' viye 
Avou sès lives èt sès scolis. 
Il a kèki dèl’ poésiye 

Et veüy volti tos sès «Rèlis», 


On li-a douviè l'uch' d'ôr dè l' syince 
Di l'Acadèmiye do Payis, 

Nosse Présidint î sème sès s'minces 
Po qu' nosse lingadje fuche rabèli. 


Po plu disfinde nosse vi patwès, 
I s' cobateüve come on inwiye, 
Mins s' pus grande djòye à Il’ Waloniye, 
C'èst d' plu tchantér nosse Bia Bouquèt. 


Maurice Neuville, R. N. XI-1956. 

Parler de Dave-sur-Meuse. 


Po ièsse Présidint dès «Rèlis» 

I n' faut nin ièsse n'impôrtè qui : 
Faut one saqwè dizos s' calote 

Et n' nin tron.ner dins sès culotes! 


IÍ faut ièsse ossi fin qu'on r'naud 

Et sawè rouwer come on tch'fau, 
Disfinde, do timps di s' vicairiye 
Lès patwès di nosse Waloniye! 


Mais ç' n'èst nin l’ tot do ièsse malin, 
Di p'lu rouwer èt do ièsse fin, 

Faut co sawè fé aler s' bètch 

Et satchi au momint qu'i bètche... 


Quand on v's-a passé au tamis, 

Lès traus èstin.n' brâmint trop p'tits... 
On v's-a lomé maisse di nosse soce 
Ca v's-èstiz l'ome à fé vosse posse. 


Po v' dire li sowait dès « Rèlis » : 
«Vosse place tinoz-l' bon sins cranqui.» 
Au Bon Diè, nos d'djans one pâtèr, 

Po qu'l v' laiye co longtimps su l' têre. 


Georges Beauraind, R. N. XII-1956. 


Parler de Namur. 


Li mèyeü po viker, di-st-i l' cinsi, 

C'èst d' sondji bin sûr à rimpli s' gurgni. 
Ossi sins lauker, mi, dji m' va sèmer 

Li bèle simince qui dj'a mètu d' costé. 
Ci cinsi-là d'Awène, 

On p'tit viladje d'Ardène, 

Sin r'lache a sèmé à grandès ascauchiyes 
Pa t't-avau nosse pitit cwin d'Waloniye. 

One grin.ne qu'a ieü bin rate fait do djaurner 
Qu'on rascoudrè bin meüre di tos costés. 

Et come on bon cinsi 

I mârque tot su l’ papi. 

Asteüre qui v's-avoz fait su nosse têre, 

Li pus bia, li pus tchaurné dès partêres. 

Au d'Ià dès binaujes, tortos on vos criye : 
Vos-èstoz l' fleûr di nosse pitite patriye 
Mèrci cor on côp d' nos-awè rèli : 

Di ièsse vosse simince nos vos d'djans : Cinsi 
Vos nos-avoz tam'ii, 

Po rimpli vosse gurgni. 


Edmond Warnier, R. N. 
membre d'honneur, VII-1958. 


Parler de Ciney. 


I n'a rin d'one Crawietise agace, 

Li «Pa» da nosse pitit d' mon lès ma-tantes, 
On Ï' veut volti tot ou c' qu'i passe, 

Et dès socons, il è compte dèdjà sacant'. 


Nauwin.ne, Payis dès sabotis, 

Pout ièsse fiér audjourdu di s' vi gamin 
Come nos l'èstans, nos-ôtes «Rèlis», 

Au r'cwè dins l' choû da nosse chér Présidint. 


Come li brak'ni, qu'è-st-à l'afut, 

Í spèpiye totes nos rimes èt totes nos frawes. 
Ci n'èst nin li qui tapereut djus 

S'on n'arive nin a sôrti foi d' sès grawes. 


Il a sûremint mostrè l' bone voye, 

Ecoradji dès moncias d' apurdis' 

Et l' djoi qu'i p'lèt rabate one rôye, 

C'èst s' cœür qui dit « Mèrci. » — Sins mirlifices. 


'èst po tot ca, qu'on l' veut volti. 
Lès Calozèt ont sti prusti d' walon. 
C'èst l' nosse qu'a stampè lès rèslis 
D'oü qu'on s' ripache, sins s' dauborè s' minton. 


Reynolds Hostin, R. N. XII-1958 

Parler de Grand-Leez 


Li mwès passé on-a vôté 

Po r'novlér l' soce dè l' comité. 

Tot l' monde a rèspondu : «Lès-min.mes, 
Monsieü Calozèt, c'èst dèl crin.me.» 


Et crwèyoz-me, c'è-st-avou raison : 
Gn'a rén d' mèyei... èt sins facon. 
Et s'i v' dit ‘ne sagwè a l'orèye 
C'èst po v' donér on bon consèy. 


L' preumi côp qu' dj'a sti aus «Rèlis», 
Dji tron.neüve en lijant m' papi. 

C'èst li qu' m'a dit après l' sèyance 
«Coradje! Ca irè, m' fu... boune chance.» 


Süre li royon qu'il a tchèrwé 

Et rapautér l grin qu’ l'a sèmé, 
C'èst por nos one mèchon d'èximpes 
Et on «Rèli» d'one fametise trimpe. 


Dji souwaite à nosse Présidint 
Bouneür... santé èt, en min.me timps 
Qui l' bon Diè li done co longue viye 
Et l' cwérdia d' nosse bèle confrériye. 


Albert Rousseau, R. N. X-1960. 


Parler de Namur. 


Po vos fièstér, Monsieti nosse Présidint, 
Tos lès «Rèlis» vos front dès complumints, 
C'èst malaujiy por on pôve musucyin, 
Mins qu'è diriz d'one sinfoniye en «In». 


Dji v's-a conu, là d' ca on bon p'tit timps 

A l'Atènéye, dji n'èstetive qu'on gamin 

Et come tos l's-ôtes, on man.nèt p'tit vaurin 
Po fé dès fòrces i n'èsteive nin l' dérin. 


Mon Thirionèt, dins l' grande classe di dèssin, 
Vos fyiz l'apèl, tos lès djotis au matin 

Et si pa côps nos-i fyin.n' do trayin 

A voste intréye on n'ètindeüve pus rin. 

Dispeüy adon, vos-avoz fait do tch'min 
Lomé Préfèt pwis Académicyin. 
C'è-st-avou vos qu'aus «Rèlis» on disfind 
Li bia lingadje di nos bons vis parints. 


C'èst po cola qui nos vos-in.mans bin 

Ca sins fiérté vos-èstoz djin d' nos djins. 
Criyans bin {wärt : «Vive nosse bon Présidint, 
Et qui l' Bon Diè nos l'aude co po longtimps.» 


Victor Binot, XII-1960 au 1V-1963. 


Parler de Moustier-sur-Sambre. 


On n'a nén sovint l'ocâsion 

Di scrire ci qu'on pinse d'on brâve ome 
On sè l' dit bén ètur soçons 

On bén aus sénk didins s' maujone. 


Si l'aulouwète ème li murwè 
Nos-ôtes n-n-èstans tortos contints 
D'awè aus «Rèlis Namurwès» 
M'sieû Calozet come Présidint. 


Si Nameur li rind lès-oneürs 

Dji wadje qu'i gn'a nén on «Rèli» 

Qui n' clatcherè nén dès mwins d' bon cœür 
En d'djant : ç'tila l'a bén gangni. 


A s' grandeü d'âme on pout fé fièsse 
Po tortos ç' sèrè one grande djwè 
Pace qu'il a todis sti à I’ tièsse 

Dès cias qu‘ disfindén.n' nosse patwès. 


Mi, djè li di do fond di m' cœûr 

Qu’ c'è-st-on pilé d' nosse Waloniye 
Djè li sowaite bran.mint d’ bounetir 
Et qui d' lé nos il etiche longue viye. 


Georges Gillard, R. N. X-1961, 

Parler de Bois-Borsu (Condroz). 


Enn'irons-gn' nin on djoû èsson.né 
Evè l' payis dès sabotis ? 

Vos-v' ri-là tot d'on côp si djon.ne 
Qui nos sürons bin lès brak'nis. 


Adon n'sirons à l’ tchiborète 
Ramèch'ner lès viyès on.nèyes 
Sitrametèyes so lès rouwalètes. 


Et dismètant qu‘ dji r'frè ‘ne blamèye 
E l' baraque à miton dè bwès, 
Sobayi s' Bourlouf da l Notve-Vèye 
Vérit wèzi avou I Daguèt. 


Victor George, R. N. XII-1960. 


Parler de Namur. 


Vos m'avoz fait djurér vola saquants samwin.nes 
Qui po nosse Waloniye dji rindreüve todi pwin.ne: 
Vos m'avoz fait djurér...... djè l'a fait fwârt volt... 
Pacequi dj'aveu l' boneür dè div'nu on «Rèli»... 


En rèsculant dins l timps... dj'a r'trové one sovenance : 
Dji v's-aveüve raconté on bokèt di m'y-èfance. 

C'èsteüve li prumi côp... c'èsteive è l' place di d'vant... 
Dj'avedve one drole di vwès... dji tron.neûve en lijant! 


Vos m'avoz dit : «C'èst bon», pace qui ca m’ rindeut trisse 
Vos avez sti djinti avou on-apurdis' 

Dji n'a jamais rovi vos paroles di c' djoû-là : 

«Vos véroz aus Rèlis, on v's-arindjerè tot ca». 


Et c'èst surtout vêla qu’ dj'a apris à v' conèche. 

Todi on ptit côp d' mwin po Ï' cia qui n'è sét rèche. 
On rire qui fait do bin... one grande bonté dins l' vwès 
C'èst l’ socon, l' Présidint dès scrijetis Namurwès. 


V's-avoz bin èrité qu'on vos faiye one bèle fièsse: 

Vos l's-avoz mèrité tos lès mèrcis onièsses, 

Pacequi... dès omes come vos, po r'lèver nosse Walon, 
Avou sès lives èt sès tchansons, bin... qu'ènn'a-t-on! 


Edmond Gillard. R. N. X1-1961. 


125 


Li Brak'ni 


Jean Haust, le savant, le conseiller, l'ami, sera notre guide 
pour aborder chaque œuvre de Joseph Calozet. 


«Votre coup d'essai fut un coup de maitre, écrit-il. Laissez- 
moi vous redire ma prédilection pour ce petit chef-d'œuvre, 
Li Brak'ni, écrit en 1920 et publié en 1924. 


En vérité, votre Brak'ni, c'est la perle de l'idylle wallonne : 
tous les personnages, même les plus obscurs, y vivent intensé- 
ment; sur cette histoire d'amour champêtre, flotte l'odeur sai- 
ne du seigle coupé par une chaude matinée d'été». 


Lès wassins sont meürs : les pautes pèzantes s'aspoyèt 
one su l'aute èt fièt ployè les grands fistus; on p'tit côp d'air 
fait mouwè totes lès tièsses qu'è vont, come lès-êwes dol 
Masblète après l'oradje, d'on coron a l'aute do tchamp, 
a striyant lès baubes one conte l'aute. Voci, vola, lès 
pwints bleüwes dès pièrsètes a costè dès nêyons, èt lès 
tatches di sang dès-olivètes. 


Li fautcheü pontiye su l' pazê foù do bwès : i lèt tumè 
sès-èglumès èt s' camizole di twaye dissus l'orire; i plante 
li mantche di s' faus a têre, prind dol mwin gauche lès bwès 


Les seigles sont mûrs : les épis lourds s'appuient l'un sur 
l'autre et font ployer les grandes tiges; un petit coup de vent 
secoue toutes les têtes qui s'agitent, comme les eaux de la Mas- 
blette après l'orage, d'un bout à l'autre du champ, en froissant 
leurs barbillons. De-ci, de-là, les bluets piquent leurs points 
bleus a còté des nielles des blés et des taches rouges des coque- 
licots. 


Le faucheur débouche du bois dans le sentier : il laisse tomber 
son enchumean et sa camisole de toile sur la lisière; il plante 
le manche de sa faux en terre, saisit de la main gauche la mon- 

do tchèt èt, dol dreüte, i passe su l' tayant avou li stri- 
tche... èt pus, po fére one rouwale èt p'lu s' kitoürnè, 
èvôye, li long do tchamp d' wassin, panchè su l' faus 
qui fait «ch» a chaque hagnon! Mariye a ravòtiè sès 
tèchons dins on drap, peû dès lum'cons èt dès soris, èt 
èle lès-a tchòkè d'zos un bouchon d' tchaune. Colas èt 
Zidôre fièt l' toür do tchamp po véy si lès plaves n'ont nin 
flachè l' swaye; su c' tins-la, Pitit disloye lès faussons, 
prind one brèsséye di loyins d'zos l' brès gautche èt lès 
sind onk a onk padri l' fautcheü. 


One séye al mwin, ployéye a dets, Mariye rècule a 
fiant passè dins sès brès os'tant d' swaye qu'il è faut por one 
djaube, pus èle sitind s' brèsséye su on loyin: lèdjite 
come one oronde, èle harkéye po ratrapè l' fautcheti qui 
s' pièrd vola a chauyant lès keûdes. Come i chèrpèt tos 
lès detis! Come leti cœür toke! Come dès-idéyes di to- 
tes lès sôrtes passèt dins let tièsse qui s' clince su l'ovra- 
dje! «Arètans-nos pa rawijè nosse faus, disti Louwis a 
s' ridrèssant... èle va m’ ratrapèl» — «Dispétchans-nos 
po-z-arivè d'lé lil» qui Mariye sondje. 


ture en bois at, de la droite, il frotte le taillant avec la racloire .. 
et puis, pour s'ouvrir un chemin et pouvoir manoeuvrer, a l'œu- 
vre, le long du champ de seigle, penché sur la faux qui fait «ch» 
a chaque morsure! Marie a enveloppé ses écuelles dans un drap 
de peur des limaces et des souris, et elle les a poussées sous 
un buisson de chanme. Colas et Isidore font le tour du champ 
pour voir si les pluies n'ont pas couché le seigle; entretemps, 
Pitit défait les bottes de liens, en prend une brassée sous le 
bras gauche et les étend un par un derrière le faucheur. 


Une faucille a la main, courbée en avant, Marie va a re- 
culons, faisant passer dans ses bras autant de seigle qu'il en 
faut pour une gerbe, puis elle étend sa brassée sur un lien; 
vive comme une hirondelle, elle s'acharne pour rejoindre le 
faucheur qui se perd là-bas, les coudes écartés. Comme ils 
besognent tous deux! Comme leur cœur bat! Et que d'idées 
de toutes sortes passent dans leur tête penchée sur l'ouvra- 
ge! «Arrétons-nous pour aiguiser notre faux, dit Louis en se 
redressant... elle va me rejoindre!» — «Dépéchons-nous pour 
arriver près de lui.!w songe Marie, 

Mais Louwis a mètu s' faus d' costè èt i s'abache po ra- 
drèssè èt po-z-aidè Mariye. 


«Dji v' fê bin chandi, èn'no?» dist-i. 
— Ay, on dirot qui v's-avez peu qu’ dji n' vos ratrape! 


— C'èst bon, vos m'avez yu, ayir al nèt, a ruv'nant avou 
l' garde! 

— Tais'-tu, va, Louwis! Dj'é bin sti chagrinne quand i m'a 
dit qu'il alot r'montè avou mi! Dj'avo si peti qu'i n° vos tume 
su l' dos, tins qui v's-astiz a l'afut!... Dji cauzo bin haut a 
r'passant d'lé l' plantis’ po qui v'-oyiche qui dj' n'asto nin 
tote seule... Ossi, dj'é sti mo binauje di v's-avizè avou papa 
dins lès près d' Djimbe! 


— I v's-aurè co dit bramint dès-amistès a cauzant d' mi, 
dandi'reüs? 


— A! Louwis, c'è-st-on ome qui dji n' pou véy! Tote li vôye, 
i n'a fait qu' do vantè s' fi, do m' dire qu'il aurè bintôt one 
place di gârde èt qu' li pudrè s' pansion... Qwèst-ce qui ça 
m' fait do, mi, qui s' fi soye gârde èt qui l' grosse Hanriète 


Mais Louis a déposé sa faux et il se penche pour aider 
Marie à dresser le seigle. « Je vous fais bien avoir chaud, n'est- 
ce pas?» dit-il. 


— Oui, on dirait que vous avez peur que je ne vous rejoigne! 


— C'est bon, vous m'avez attrapé, hier soir, en revenant 
avec le garde! 


— Tais-toi, donc, Louis! J'ai bien été triste quand il m'a 
dit qu'il allait remonter avec moi! J'avais si peur qu'il ne 
vous tombe sur le dos tandis que vous étiez a l'affòt! Je par- 
lais bien haut en repassant près du plantis pour que vous 
entendiez que je n'étais pas seule... Aussi, j'ai été bien aise 
de vous apercevoir avec papa dans les prés de Jimbe! 


— Il vous aura encore dit beaucoup de gentillesses sur mon 
compte, sans doute? 


— Oh! Louis, c'est un homme que je ne peux voir! Tout 
le chemin, il n'a fait que vanter son fils, que me dire qu'il aura 
bientòt une place de garde et que, lui, prendra sa retraite... 
Qu'est-ce que cela me fait donc, moi, que son fils soit garde 
et que la grosse Henriette ait un vieux bas de laine bourré de 

oye on vi chausson bôrè d' pices èt d' napolèyons? 


— A la bone eüre, Mariye! dji nos r'sonnans di ç ' costè- 
la : come dji vè l'afaire, vos n'aimez nin pus l' fi qui dj’ 
n'aime li pére!» 

Et v'la qu'i bèrlokèt, li a fautchant èt lèy a radrèssant. Lèy, 
raconte qu'èlle a yu peü dol nêt a-z-oyant on côp d' fuzik; li, 
èsplique qu'il a touwè on live ad'lé lès sapins dol «Corone» 
èt qu'il a vit'mint r'couru au-d'-triviès dès crompires a s' 
catchant l' long dès haubes: lèy, ol disconsiye d'alè trainnè 
dol nèt dins lès bwès. I dit qu' c'èst la s' plaiji d' s'acayutè 
dri on bouchon èt do ratinde li bisteti qui distrût lès déréyes. 
Et Mariye, a l' choûtant, s' dit dins lèy-minme : «Qué bon 
djonne ome qui c' Louwis la!» Et d' tins-in tins, i s' riwètèt 
d'on si bon-oùy qu'i s' compurdèt sins cauzè, 


pièces et de napoléons? 


— A la bonne heure, Marie! Nous nous ressemblons de ce 
còté : comme je puis voir, vous n'aimez pas plus le fils que 
je n'aime le père!» 


Et les voilà qui bavardent, lui en fauchant, elle en redres- 
sant. Elle raconte qu'elle a eu peur, la nuit, en entendant un 
coup de fusil ; lui, il explique qu'il a tué un lièvre près des sa- 
pins de la «Couronne» et qu'il est rentré vivement, courant 
la travers les champs de pommes de terre, se cachant le long 
des haies; elle le dissuade d'aller rôder la muit, dans les bois. 
Il réplique que c'est son plaisir de s'embusquer derrière un 
buisson et d'attendre le gibier qui détruit les nécoltes. Et Marie, 
en l'écoutant, se dit en elle-même : «Quel bon jeune homme 
que ce Louis!» 


Et de temps a autre, ils se regardent d'un si bon ceil qu'ils se 
comprennent sans parler. 

Pitit d'mon lès Ma-tantes 


«Vous avez donné ensuite, en 1929, des «Visions d'Ardenne», 
sous le titre «Pitit d'mon lès Matantes». 


Ici, point d'amour. Des faits, des descriptions, sans autre lien 
apparent que la fuite monotone des jours. Et pourtant, com- 
bien émouvante la destinée de votre héros, ce Pitit, physique- 
ment disgracié, victime résignée sur qui s'achame la malignité 
du sort! » 


Comment ne pas vous faire lire ce reflet saisissant de la 
vraie vie des villages anciens qu'est le sermon du bon curé 
d'Awenne. 


Mardjo et son fils Pitit sont morts; il incombe à la com- 
munauté de prendre en charge sa femme Gaguite et l'enfant 
qu’elle attend, le petits-fils de la Sorcière, le futur Pitit d'mon 
lès Matantes. 


Quelle lecon pour notre temps! 


«Sabaye, ô! çu qu’ Monsieù l' curè va dire ènêt al tchèriye 
di vèritè?» qui totes lès djins s' dimandint a nn'alant après 
l'èglije. 


«Mès bones djins, a-ti dit a tossant on p'tit còp, vos son- 
diez dandj'retis bin qui dji n° frans nin l' catèzime come 
lès-autes dimègnes. La ènèt yiit djoüs, on n' si dotot wêre 
quand dj'avans èspliquè : J'aime mon prochain comme moi- 
même, qu'i faurot mostrè si vite qui tot l' monde a bin com- 


«Dieu sait ce que Monsieur le curé va dire aujourd'hui dans 
la chaire de vérité?» se demandaient tous les paroissiens en 
se dirigeant vers l'église. 


«Mes bonnes gens, a-t-il dit en toussant un peu, vous pen- 
sez bien sans doute que nous ne ferons pas le catéchisme com- 
me les autres dimanches. I y a huit jours, on ne se doutait 
guère quand nous avons expliqué J'aime mon prochain comme 

pris. Mardjo èt Pitit sont mwârts, sins près-parints. D'abòrd, 
i nos faut dire brâmint dès pâtèrs por zèls: pu, di'aurans do 
bin a fére autoü d' nos : Gaguite èst tote seûle avou si p'tit 
valèt. E-bin, dji'irans tortos di nosse pitite kèrwéye, come lès 
pastetirs qui, tins dès detis samainnes di Pauke, fyèt l' letir 
a z-alant k'fèssè dins lès viyadjes autoü. I-gn-a d' l'ovradijo 
po tortos : i faut d'abôrd deûs vachès. Qui èst-ce quo-lès f'rè? 
Ni quèrans nin bin lon : i-gn-a o viyadje on m'netji èt on 
tchaurli; il iront prinde dès plantches al soyeriye èt i s'mè- 
tront a bourè : ç' sèrè leti paurt. Après ça, i faut one mâ- 
rène èt on parin. Qui sèrè-ce? Dji f'rans come quand on va 
k'firmè, c'èst mi qui tchwèzich'rè po qu'i n' manque rin o 
p'tit; Gèlique èt Batisse Djingou conv'nèt fwart bin: c' sèrè 
leti paurt ossi do bin ac'lèvè li p'tit valèt. I faurè co sognè 
lès bièsses tos cès djotis-ci: pus taurd, fére li hausse dès 
meübes d'a Mardjo, aranjè lès cwades di bwès o Bèyòli èt 
lès tchèriè, plantè on bokèt d'crompires, fautchè l' foüre èt 
l' grain èt, tot ca, po Gaguite. 


— Vosse sèrvitetir f'rè l'atèr'mint al kèrwéye dimwin lon- 
di a dij-etres. On n° son'rè pont d' transe quand on-z-irè 


moi-même, qu'il faudrait montrer si tôt que tous ont bien 
compris. Marie-Joseph et Pitit sont morts, sans proches pa- 
rents. D'abord, nous devons beaucoup prier pour eux; puis, 
nous aurons du bien à faire autour de nous : Gaguite reste 
seule avec son petit garçon. Eh bien, nous irons tous de notre 
petite corvée, comme les prêtres qui, durant la quinzaine de 
Pâques, font la leur en allant confesser dans les villages 
d'alentour. Il y a de l'ouvrage pour tous : il faut d'abord deux 
cercueils. Qui les fera? Ne cherchons pas bien loin : il y a au 
village un menuisier et un charron; ils iront prendre des 
planches à la scierie et ils se mettront à la besogne : ce sera 
leur part. Après cela, il faut une marraine et un parrain. 
Qui sera-ce? Nous ferons comme à la confirmation; c'est moi 
qui choisirai pour que rien ne manque au petit; Gélique et 
Baptiste Gengoux conviennent fort bien; ce sera leur part 
aussi de bien élever le petit garçon. Il faudra encore soigner 
le bétail tous ces jours-ci; plus tard, faire la vente des meu- 
bles de Marie-Joseph, ranger les cordes de bois au Bèyôli et 
les charrier, planter un champ de pommes de terre, faucher 
le foin et le grain, et, tout cela, pour Gaguite. — Pour sa part 
de corvée, votre serviteur fera l'enterrement demain lundi à 
dix heures. On ne sonnera pas le glas quand on ira chercher 

quêre lès mwârts ni quand on-z-irè al cimintiére, èt on n° 
tchant'rè nin avau lès vôyes, peti qui Gaguite n'ôrot èt n’ 
sèrot zbaréye. Vos-autes, vos vêrez tortos a l'atèr'mint èt vos 
n'aurez nin peü do fére chiyetè lès napolèyons èt lès grossès 
pices qui dwârmèt au fond dès viyès tchausses, po l'ofrande 
qui dj’ dôrè tot-ètire a Gaguite, a d'jant qu’ ça vint d' vos- 
autes, bien entendu, quand èle rivèrè a mèsse. Ainsi, èlle 
aurè do pwin su l' plantche por on p'tit tins èt, vos-autes, 
vos mosturrez qui v's-avez bin compris çu qu' ça vout dire : 
l'aime mon prochain comme moi-même pour l'amour de 
Dieu. Ainsi soit-il! » 


Su l' tins qu’ Monsieü l' curè prêtchot, i-gn-a yu brâmint 
dès fèmes qu'ont pris leü motchwè d' tache po r'forbu leüs- 
oüy qui gotint, èt i s'a fait qu'on-z-a rovyè lès mwès sôrts 
dol viye Sorcire po n' pus sondjè qu'a fére do bin a si p'tit- 
fi èt a s' bèle-fèye. C'èst come si on s'avot d'nè l' mot : 
gn-avot dès djins èt dès djins a l'atèrmint! èt c'èst qui tot 
l' monde a vlu nn'alè totirnè autoü do bile po z-alè baujè 
l' platine èt mète si pice dissus l' platè. 


A ruv'nant dol cimintiére, lès-omes ont r'passè come todi 


les morts mi quand on ira au cimetière, et on ne chantera pas 
en route, de peur que Gaguite n'entende et ne s'effraie. Vous 
autres, vous viendrez tous à l'enterrement et vous n'aurez pas 
peur de faire tinter les mapoléons et les grosses pièces qui 
dorment dans les vieux bas de laine, pour l'offrande que je 
donnerai tout entière a Gaguite, en disant que cela vient de 
vous, bien entendu, quand elle reviendra à l'église. Ainsi, elle 
aura du pain sur la planche pour un petit temps et vous, vous 
montrerez que vous avez bien compris ce que cela veut dire : 
J'aime mon prochain comme moi-même pour l'amour de 
Dieu. Ainsi-soit-il!» 


Pendant que Monsieur le curé prêchait, maintes femmes ont 
tiré leur mouchoir pour essuyer leurs yeux pleins de larmes, 
et il s'est fait qu'on a oublié les sortilèges de la vieille Sorcière 
pour ne plus penser qu'a faire du bien a son petit-fils et à sa 
ibru. C'est comme si on s'était donné le mot : y en avait-il 
du monde à l'enterrement! et notez que tous ont tenu a tour- 
mer autour du catafalque pour aller baiser la patène et mettre 
leur pièce sur le plateau. 


Au retour du cimetière les hommes ont, comme toujours, 


132 


dins lès cabarèts : i s'ont atindu, a bèvant l’ gote, po lès 
tchèriadjes èt po lès-ovradjes d'a Gagquite. Li pauve diint 
n' p'lot mau do pinsè adon qu'èlle astot fine-mére-setile au 
monde avou si p'tit, si tot p'tit valèt. 


visité les cabarets : ils se sont mis d'accord, en buvant leur 
petit verre, pour les charrois et les ouvrages de Gaguite. La 
pauvre âme était loin de penser a cette heure qu'elle était vrai- 
ment seule au monde avec son petit, son tout petit garcon. 


O payis dès sabotis 


« A présent, poursuit Jean Haust, vous nous menez encore 
dans votre pays natal, o payis des Sabotis. 


Voici les sabotiers au travail, dans le village d'abord, puis 
au coeur de la forêt, ou, comme la ruche qui essaime, une équi- 
pe de quatre ouvriers va planter sa hutte pour toute une année. 
Vous décrivez cette existence singulière en pleine solitude : 
vie nonotone, dont vous animez le tableau par des incidents 
variés, tenderie aux grives, pèche aux truites, chasse ou bra- 
connage, tandis que la forèt change d'aspect avec les saisons. 


Comment ne pas lire, ou relire, cette page qui décrit l'installa- 
tion de la baraque des sabotiers en pleine forêt, page si proche 
de nous et si lointaine. 


Dès-omes qui sont acostumès do k'tayè dins l' gros bwès 
èt do k'totirnè lès lèvis, lès grands fiêrs èt lès hatches, i 
n'olzi faut wêre di tins po bati. 


Il astot dij eûres, t ï falot z-èsse a l'abouche po dol nèt: 
j 


A des hommes qui ont l'habitude de tailler dans le gros bois 
et de manœuvrer les leviers, les grandes scies et les haches, il 
me faut guère de temps pour bâtir. 


Tl était dix heures, et il fallait étre sous toit pour la nuit : 

il ont vite trovu ç' qu'i l'zi faut dins l' côpe. 

Po lès cwins, il afoncèt dins têre qwate fotches qu'ont 
a pô près detis mètes èt d'méye, Au mitan dès costès qui 
d'vêront t't-à l'eùre lès deüs volèts, i plantèt deûs maisses- 
fotches po sot'ni l' viène. Su leüs chi fotches, i coütchèt 
dès grands bwès, ossi bon dire dès hèstrales. Paurtant dol 
crèsse èt v'nant r'pwèsè su lès basses paros, c'èst dès tch'fi- 
rons. Su lès qwate costès, i tchôkèt a têre dès brantches èt dès 
bwès:; i plantèt deüs montants à mèsère po sot'ni l'uche, èt 
volà dja l' carcasse dol baraque. 


Esconte dès brantches èt dès bwès, i stikèt dès wazons èt 
dès fouyes, a lèyant place do costè d' l'uche po lès fignèsses 
dès planeüs. Dins on volèt, c'èst lès ciles dès creûseûs: l'aute 
sèrè tot rimpli : c'èst conte cila qu'il aranj'ront leüs lits 
t't-à l'eüre. 

Po fére li plantchi, — c'èst qu'il aurint freüd tins d' l'iviêr 
s'i-gn-avot qui l' tèt, — i coütchèt dès hèstrales d'one basse 
paro a l'aute po sièrvu d' sòmis èt, lò-d'ssus, i stindèt dès 
pièces qu'i r'covrèt d' wazons. Abiye a c'te etire li tèt qu'on 


ils ont trouvé le nécessaire dans la coupe. 


Pour les angles, ils enfoncent en terre quatre bois fourchus 
d'environ deux mètres et demi. Au milieu des côtés qui de- 
viendront tantôt les deux pignons, ils plantent deux bois four- 
chus plus grands pour soutenir la poutre. Sur leurs six four- 
ches, ils couchent de grands fûts, autant dire des hêtres de 
taille moyenne. Partant de la crète et venant reposer sur les 
basses parois, c'est des chevrons. Su les quatre còtés, ils fichent 
en terre des branches et des fûts d'arbres; ils plantent deux 
montants à la mesure voulue pour soutenir l'huis, et, voilà déja 
la carcasse de la baraque. 


Contre les branches et les fûts, ils fourrent du gazon et des 
feuilles, en laissant place du còté de l'huis pour les fenétres 
des planeurs. Dans un des pignons se trouvent celles des creu- 
seurs; l'autre sera plein : c'est contre celui-là qu'ils arrange- 
rant leurs lits tout à l'heure. 


Pour faire l'étage, — car ils auraient froid pendant l'hiver 
s'il n'y avait que le toit, — d'une basse paroi a l'autre, ils cou- 
chent des füts de jeunes hétres qui serviront de solives et, la- 
dessus, ils étendent des perches qu'ils recouvrent de gazon. 

coüve avou do grand strin d' swaye! Gn'a pont di stûve dins 
lès baraques! lès sobotis n' conuchèt qu’ l'afunk'riye : èlle 
èst drèsséye au mitan dol place. Dès bwès paurtèt d'al têre, 
sèrès onk conte l'aute, èt vont à stok dès sômis èt, come lès 
gréves fièt avou leüs nids, i plakèt l'afunk'riye avou dol 
déle; à hauteü, i stindèt dès-alwârs po mète afumè lès sa- 
bots: l'aisse do feü èst faite avou dès platès pires qu'i tro- 
vèt avaur-là. I n' fièt pont di tch'minéye : li fumire mont'rè 
au-d'-triviè dès pièces èt dès wazons, èt sòrtrè pa l' tèt 
di strin qu'èlle aurè vite dag'nè. Gn-aurè do feti tofèr; 
pont d' grande blaméye, come di jusse, pace qu'on n° bril'rè 
qu' do vèrt bwès, èt on-z-aurè bin sogne do racovru lès 
bréjes po dol nèt. C'èst lò, inte l'afunk'riye èt l' volèt sins 
fignèsse, qu'i tchòkèt leûs lits : dès p'titès fotches sopwar- 
tèt do bwès d' tchaune qui flitche èt, su cès r'ssôrts-là, 
come dès clòyes, i haugnèt letis bonès payasses èt leûs 
cossins qu'il ont fait avou dès sètchès fouyes. 


Come lès botiques aus dicauces, li baraque a l'air d'avèr 
créchu foü d' têre su on rin d' tins. Et c'èst qu'èlle èst tote 
nozéye, lò, èsconte do bwès, al cwète divant l' grande 


Vite le toit maintenant, qu'on couvre avec de la longue paille 
de seigle! Il n'y a point de poêle dans les baraques, les sabotiers 
me connaissent que la fumerie : elle est dressée au milieu de la 
pièce. Des bois partent de terre, serrés les uns contre les au- 
tres, et vont s'appuyer contre les solives et, comme les grives 
font leurs nids, ils revètent la fumerie d'argile; a la hauteur 
voulue, ils étendent des traverses pour mettre fumer les sabots; 
l'Atre est fait de pierres plates qu'ils trouvent par la. Ils ne 
font point de cheminée : la fumée montera au travers des per- 
ches et des gazons, et sortira par le toit de paille qu'elle aura 
bientôt noirci. Il y aura du feu tout le temps; point de grande 
flambée, comme de juste, parce qu'on me briilera que du bois 
vert, et l'on aura soin de recouvrir la braise pour la nuit. C'est 
la, entre la fumerie et le pignon sans fenêtre, qu'ils poussent 
leurs lits : des petites fourches supportent du bois de charme 
flexible et, sur ces ressorts, comme des claies, ils étalent leurs 
bonnes paillasses et leurs oreillers qu'ils ont bourrés de feuilles 
sèches. 


Comme les échoppes aux dicaces, la baraque semble avoir 
poussé de terre en un rien de temps. Et c'est qu'elle est toute 
mignonne, la, contre le bois, a l'abri devant la grande fagne! 

fagne! Come i sont réduits, nos sabotis, d'avèr bâti leü nid 
tote djoü! Ossi n' sondjèt-i pus qu'à s' sitinde su leü payasse 
èt à s' ripwèsè tote nèt, 

Ç' còp-ci, dj'i astrans, al taye aus fréjes!» disti Tchinne 
a s' coûtchant. 


Comme ils sont rendus, nos sabotiers, d'avoir bâti leur nid tout 
le jour! Aussi ne songent-ils plus qu'a s'étendre sur leur pail- 
lasse et à se reposer toute la nuit. 


«Cette fois, nous y sommes, dans le taillis aux fraises!» dit 
Chêne en se couchant. 


Li crawieûse agasse 


Pour introduire le dernier des quatre livres de Joseph Calozet, 
« ILi crawieüse agasse », laissons parler l'auteur. 


Réservons au lecteur le plaisir de prendre connaissance de 
cette (tranche de vie villageoise. 


Les extraits des premiers livres ont prouvé que, grâce au 
contexte francais, les difficultés de lecture sont réduites à 
néant. 

Lès «Rèlis Namurwès». 


Après lès brâvès djins do Payis dès Sabotis, do Brak'ni 
èt d'à Pitit d' mon lès Ma-tantes, voci Li crawieüse agasse : 
one fème come i-gn-a saquant' dins tos lès viyajdes, — doüce 
alin.ne èt mèchante linwe, — qui pâtèrnéye a tûzant à mau. 


Après les braves gens du Pays des Sabotiers, du Braconnier 
et de Pitit de chez les Tantes, voici La pie-grièche : une femme 
comme il y en a quelques-unes dans tous les villages, — douce 
haleine et mauvaise langue, -- qui dit ses patenôtres en pen- 
sant à mal. 

Çu qui dj’ raconte s'a passè mon l's-Ardinwès qu'ont 
crèyu si lontins aus sorcires, aus loups-garous èt aus lütons, 
èt qui sont cauzu tortos dès djins d'èglije. 

Dji n'ê fait qu’ d'acoplè tot c' qu'on m'a dit avou ç' qui 
dj'è vèyu, a candjant seür'mint lès noms dès mèchantès 
djins, qui s' riconuch'ront quand minme aujiyemint. 


Ce que je raconte s'est passé chez les Ardennais, qui ont 
cru si longtemps aux sorcières, aux loups-garous et aux lutins, 
et qui sont presque tous gens d'église. 


Je n'ai fait que combiner tout ce qu'on m'a dit avec tout ce 
que j'ai vu, me bomant à changer les noms des méchantes 
gens, qui se reconnaitront quand même facilement. 


Parler d'Awenne. 


Rabindranath tagore 


Arvéy, mès djins! Sohaitez-m' bon voyaudje 
Dji vos tire mi rèvèrince. 
Wai, dji mèt I’ clè d'ssus l'uch! 
Dji r'nonce à tos mès dreûis su m’ maujon: 
Dijéz-m' setilemint quand dj'èva sakants bonès paroles. 
Dj'aurans sti longtimps vèjins 
Et dj'ai r'ci da vos-ôtes di pus qu’ dji n' plo vos d'nè. 
A c'teire li djoû s' lève, 
Li lampe è-st-au coron 
Li cile qui m'a lumè dins m' nwâreû... 


` 


On m'a houkè èt vo-me-la prèt' à lèvè I’ guète. 


Pour la rédaction, s'adresser à M. Jules Rivière, rue des Hou- 
blonnières, Namur (La Plante), 


ABONNEMENTS : d'Honneur : 250 fr, — De soutien : 100 fr. 
Ordinaire : un an : 65 fr. — Pour l'étranger, le port en plus. 
C. C. P. 7956,97 « Les Cahiers Wallons », rue de l'Ange, Namur. 


Quand dj'va à on banquèt 

Dji sos stone infèrnale, 

S'on nvwèt nin m'potiquèt 

DIRECTION D'UN 
COMITÉ DES RÈLIS 
NAMURWÈS 


LES CAHIERS WALLONS 


Avant-Propos 


Au cours de leur réunion de mars 1963, les 
«Rèlis Namurwès» ont décidé l'édition dans les 
«Cahiers Wallons» de l'étude de L. Léonard, pa- 
rue depuis octobre 1962, dans la rubrique hebdo- 
madaire «Chijes èt Paskéyes» du journal «Vers 
l'Avenir». 


Ce numéro de septembre en contient la premiè- 
re partie. 


La parution de l'étude de notre Président d'hon- 
neur, M. Félix Rousseau, est reportée, à la de- 
mande de l'auteur, au numéro des C. W. qui ac- 
compagnera l'exposition «Deux siècles de littéra- 
ture dialectale à Namur» à l'occasion du cinquan- 
te cinquième anniversaire des R. N., en février 
1964. 

La Direction des C. W. 


On n's-aprind bin l’ flamind : 
èt l'walon, poqwè nin ? 


1. — La langue véhiculaire la plus proche du wallon et la 
plus enseignée étant le français, l'orthographe wallonne 
doit se rapprocher au maximum de l'orthographe française. 


2. — Dans un but d'unification et avec le souci de présenter 
au lecteur et au philologue un front uni, Feller a proposé 
le système qui porte son nom. C'est un système d'écriture 
phonétique axé également sur le principe du rapprochement 

avec le français : il utilise, pour le Namurois du moins, les 
seuls signes employés par celui-ci à l'exclusion de toute re- 
présentation des sons par des signes inconnus du public. 


Identité maximale des deux langues, système Feller : 
voilà les bases de notre travail. La philologie pure y perdra 
peut-être quelque peu, mais nous avons l'espoir de satisfaire 
beaucoup des trop timides amateurs de nos dialectes. 


Cette étude tient compte des derniers aménagements pro- 
posés et admis à ce jour en vue d'une présentation moins 
heurtée et d'une lecture plus facile. 


Chaque chapitre comprendra trois parties ou stades cor- 
respondant au degré d'application de l'usager : 


pour les gens pressés; 
pour les gens courageux; 
pour les gens décidés. 
Gageons que plus d'un lecteur, que plus d'un auteur sur- 


tout passera allègrement d'un palier à l'autre dès qu'il se 
rendra compte de la facilité de la lecture. 


1. — LES LETTRES : 


a) les voyelles e, a, i, o, u. 
b) le y ou yod, lettre de liaison. 


c) les diphtongues eu, eü, œü; ai; au; ou, oü; les nasales 
em, en; am, an; im, in; om, on; um, un. 


d) les consonnes b et p; c, k et q; ch et tch; f et v; g, jet 
di: h: l: m: n: vè S? w: x: z. 


2. — LES LIAISONS : 


a) Par signes : 
l) l'apostrophe, 
2) la minute. 
3) le trait d'union. 
4) le point sur la ligne. 


3. — LES CONSTITUANTS DE LA PHRASE. 

4, — LA SYNTAXE. 

5. — LA PHRASE. 

6. — EXERCICES D'ELOCUTION ET D'ECRITURE. 

I. — DES LETTRES : 


La prononciation qu'elles requièrent sera suggérée ci-des- 
sous par l'apposition, entre crochets, d'un mot français cor- 
respondant. 


A. — LES VOYELLES. 


I! ne faut pas oublier que le e, employé seul, est TOU- 
JOURS MUET. 


N. - B. — Les compositeurs de musique devraient bien 
en tenir compte pour éviter de le rendre sensible, en finale 
surtout, par une notation qui lui est propre. 


— le e supporte donc aisément l'élision : amerale, am-- 
rale; boutcherèsse, boutch'rèsse; dji tchanterè, dji tchant'rè. 
Conseillée par certains dans le but d'éviter la prononciation 
fautive du e (muet), par analogie avec le francais, l'élision 
nous parait, a l'usage, constituer une difficulté supplémen- 
taire pour le lecteur. Il est hautement souhaitable de n'y 
recourir qu'exceptionnellement pour le e et de la réserver 
pour les autres voyelles. 


N'est-ce pas Feller lui-même qui nous dit : « E muet final 
s'écrit en wallon dans les cas ou il existerait en francais» 
et plus loin, relativement à l'apostrophe : « Si cette voyelle 
est un e muet en francais, on peut laisser e en wallon par 
analogie». 


— quant aux i et u, prononcés e dans la région de Jodoi- 
gne : gardons-nous bien de les écrire autrement que i et u, 
mais soulignons-les dans le texte en demandant à l'impri- 
meur de leur donner un caractère différent du caractère 
employé pour le texte (italique dans un texte en romane, 
ou vice-versa). L'annonce de ce stratagème, faite en tête 
d'article, facilitera d'ailleurs la lecture aux non-initiés. 


Les autres formes de la lettre e et les autres voyelles, nous 
les retrouverons ci-après. 


-- parmi les voyelles françaises, nous trouvons l'y; cette 
lettre est devenue en wallon une lettre de liaison. Comme 
le propose Feller : «Suppression du y en fonction de i dj'i va, 
j'y vais; mistére, mystère: éjipe, égypte. Quant à son em- 
ploi sous forme de yod, nous en reparlerons plus loin. 


— les consonnes françaises sont employées pour la plu- 
part en wallon. Faut-il souligner que en Namurois, le h, em- 
ployé seul, est supprimé, puisque, à l'encontre du liégeois et 
du hutois, le h n'est pas sensible. 

Amia, hameau; ièbe, herbe; ome, homme... Tout au plus 
remarque-t-on dans les deux premiers cas l'élimination du 
h dès que l'on emploie ces mots au pluriel : dès amias, dès 
ièbes... se prononceront sans liaison entre le s final de dès 
et la voyelle qui le suit; tandis que dès-omes, aura la même 
prononciation en wallon et en français. 


— ce dernier exemple nous amène à annoncer que le 
wallon évite le redoublement des consonnes dès que la pro- 
nonciation ne l'exige pas. 


Ome, homme; bèle, belle; èle, elle; mais : èlle a, elle a; 
feume, femme: bate, battre: abiye, abiye: Emma, Emma. 


Les notations entre parenthèses correspondent soit à des 
mots français comportant les mêmes sons, soit à une écriture 
phonétique. 


LETTRE E : 


Le e employé tel quel, est toujours muet dans les termes 
wallons. 


POUR LES GENS PRESSES. 


Lettre é (bébé); è (belle); ê (être). 

eu (neutre); eü (gueux). 

en (sente, sang). 

Articles : lès, l's-, les: dès, d's-, des. 

Verbes :ièsse, être: il èst, il est: c'èst, c'est. 
Conjonction : èt, et. 


N.-B. — N'oubliez pas que, en dehors des diphtongues, tous 
le e non muets doivent porter l'accent. 


POUR LES AMATEURS. 


Prononcez les mots en les lisant : 


é : mére, mère; comére, femme: pére, père; frére, frère; 
amér, amer (du foie), vésicule biliaire: Ziréye (Zirée), Désirée. 


è : couchèt, cochon; farène, farine: toupèt, toupet; for- 
tchète, fourchette; clokète, petite cloche: ayèsse (aièss), com- 
modité: kèdje, charge: pèche, pèche: pètch, cenelle: tchèna, 
panier; èfant, enfant; ostèye (fém), outil; caramèl (fém), cara- 
mel: pièle (masc.), perle; swè, soif; ièbe, herbe (sans liaison). 

ê : tchèyêre, chaise; êwe, eau; sêwe, canalisation; tchêve, 
grand panier; djêve, gésier; wêbes (plur.), habitudes. 


eu : feu, feu; cafeu, café: feuwéye, flambée; seureü (sereu), 
acidité; deureü (dereu), dureté. 


eü : teü, tuffau, calcaire; peü, peur; seücia, sureau; eüve, 
œuvre; seüve, sève; seür (ou sœür), sœur; labeür, labeur; 
sègneür, seigneur: sègneü, guérisseur (par signes de croix): 
bègneteü, conducteur de tombereau, boueux: boneür, bon- 
heur; maleür, malheur; ereür, erreur. 


en : en, en, 


Lisez et écrivez en traduisant : 

Lès maleürs dès-èfants; lès tchèyêres èt lès tchènas: dès 
coméres èt d's-èfants; lès-amérs dès couchèts; l's-ostèyes dès 
péres: l'èreür dès méres. 


Prononciation. — Devant un e, certaines consonnes per- 
dent leur assonance; b se prononce p (arâbe se prononce 
arâpe); d se prononce t (bizaude devient bizaute); j se pro- 
nonce ch (èglije, ègliche): v devient f (pleuve, plouve se pro- 
noncent pleufe, ploufe). 


Malgré l'attrait d'une écriture idéalement phonétique, il 
nous répugne de transformer le radical des mots au point de 
les rendre incompréhensibles à la lecture : nous écrirons 
donc : arâbe, bizaude, èglije, pleuve, plouve. 


POUR LES DECIDES : 
Traduisez en wallon (n'oubliez pas l'accentuation) : 


Les labeurs des mères: les habitudes des seigneurs; les 
cochons et les (avec élision) enfants; les perles et les petites 
cloches; les paniers, c'est des charges; les fourchettes, c'est 
(sont) des outils; être père et mère, c'est des bonheurs. 


Traduisez en français : 


C'èst lès sêwes èt l's-ayèsses; c'èst lès seûves dès seücias; 
bègneteü èt sègneü, c'èst lès labeürs dès péres; feus, feu- 
wéyes èt cafeu, c'èst lès labeürs dès méres. 


LETTRE A : 


POUR LES GENS PRESSES. 
Lettres a (baba); â (pâtre); wa (aloi); wa (boire). 

ai (è); ai (maître): au (saut, beau). 
am (flambeau); an (blanc). 


Articles : li, l’, le, la: lès, l's-, les: do, dè, du; do l' ou dol, 
dè l' ou dèl, de la: dès, d's-, des. 


Verbes : awè, avoir; il a, il a. 


Préposition : dins, dans. 


POUR LES AMATEURS. 


a : batia, bateau; agna, agneau: ania, anneau; maca ou 
maka, marteau-pilon; canada (masc.), pomme de terre: crama 
(masc.), crémaillère: crache, graisse: macrale; sorcière: tara- 
me, personne bavarde: maraye (marai), fillette; chame, siège: 
tatche, tache: aburtale, bretelle; twa, taureau: toubac' ou 
toubak, tabac: tchèstia, château; rèstia, râteau; traque, bat- 
tue; aspouya, appui. 


â : sale, salle; Chale, Charles; canârd, canard; pwére, poi- 
re; fornwâre (fornoir), pelle à enfourner; cwâk, croassement, 
corbeau; djâre (fém.) ou djârgon, jargon: tchâwe, corneille; 
âdje (fém.), âge: cwârps, corps; fwârt, tort. 


ai : (rarement employé comme son bref). 
ai : maisse, maitre: caisse, caisse: traite, traître. 


au : aumaye, génisse; auté, autel: marchau, maréchal: 
tchaurli, charron; tauve, table; cauve, cave; aufe ou waufe, 
gaufre; paute, épi: paurt, part; caurs (plur.), pièces de mon- 
naies, argent; mau, mal. 


am : crampe, crampe, levier; astampè, dresser. 


an : andje, ange: mantche, manche; plantche, planche: 
plante, plante: an, année: paysan (fém. : payisante), paysan. 


N. B. — Une consonne finale suivie d'une minute (‘) est 
sensible à l'audition : toubac (') = toubak, tabac: aurmo- 
nac(') = aurmonak, almanach: fris(') = friss, frais. 


Exercice. — Lisez et écrivez en traduisant : 


Li macrale do didle; l'aspouya do chame: li crama do Ï 
sale; li djârgon do l' tarame: li pwâre èt l' canada: c'èst dès 
tchâwes. 

POUR LES DECIDES. 


Traduisez en wallon, (n'oubliez pas la valeur de l'accent et 
de la minute) : il a du tabac et des pommes de terre; c'est 
l'ange du château; Charles a un râteau, il est dans les pay- 
sans; la fille de Charles est dans les paysannes: c'est la bat- 
tue des seigneurs: l'enfant du maitre a de l'argent; le co- 
chon a de la graisse. 


N.B. — do Ï' pour de la, s'emploie pour le com- 
plément déterminatif; dol s'emploie dans les autres cas; de- 
vant une voyelle c'est toujours di l' ou d’ l'. J'ai de la graisse; 
la tache de la graisse; l'acidité de la poire; la farine de la 
gaufre; il a de l'eau; la table de la cave est le siège de la 
sorcière; la tache de l'eau. 


LETTRE 1 : 

POUR LES GENS PRESSES. 
Lettre i (bibi); í (cire, lyre); wi, (lui); wi (huile). 
ai (cf a). 
im (impur); in (fin, faim, feint); wim, win juin, foin, 
Articles : di, de: di l', d'I' de le, de la, pendant le. 
Verbe : awè, avoir : i gn'a, il y a. 

Mots invariables : si, si, aussi; ni, ni. 


POUR LES AMATEURS. 


i : bèrbis, brebis: vile, ville: bile, bille (voies ferrées): fami- 
le, famille; chalis, garniture en claire-voie (chariot); fris', frais 
trisse, triste. 


i : vatchi ou bouti, vacher, valet de ferme: bile, bile; tijdje, 


tige, colline: live, livre, lièvre: five, fièvre: wide, vide: viye, 
vie; fiye, fois, Mariye, Marie. 


wi, wi : èt pwis ou èpwis, et puis; sêwi, canal (d'égout). 

im, in : wimbiadje, montures en bois; sclimbe, poutre; 
trimbèrlin, tintamarre. 

trin, train; malin, malin; bin, bien; byin, bien (plus appuyé); 
in.ne, in.nn, haine. 

wim, win : pwin, pain, mwin, main; mwins(') (mwinss), 
moins; mwint(') (mointt), maint; mwin.ne (moin.nn), moine: 
fwim, faim. 

N. B. — Une diphtongue nasale an, en, in on, un, suivie 
d'un n est séparée de ce dernier par un point placé sur la 
ligne; ce point indique que les deux syllabes gardent leur 
valeur et ne se confondent pas comme il est possible de le 
faire dans les mots français. 


Exemples : (Wallonne, personne, inné); pèrson.ne (pèr- 
sonn), personne: purdan.n' (pur-dann), prenons-nous: pwin. 
ne (poinn), peine: irun.n' (i-run.nn), irions-nous: amwin.nadiji 
(a-moin-nadji), emménager. 


POUR LES DECIDES. 
Lisez et traduisez : 


Dins l’ p'win, i gn'a d' l'éwe èt dol farène:; dins lès mwin.ne,s 
i gn'a on vatchi; c'èst dès in.nes (pas de liaison entre dès et 
in.ney): dins les familes, gn'a ni mwins' ni mwint': il a si 
fwim èt si swè. 

Traduisez en wallon en indiquant les particularités (genre, 
absence de liaison...) des mots en caractères gras : la perle 
c'est de l'eau sur les herbes; la sorcière a des haines dans 
le panier; l'outil de la fillette est le caramel; le tabac du 
charron est frais: c'est le livre et le lièvre de la colline: le 
jargon de la Marie; le tintamarre de la petite cloche: j'ai 
de la cenelle dans le panier. 


POUR LES GENS PRESSES. 


u (lutte): û (pur, mûre). 

eu (meurtre); eü, gueuse voir e; au (saut) voir a. 
ou (fou); où (cour). 

um, un (lundi). 


Articles : on, un; on-, un (devant une voyelle); one, une: 
do, du. 


Verbes :awè, avoir : dj'a, j'ai: ièsse, être : dji su, dji so, 
je suis: tchantè, tchanter, chanter : i tchantenut, ils chantent. 

oü : cawoüte, courge; poüte, jument: choûte, obéissance; 
boü, bœuf; toü, tour: toürnante, baratte; loûte, atteint de ver- 
tige; poüde, poudre: poüssêre, poussière. 

um, un : umbe, humble; jun, juin: à cœür jun, à jeün; 
brun ou brune, brun. 

Lisez et traduisez selon le cas : 


On lûteû d' batia, un «déchargeur» de bateau, un débar- 
deur; l'êwe do pus’ èst frisse; le moine et le musicien; il y a 
un appentis sur la place. 


POUR LES DECIDES. 
Récapitulation des mots prenant une minute : prononcez- 
les en appuyant sur la dernière syllabe : 


toubac' (ak); pus’ (puss); fris" (friss); mwins' (moinss'). 
mwint' (mointt)... Y en a-t-il d'autres dans les pages précé- 
dentes? 


Récapitulation des mots qui ne demandent pas la liai- 
sont, comme s'ils débutaient par un h aspiré : 


aye: ièbe; in.ne: outche. 


Y en a-t-il d'autres? Mettez-les au pluriel : des ayes, etc... 
et prononcez l'ensemble. 


Récapitulation des mots dont le genre est différent en fran- 
çais et en wallon: faites-en la liste en y adjoignant l'article 
un ou une : 


one caramel, un caramel; on pièle, une perle, etc... 
LA LETTRE O : 


POUR LES GENS PRESSES. 


o (rose); ô (son intermédiaire entre ou (fou) et au (beau). 
ou (fou), voir lettre u; oü (cour), voir lettre u. 
om, on (plomb, bon). 


POUR LES AMATEURS. 


o : raculot, benjamin; coteli, maraicher; botia, petite botte; 
botique (masc), boutique; brocale, allumette: brocali, porte- 
allumette, espèce de chou; djok, perchoir: cladjot, jonc: tro- 
yète, jeune truie. 


ô : ce son, correspondant aux sons au dans d'autres ré- 
gions et oü à Dinant et Fosses par exemple, se reproduit aisé- 
ment en s'exerçant à prononcer de plus en plus vite l'expres- 
sion «veau ou vache» jusqu'au moment où les deux premiers 
mots se confondent en vô. 

ôte (aute à Liège, oüte à Dinant et Fosses), autre; vôte, crêpe, 
vote: môde, mode; crapôd, crapaud, garçon: crapôde, fille: 
sôrte ou sôte, sorte; vôye, chemin; clôye, claie; brôye, défé- 
cat; sôye, soie; trôye, truie. 


ou : voir lettre u. 
où : voir lettre u. 


om, on : plomb, plomb: bombance, bombance; trombole, 
trombone: song, sang: pont, point; ponte, pointe; tronle, trem- 
ble (arbre); lum'çon, limace; pèrson.ne, personne; non.n?, 
none, neuvième heure, midi. 


N.B. — La lettre qui ne se prononce pas dans lum'çon, cor- 
respondant au a de limace et de limax-limacis (lalin), est 
élidée et remplacée par l'apostrophe. 


Si la lettre à élider est un e simple, donc muet, son élision 
s'avère inutile et la coupure du mot par une aposirophe ne 
peut que nuire à la lecture : 


Ecrivons donc tûtelè et non tüt'lè; coteladje et non cot'ladje; 
sèmedi, samedi et non sèm'di, etc. 


POUR LES DECIDES. 


Mode, autre, soie, comprennent, en wallon, le mêms son, 
concrétisé par un 6 : écrivez leur correspondant wallon pré- 
cédé de l'article le ou la: puis le pluriel, accompagné de 
l'article les; prononcez les mots que vous avez écrits: recom- 
mencez plusieurs fois. 


Botique, crapod, poude, song, cawote, toubac, broye, bro- 
cali, mouchwè, voye, tou, so(r)te, pèrsonne, choute, nonne, 
troye, ote, sont écrits sans tenir compte de certaines accentu- 
ations; recopiez-les en les corrigeant. Combien de fautes 
avez-vous corrigées, après une revision rapide des textes : 
11 et plus «excellent»; 8 à 10, «bien»; 5 à 7, «insuffisant", 


Pour le résultat « excellent » continuer par l'exercice 
complémentaire suivant : reprendre le même exercice en 
faison précéder chaque mot de l'article indéfini singulier et 
en respectant les genres ou liaisons nécessaires. 


Pour les résultats «bien», rectifier les mots écrits fautive- 
ment; choisir pour chaque mot fautif deux homologues en 
o, ô, ou, oü, on, et les copier en ordre dispersé tout en les pro- 
nonçant. 

Pour les résultats «insuffisant», recommencer le premier 
exercice jusqu'à obtenir un résultat «bien» ou «excellent», et 
en venir ainsi aux exercices complémentaires de l'une et de 
l'autre de ces catégories. 


B — Le Y OU YOD, LETTRE DE LIAISON. 


Le y — i ou i n'est pas utilisé en wallon. 


Y, dénommé yod, est devenu une lettre de liaison : on peut 
l'assimiler au y de yeux ou à ll de famille. Il se place en fin 
de mot (rarement en tête) et entre deux voyelles ou diphton 
ques (très rarement entre consonne et voyelle). 


POUR LES GENS PRESSES. 


Cigne (sign), cygne; mistére, mystère: éjipe, Egypte: sôléye, 
«saoulée», poivrot; lèye, elle; tchèyêre, chaise; taye, taille, 
taillis; craye, fente; taîye (têye, le son ai peut être assimilé 
à ê de tchèyêre, plus ouvert ou plus fermé selon les régions), 
terrine; bauye, baillement; piyaune, pivoine; moya, muet. 


Tout ceci est-il tellement éloigné de tutoyer, grasseyer, 
essuyer, etc.... et difficile à comprendre? 


POUR LES AMATEURS. 


Pour être justifiée, la présence du y doit tout de même être 
sensible : one miète (miète) est moins fort que one miyète, 
plus allongé parce que l'on veut accentuer le sens de «peu»; 
bin, bien, est très différent de byin, prononcé exactement 
comme son correspondant français, mais combien plus sen- 
ti, en sorte que nous trouvons la graduation suivante : dj'a 
bin dwârmu, j'ai bien dormi; dj'a byin dwârmu, j'ai dormi 
d'un excellent sommeil, j'ai dormi beaucoup: dj'a byin bien 
dwérmu, j'ai dormi on ne pourrait mieux; mai (fém.), pétrin, 
est différent de maiy, mai (mois de); ancyin (fém. : anciène), 
ancien, se prononce comme en français; musucyin (fém. : 
musuciène), musicien; prôpe à rin ou proparyin (prononcia- 
tion française), sont différents quant au sens, le premier étant 
employé plutôt au sens propre. le second pour traduire une 
déficience morale. 


La présence du y se manifeste également lorsque l'on veut 
adoucir la liaison entre deux mots et souvent entre les deux 
voyelles qui se suivent : 


Mi ome, mi èfant, peuvent, évidemment, devenir m'ome, 
m'èfant, mais, pour représenter exactement la langue parlée, 

soucieuse d'harmonie, on devra écrire plutôt mi-y-ome, mi-y- 
èfant, après une syllabe muette ou en début de phrase, et 
m't-ome, m'y-èfant, suivant une finale sonore : adon, dj'a- 
veüve mi-y-ome; djè l'a dit à m'y-ome. 


Remarquons que, en wallon namurois, ces formes indi- 
quent la propriété, la possession, correspondant à la pro- 
nonciation mi-n-ome ou m'-ome de l'ouest wallon. Cette for- 
mule mi-nome devient, en wallon namurois, une forme indé- 
finie : mi-n-ome, ci n'èst nin m'y-ome, cet homme, ce n'est 
pas mon mari; djè l'a dit à m'n-ome, je l'ai dit à celui-là et 
même péjorative : qu'èst-ce qui li faut, à m'n-ome?, que veut- 
il cet individu?. 


POUR LES DECIDES. 


Ecrivez selon la prononciation wallonne : Désirée, Lydie, 
Aimée, Sylvie, Léo(cadie), Marie, bouillon, taillant, vaillant, 
vie. 


De grace, n'introduisons pas de y là où il n'en faut pas : 
ièsse, être: mia, mieux: fièsse, fête: tièsse, tête. 


Souligner la différence, qui est bien marquée, entre dji m' 
fieûve à li, je me faisais à lui, et dji m’ fiyeüve à li, je me 
fiais à lui: de même entre bia et siya. Il est recommandé 
d'user du y à bon escient. 


C. — LES DIPHTONGUES : 


Prononcez, en les lisant : 
Revision en se reportant aux pages précédentes. 


— Feu, fleür, cafeu, peü; teut, teû; meur, meûr; leup, leu; 
seureü, deureü; etiretis, maleuretis; peüreûs, swèleü; seur ou 
sœür; coeur, coeur. 


— Maisse; caisse; traite; mai, maiy; mais ou mins, mais, 
pais, paix: taiye, terrine: waiti: maistri; aiti; mau-aiti. 


— Caute, carte: paute, épi; imaudje; trèpaudje; binauje; 
auje; aujemince: taudje; laudje: Bautche: bauje; bauye. 


— (di) bout, botire; courot, court; fou, fotire: satou, catoû, 
cotoü; sou, seuil, sô, saoul, sou, sœur; amadou, dot, deuil, 
doüs, doux: boüte, coloüte, calou, pilou; couche, branche, 
couchèt, cochon, coü, cour; coüsse, course; cousse, cousin; 
coütche(s), couque, couche(s); moüse, moussi, entrer, mous- 
tache; amoür, amoureüs. 

— Embêtant; embaras ou imbaras; tempête, printemps. 

— Tente. 

— Ambe; Sambe; djambe; Djambe. 

— Timps: prétimps; timpru; wimbiadje; imbaras; simpe. 

— Sins, sens, sans: vinte; vingt’ ou vint’; plinte, plainte; 
pinte, peintre; tèmwin (tèmoin); cwin, coin; pwin (poin), pain: 
mwin (moin), main: mwins' (moinss), moins: mwint' (mwintt), 
maint: sint, saint: roncin. 

— Umbe: jun; à cœür jun, a jeun. 

— Ombe; sombe; pompe; ombriye. 

— Bon: baron: cron. 


LES NASALES SUIVIES de M ou N : 


— Em.mèrdäcion. 
— Avan.n' (avan.nn), avons-nous. 


— Samwin.ne (samoin-nn), semaine: tchin.ne, chaine, 
chêne: furdin.ne, fredaine: pwin.ne, peine: sin.miadje, aigui- 
sage: tantyin.me, tantième: detizyin.me, deuxième: in.mè, 
aimer; bin in.mè, bien aimer; bin'in.mè (bine-in-mè), bienai- 
mé; bin'in.méye (bine-in-mée), bien-aimée; nos-avin.n' (noza- 
vin-nn) ou nos-avun-n' (nozavun-nn), nous avions. 


— Nonne (non-nn), none, midi; après-non.ne, après-midi; 
tchènon.ne, chanoine: pron.ne (masc), prune: Malon.ne, Ma- 
lonne: stron-nè, étrangler: son.nè, saigner: son.ner (Namur), 
id.: mèlon.nes (plur.), fourrages. 


D. — LES CONSONNES : 


N.B. : Le redoublement des consonnes est à éviter, sauf 
nécessités dues à la prononciation. 


Ome, homme: èle vint, elle vient; arètè, arrêter; èvolpè, 
envelopper. 


Elle a (èll-a), elle a Emma, Emma: addé; près de; Anna, 
Anna. 


LES LETTRES B et P; Det T: F et V; J et CH : 
POUR LES GENS PRESSES. 


b et p: d et t; fet v, j et ch ont la même valeur en wallon 
qu'en français. 

Toutefois, lorsqu'ils sont suivis d'un e muet, le b tend à se 
prononcer p; de même pour d, v et j que l'on entend t, f, et ch. 


Minâbe (minâpe), capâbe (âpe), lès impossibes-èfants (ssip- 
z-èfan), les enfants impossibles; minâbès-afaires (minapès), 
dobe (dope), double; five (fif), fièvre; veuve (veuf), veuve; 
mwaijetè (mouaichetè), èglije (ich). 


s se prononce ss dans les mêmes conditions: eüreüse (eti- 
reüss), heureuse; ca pèse (sa pèss), cela pèse; dès malureü- 
sès djins (dès malureüssès). 


Ces altérations sont perceptibles en finale surtout. 


POUR LES AMATEURS. 


De même en finale des adiectifs employés au féminin 
pluriel, la prononciation des b, d, v, j et s tend vers les sons 
P. t, f, ch, ou ss ou y atteint: dès minâbès (âpès) djins; dès 
dobès (dopès) finièsses; dès vivès (vifès) coméres: dès mwai- 
jès (mouaichès) bièsses; dès fametisès (sès ou ssès) viles. 


Compte tenu des remarques précédentes «relatives a la 
prononciation», est-il utile de forcer la note jusqu'à écrire les 
altérations du langage? Déformer le radical des mots mindbe, 
dobe, etc., en y introduisant la consonne entendue minäpe, 
dope, etc., est-il intéressant pour le lecteur? C'est là former 
de nouveaux mots pour l'étranger, et cela ne nous parait ni 
heureux, ni avantageux. 


POUR LES DECIDES. 


Le redoublement sans nécessité des consonnes est a évi- 
ter. Exercez-vous a trouver et à écrire trente mots ou vous 
pourrez appliquer cette règle; dix substantifs, dix verbes, dix 
autres mots divers. 


Une autre règle d'orthographe wallonne décrète : au fé- 
minin pluriel, les adjectifs placés devant un substantif en 
fonction d'épithètes, transforment l'e final du singulier en ès, 
dont les deux lettres sont sensibles lorsque le mot suivant 
commence par une voyelle. 


Exemple : one mwaije comére; dès mwaijès djins; dès 
mwaijès-afaires. 
Mettez au pluriel, en respectant accents et liaisons : 


One chaléye djint: one djintiye bauchèle; li fameüse biès- 
triye; li curieüse agace; l'amoureüse têre; one bèle pitite 

djint, one fine laide viye comére: one bèle pitite blanke mau- 
jone; elle èst blanke, li maujone; blanke come li blanke gate: 
tote bleuwe, li comére ècruketve: one sécréye laide èman- 
tchire: li pure inocin.ne èfant. 


PO LES SCRIJEUS. 


Le heurt des consonnes. Enoncer sans plus l'opposition du 
wallon à la succession de plusieurs consonnes serait vite 
controuvé par de multiples exemples : scrire, écrire; scrèpè, 
râcler; scramè, écrémer; rlilclapè, refermer, claquer à nou- 
veau; rastrwèti (le wè a la valeur d'une diphtongue), rétrécir. 


La loi des consonnes veut éviter la rencontre ou plutòt la 
suite de trois consonnes ou davantage, dont l'accumulation 
amène des difficultés d'élocution. Cette accumulation est 
provoquée par le contact brutal avec la consonne finale sen- 
sible du mot précédent, le e étant toujours muet. 


L'introduction du i dans scrèpè et scramè ou la réappari- 
tion du i de r (i) clapè rétablit la situation. 


Dj'aveive sicrèpè: elle èsteñve sicraméye: nos l'avin-n' 
riclapé. 


Aucune raison d'agir de même dans : dj'aveu scrèpè; nos- 
avans scramè;: vos l'avoz riclapè; car si avans et avoz sont 
terminés par des consonnes, celles-ci, n'étant pas sensibles, 
ne peuvent donc influencer la prononciation. 


Autres exemples : nos stomac(”), nos estomacs : nosse sito- 
mac('); èlle èst pus strwète, elle est plus étroite: on fris(') si- 
trwèt pus (‘), un puits frais étroit. 


L'étude de l'élision nous permettra de revenir sur le sujet. 
LA LETTRE C : 


POUR LES PRESSES. 


N. B. — Employons les graphies françaises pour les mots 
employés de part et d'autre ou très proches d'un homologue. 


Qui, qui, que; Bèlgique, Belgique: botique (masc). bouti- 
que; botiquia, petite boutique; èstomaquè, estomaquer: clo- 
quetè, cloqueter. 


Réservons les graphies spéciales aux mots spécifiquement 
wallons : kine, loto: tukè, se cogner; fusik, fusil: astokè, étan- 
çonner. 

POUR LES AMATEURS. 
C = k = que. 
Devant les voyelles a, o, u et devant les consonnes. 


Cafè; come; cominci; curè; clè; crama; cautron ou quau- 
tron, quarteron; quatrè-vingt; maca ou maka; macasse: près- 
qui, presque. 


C ou qu devient k; devant e (muet), é, è, ê, ér, éz; i; eü. 


Astokè, étançonner; astoca, étançon: vikè, vivre; vicadje, 
mode de vie; vicairiye, durée de vie: vicotè, vivre petite- 
ment: sukè, cosser; sucadje, action de cosser: suk, coup, 
contusion; suke, sucre; ketve, cuivre: ketide ou ketise, cou- 
dre; cosu, cousu; quausu (cauzu), quasi: cominci ou c'minci 
(Nam.), kiminci (Lg.), commencer; cloque, élevure de la peau, 
maladie du pécher. 


CI devient k, devant e (muet), etc... 


Cèclè, cercler; cèke, cercle; buclè; chevaucher: i bukèle, 
il y a chevauchement: sauclè, sarcler; dji saucléye ou dji 
saukèle, je sarcle: dji saucléyerè ou dji saukèlerè, je sarcle- 
rai. 


C = ç = ss : cet emploi peut se concevoir en wallon dans 
les mêmes cas qu'en français. 


Traçè, tracer; traceu, traceur: tracadje, traçage: farce, 
farce: fârceü, farceur; fârçadje, action de farcer; fwarci, ac- 
tion de forcer: fwarçadje, forçage. 


C = t = (s)s; pour éviter les graphies tion — (s)sion, du 
français, il est recommandé d'écrire les correspondants wal- 
lons cion — tion = (s)sion. 


Atincion, attention; dèclarâcion, déclaration; admirâcion, 
admiration; èwarâcion, étonnement; acsion, action. 


Ch et tch : les mots commençant par ch en français peu- 
vent garder le ch en wallon, mais ce ch se transformera sou- 
vent en tch dans l'homologue wallon. 


Charogne, charogne. 


Tchèsse, chasse: tchivau, tch'fau, cheval: tchivia, tch'fia, 
cheveu; tchapèle, chapelle: tchin, chien: tchèt; chat: tchaur, 
chariot. 

POUR LES COURAGEUX. 


L'analogie phonétique existant entre tch et dj ne peut auto- 
riser à écrire l'un pour l'autre; tch correspondant au fran- 
çais ch; dj, aux consonnes j ou g = j. 


Atchi, hâcher; atche, éclisse de bois (servant d'allume-feu). 
sadje, sauge; satch, sac (ensacher). 


Trouvez dans les pages précédentes les mots contenant dj 
ou tch et écrivez-les en les prononçant en en les faisant sui- 
vre de la traduction française. 


LES LETTRES D et T, F et V: 


La remarque faite pour b et p vaut pour d et t; les finales 
de et dès se prononcent -te et -tès. 


One rude maujone (one rute-); dès plindaudès bauchèles 
(dès plindautès-). 


Devant une nasale, m ou n, le d se prononce nasalisé. 
D'mandè (n'mandè); d'mèrè (n'mèrè); Adnèt (Annèt). 


Certains auteurs ont, à tort, admis l'écriture phonétique 
correspondant à ces sons nasalisés; on en arrive ainsi, com- 
me en d'autres cas déjà cités, à un texte incompréhensible 
ou très difficile à lire en raison de son éloignement et de la 
forme française et de la forme wallonne pleine. 

Djo a d'mandè po v'nu d'mèrè à D'néye, èt d'nè on d'méy 
boni. (Joseph a demandé à venir demeurer à Denée «et don- 
ner» (il donnerait) une demi-bonnier). Cela deviendrait : Djo 
a nmandè po nnu nmèrè à Nnéye èt nnér on nméy boni, car 
en certaines régions, la même nasalisation se pratique pour 
le v précédant n. 


Les premières remarques intéressent aussi Í et v; five (fif), 
fièvre; fivreüs, fièvreux: live (lif), livre, lièvre: livrè, livrer: 
dès vivès djints (dès vifès-), des personnes vives; èlle èst 
brâve (èll è braf), elle est honnête. 


La nasalisation ne s'applique qu'à v précédant n, et dans 
certaines régions seulement. 


Là aussi on s'effarouche, à juste titre, devant des rébus de 
ce genre; èlle a n'nu, elle est venue; èst-ce qui vos n'noz, 
venez-vous. 

LES LETTRES G et ] : 
POUR LES GENS PRESSES. 


g = gu. 


g garde sa valeur devant les voyelles a, o, u; il s'écrit gu 
devant e, i : gâre, godu, Gustâve, guèdè, guide. 


g = ge = j. 


Lorsqu'il se prononce j en français, il peut donner j ou dj 
en phonie et graphie wallonnes. 


jèsse (masc.), geste (masc.); djèsse ou jèsse (fém.), geste 
(fém.), fait répréhensible. 


jusqu'à ou djusqu'a (rég nam.), jusqu'à; jamais, jamais; 
Jèrome, Jérôme: Jule, Jules. 

djalè ou djaler (rég. nam.); geler: djilèt, gilet: djèmi, gémir; 
Djèdru, Gertrude: boudji, bouger: rodje, rouge. 

Jorge ou Jorje, Georges; rodjausse, rougeâtre. 

La règle vaut pour les mots français commençant par j : 


Jamais, jamais: /èrome, Jérôme: Jule, Jules: djouwè, jouer: 
Djauque, Jacques: djwif, juif: djäsè ou djâser (rég. nam.), 
jaser; djalous, jaloux: dèdja, déja. 


POUR LES AMATEURS. 


dj, comme tch, et très proche de lui d'ailleurs, est donc 
bien un son unique, représenté par des consonnes. 


A leur propos, il convient : 
l) de ne pas séparer ces consonnes l'une de l'autre : 


djoti (et non pas d'joti), jour: dj'a (et non pas dj'ja ou d'ja), 
j'ai: tch(i)min, tch'min (et non t'chmin), chemin: dèdja est élidé 
en d'dja, déja. 


2) malgré la similitude des sons, mais aussi a cause d'elle, 
de ne pas écrire dj pour tch et réciproquement. Que de fois 
ne lit-on pas : vilatch, âtch, flidje, etc., etc. 


Pour connaitre l'orthographe correcte, se reporter a la 
graphie française correspondante : tch correspond a, ch; dj 
à g. ge, i. 

POUR LES COURAGEUX. 


j, comme dj, placés devant e muet et dans les adjectifs 
féminins pluriels se prononcent souvent ch et tch : mwaïje 
(mouaiche), mauvaise; mwaijès djins (mouaichè djins), mau- 
vaises personnes; èglije (èglich), église; mwin.nadje (moin. 
natch), ménage; sauvadje (sauvatch), sauvage; sauvadjès 
bièsses (sauvatchès bièss), bètes sauvages. 


En ces cas non plus, on ne voit guère le profit à retirer 
d'une modification du radical selon la phonétique. D'autant 
plus que la prononciation satisfait uniquement un désir de 
facilité, la déviation étant même peu sensible en certains cas. 


LA LETRRE H : 
POUR LES GENS PRESSES. 


Le h employé seul (hacher, bonheur, haie), est insensible, 
et son emploi n'est pas conseillé en wallon namurois (à l'in- 
verse du liégeois oü le h est «très sensible» : atchi, hacher: 
boneür, bonheur. 


N.-B. — La présence d'un h se manifeste toutefois norma- 
lement en wallon namurois lors de la liaison à intervenir 
entre une consonne finale et la voyelle initiale du mot liti- 
gieux. 


POUR LES AMATEURS. 


Nous avons pu relever une série de mots et de leurs déri- 
vés oü cet ancien h est découvert grâce à cet artifice : 


— âdes, hardes; agni, mordre: agnèt, bouchée: agnüre, 
morsure; ale, halle; amia, hameau — antche, hanche: an- 
tchetè, marcher en se déhanchant; d(is)antchi, déhancher — 
antè, fréquenter; anteü, celui qui est en relations: antise, rela- 
tion — apè, happer; apadje, action de happer: apéye, espace 
de temps: ape-châr, abchar', avare (litt. : happe-chair) — 
atchi, hacher; atchadje, hachage: atchau, hachoir; atche, 
éclisse de bois utilisée comme allume-feu; atchète, hachette, 
moqueur; atchis', hachis; atchûre, hachure — aurt, hart — 
awe, houe; awè, houer; awadje, action de houer; awia et 
awetia, hoyaux -- ayon, clayonnage de paille — ayi, haïr. 


— èmelè ou èm'lè, faire «hem», toussoter: èm'tè ou èmètè, 
id. — èpe, hache — èring, hareng — éron, héron — èsse, 
hêtre, 

— ièbe, herbe; ièrbéye, herbes (utilisées comme légumes 
verts, remèdes, fourrage) — iède, herde: ièrdau, herdal; 
ièrdè, conduire la herde: ièrdi, gardien de la herde: ièdrèsse, 
gardienne — iértchi, hercher: ièrtchadje, action de hercher; 
ièrtcheü, hercheur: ièrtchiye ou iètche, charge à hercher — 
ièsse, herse — igni, fumer — ignéye, ignêre, fumée — in.ne, 
haine, aine. 


— olète, houlette — ongue, hongre — onte, honte; onteüs, 
honteux: d{is)ontyi, couvrir de honte — ope, hop, bond — 
ôsse, hausse: ôssète, petite hausse: ôssi, hausser, òssadje, 
action de hausser; ôssemint, haussement -- ossi, hocher; os- 
sadje, action de hocher; ossemint, hochement - ote, hotte; 
oteléye, hottée — (w)ôt, haut; (w)ôteü, hauteur — ou, hourd — 
ougnète, tas de foin: ougnetè, fabriquer des ougnètes — oupe, 
huppe; oupète, petite huppe; oupè, charger (jusqu'à y établir 
une huppe) -- ouplè, faire houp en criant; oupladje, action 
d'appeler; ouplau, celui qui appelle — outche, huche — outu, 
hotu — ouzârd, hussard — ouye, houille: ouyeü, houilleur — 
ozètes ou osètes, houseaux. 


— Ubért, Hubert (sint Ubért, sans liaison); ülè, hurler: ûla- 
die, action de hurler; ûlau, sirène: tilemint, hurlement — umè, 
humer = gober; umadie, action de humer; umeü, celui qui 
hume — urète, espèce de fagot — urtinè, heurter; urtinemint, 
heurtement -- ute, hutte; utia, petite hutte. 


Le cas de ougnète et de urète méritait d'être signalé : ils 
sont assimilés aux mots en h d'après la prononciation wal- 
lonne, de même que in.ne, aîne: peut-être par analogie avec 
in.ne, haine. 


POUR LES COURAGEUX. 


Traduisez : un petit hameau, des petits hameaux; de belles 
hanches: les houes et les hoyaux: les houlettes des gardien- 
nes de la herde; les petites huttes des hussards; il è-st-èvôye, 
il èst abchâr; i faut dès bonès aurts po lès urètes dès ouyeüs. 


(A suivre) L. LEONARD, R. N. 


Pour la rédaction, s'adresser à M. Jules Rivière, rue des Hou- 
blonnières, Namur (La Plante), 


ABONNEMENTS : d'Honneur : 250 fr, — De soutien : 100 fr. 
Ordinaire : un an : 65 fr. — Pour l'étranger, le port en plus. 
C. C. P. 7956,97 « Les Cahiers Wallons », rue de l'Ange, Namur. 

LES CAHIERS WALLONS 


A Djòzèf Calozet 


Dialecte de Liège. 


Vos avez steu hossi so l'air di Saint Houbért 

Et si mes sondjes d'èfant dansèt so les floyès, 

C'est Mariye-Clape-Sabots qui por vos mine l'arèdje, 

Chér Djôzèt Calozet, mins nos-inmans parèye. 

A tot r'filant l'tchaplèt dès cis qui nos-ont fait 

Nos spales, nos mains, nosse vwès, on r'troûve li min.me 
[Grzèye 

Les mènes èsti peu cras so leüs tères di Hèsbèye. 

Les vosses magnit l wassin quand nn' aveüt co l'ivyèr. 

Et nos djins, mande èscuse divant vos, Gouvèrneür, 

Magré qu'dji v' veüye volti èt qui dj seûye ouye minisse, 

C'èst l' tchèron èt l'ichärli, l'afeuteü, l'halcoti 

Et les fèmes èwalpéyes divin leûs netirs norès. 

Oye, c'est z-èls qui vik'rant lontimps d'vin nos tchansons. 

Grâce à vos, Calozet, l'Aouss a sès mèh'nets 

Tot al dilongue di Moise : les Guillaume et les R'méke 

Et vét-ôtes qui v'sûvèt po fé flori l' Walon. 


Marcel HICTER. 


(1) Hommage dit par l'auteur a M. Calozet lors de la manifesta- 
tion au Théatre de Namur, le 15 juin 1963. 

Nwèrès bijes 
Dialecte de Nalinnes. 


I gn'a d'djà saquants mwès qu'on pout lire, dins l'gazète, 
Dès ârtikes bin toürnès, à d'atrapér l'pèpète, 

Asprouvant d'nos fé crwère qu'on mastine no payis 
Eyèt, qu‘ d'èdci vingt ans, nos n' s'rons pus mésse droci. 
Pinséz qu'çoulà èst l' vré, vous-autes qu'a plu lès lire? 
Mi dj'è pus râde l'idéye què c'èst d's istwères pou rire, 
Pace-què, s'on i sondje bin, qwè voüriz qu'nos vijins 
Nos skrotichent co pâr-ci? Dès tròs d'fossès r'bouchis! 


On m'a djusqu'à v'nu dire - mins dj'é dès rûjes dè l'crwère - 

Qu'on bouteut, gnit èt djoü, pou fé candji l'Histwère: 

Què bin râde, dins nos scoles, on pâlreut à l'gauche mwin 

Et qu'èdci wére d'anéyes, nos èfants s'rint flamints. 

L'cin qu'a peunei ctèle-là s'brouyeut setirmint d'adrèsse, 

Pace-què, pou l'esclavadje, dj'è n'pinse nin qu' nos stons 
[prèsses. 

Nos stons du «Payis Noir» mins, c' n'èst nin pou coula 

Qu'i faut qu'on nos pèrdiche pou dès vrés bamboulas. 


Djè n'diré nin djusqu'a dèspriji leti langadje 

Pusqu'il lyeû z-a chèrvu à scolér dès sauvédies. 
Avou ca, cès djins-la pouv'neut ruwér du cu; 

Fé come letis mésses d'ayèr : n'pus rèspèctér nulu. 

“ne coloniye dè pièrdüwe! On s'dare su l' Waloniye... 
Et pou z-è v'nu a d'bout... on rwine nos industriyes. 
Qu'is s'dèmètyichent, pourtant : lès walons sont tièstus 
Et poûrît lyeü tchèssi in côp d'pid à n'sadju. 


Mins èvci qu'pou dès rins, djè m'ènonde, djè m'tourminte, 
Adon què dj' sés fôrt bin qu'on nos raconte dès mintes. 
D'ayeürs, si c'asteut l'vré, nos dèputès sont là 

Et pusqu'is n'dij'neut rin, n'choütons nin brére lès vias. 
Eyèt, ç n'èst nin co tout : gwè fèyéz d'nos minisses? 

Gna d'dins ietis' dès walons èt dj’ vous què l' diâle m'apice 
S'is n'frit nin volér I'pwèy', tèrtous, ostant qu'is sont, 

S'i steut rèqui d'boudji au payis d'leüs tayons. 

Nos wèyéz, dins lès trams, muchi chacun pa 'ne pôte 
Eyèt, pou vwayadji, ièsse mis à paurt dès autes? 
Nos wèyéz, d'su l'tchèmin, chwèsi tous lès potias 
Pou n'nin qu'nos bias sègneürs man.nichinchent leüs ôrtias? 
Djè m'wès d'djà chèrvu d' «boy» pou saquantès mastoques; 
Fé l'buwéye ‘yèt l'popote su l'timps qu'ieus' s'rint a djokes; 
Dôrmu dèssu l'soü d' l'uch, come in bon tchin d' bièrdji; 
Bachant l'krène d'zous lès côps sins ôsu mè r'vindji. 


Si l' maleür nos apougne, i n'faura nin nos plinde 

Pace qu'i gn'a trop longtimps qu'on vout nos fé comprinde 
Què rouvyi no patwès, c'èst r'niyi no payis, 

Eyèt qu'no Waloniye èn' s'reut pus rin sins li. 

Apèrdons nos èfants à pârlér no longadje. 

Apèrdons lyeü l'istwère, lès biatès d'nos vilâdjes, 

Pou qu'au seûl mot d' «Walon», is sè rcrèstinchent fièrmint... 
Tt'aussi fièrmint què l' coq fòrdji leûs parints. 


L. Mérloya 
Van Splunter Marcel. 


Chérès rouwales 


Dialecte de Namur. 


Chérès rouwales, doucès sov'nances, 
Vikant d'lé vos lès p'titès djins, 
Vos conichoz leüs-èspèrances : 

One miète di caurs, todis do pwin. 


Tos lès trayins qui l' viye apwate 

Avou leüs lârmes èt leüs brouwèts, 
Lès djous ni s' mètenu nin dins l' wate 
Bramint divenu pwârtér leüs crwès. 


Et co mwins côps bin dès miséres 
Catchenu leûs gobiyes au solia 

Vos-è purdoz vosse paurt come mére 
Qui vosse pôve cœür è nn'a l'rôquia. 


Chérès rouwales di mès sov'nances 
Qui m'vikériye ni roviye nin, 

Quand dji pas'rè, sins fé chonances, 
Fiyoz'm one clignète, djè l' vwèrè bin. 


Maurice NEUVILLE, R. N. 

Mater Dolorosa 
Dialecte de Bois-Borsu. 


Mame, 

di d'doà r'vinti, do, vosse gamin?... 
Vochal sès mwins, sès vitès-mwins. 
Vochal si coür qui n'è pout pus. 
Vochal sès lèpes qui n' sèpèt pus 
Gruginer l' viye êr di d' vins l' timps. 
Vétéz sès vingt-ons a l' dilätche. 
...Di d'doà r'vinti, Mame, li gamin? 


N'avut 'n-èfont qu‘ djouwéve tot set 

à ramèch'ner les pâtes, une à une, 

so li stärèye. 

Ca sintéve si bon lès djènès pâtes, 

les pâtes so lès steüles dizos l' solo d'awous', ? 
les djènès pâtes qu'i ramèch'néve une à une 
por vos. 

... L'èfont a r'lèvé sès-ouy après vos-oüy. 

Ele sintèt si bon les pòtes so lès steûles. 

I sont si bleüs vos-oüy dizos l'solo d'awous'. 

I sont si bleis, 

Qui l'èfont v’ louke sins rin dire, une hapèye... 
I hoüte tchonter s' song d'vins sès win.nes. 


L'èfont... 

L'èfont trop pèneü 

Qui brak'néve a fiye so tchomps so vôyes 
djusqu'après solo dju, 

èt qui v' djazéve, à l' size, dès macrales èt dès nûtons 
rèscontrés à clér di lune è payis di d' lävä. 


L'èfont... 

L'èfont qui djouwéve trop sovint mièrseü, 

l'èfont qui n° s'arokéve à pus sovint 

qui po hoûter l' grond vint hoüler d'vins lès-abes. 

— Il arit fèt si bon èl sûre ci grand dòrnisse di vint- 
là — 

L'èfont... 

Inno, Mame, qui vos Ï' sèpiz bin 
qui n'èstit nin come tos lès-ôtes 
l'èfont qui hoûtéve li grond vint 
qui li d'vizéve dè lon payis. 


On djoù, on djoû come tos lès-ôtes, 

— N-a d'djà ‘ne hapèye, sav', di coula, 

Vos-aviz co vosse bleû djågô èt vosse cazawèt d' 
l'èfont v's-a r'wéti. Sins rin dire, [lin.ne — 
Come à timps dès djènès pâtes 

qui sintint si bon d'zos l' solo d'awous'. 

Kibin d' timps v's-a-ti r'wéti insi, 

djusqu'a fond d' vos-min.me 

avou sès-otiy di brigosse, 

avou ses gronds-oûy doù qu' vos vèyiz trop bin 
totes lès coletirs dè Grond Payis. [r'glati 
— Dji m' va 'nn'aler. 

— Po qué payis? 

— Po tos lès payis. 


Ont-i jamés viké tos cès-là, 

inte lès cwète mours di leti cahine, 

è l' gèyòle di letis-abitudes? 

Dj'ènn'a m' sô dè hoüter leûs fòves. 
Est-ce qu'on-z-astontche li ri qui cotirt? 
Dji vou 'nn'aler sis cints djòles lon, 
dji vou cori tot set, tot set, 

djusqu'ò coron dè monde. 


Vos èstiz portont binamèye vos, Mame, 

avou vosse bleü djòg6 èt vosse cazawèt d' lin.ne. 
Vos-èstiz ' Mame dès viyès fòves as lonkès sizes, 
li Mame dès rascrots, 

li Mame des awous' èt dès fènämwès, 

li Mame di todi, 

avou vos-oùy si bleûs por mi... 


Mins vos l' sèpiz bin tot l' min.me 
qui dj'avii bèvou l'éwe dè ri 

a piède alin.ne. 

Vos Ï' sèpiz bin tot l' min.me 
qu'on n'astontche nin l' ri qui court, 
li ri qui coûrt todi, todi, 

qui couri djusqu'à coron dè monde. 

— O, ti r'vêrès, va, m' fi. 
On djoü. — Pus târd — Brämint pus tard. 
Quond les noûlèyes dront passé, 
Quond les noûlèyes daront frohi les djon.nès 

[pâtes, 

Va, ti r'vérès, à-t-triviè dès djotis èt dès-on.nèyes. 
Ti r'vèrès. Dji t' ratind. 
Ti r'vèrès mièrseti. Ti r'vérès miernou. 
Ti r'vérès sins moti 
adlé l' Mame di todi. 


— Mame, dji so riv'nou. 


V. GEORGE R. N. 


Anoyeü 
Dialecte de Grand'Leez. 


Come dji sâ co volti 

Totes lès novèlès môdes, 

Et po ièsse one sacqui 
Enfén... por mu ièsse prôpe. 


Come nosse boc, li vi blanc, 

Dj'a lèyi crèche mi baube. 
Vos-èstoz au courant 

Sins manque dè l’ novèle plauke! 


Su chis sam'in.nes di timps 
Ele èstot bén foürniye. 
Dji vos l di sincèremint 
Vos nn'Griz ieü inviye. 


Mins lès rüjils gamins, 
Et po qui dj’ l'ètinduche 
Mi criyin.n' bén sovint 
Qui-ce qu'a co douviè l'uch? 


Djè nn'a sti disbautchi 
Dè ièsse insi l’ riséye. 
Et po n' rén vos catchi 
M’ feume èstot mau tournéye. 


163 


Dj'a couru dé l'baurbi, 
Come onk qu'èstot coupâbe. 
Et po ièsse bén r'nièti 

Gn'a qu' li qu'èstot capâbe. 


Asteüre qui m' baube èst dju 
Gn'a n'saqwè qui m' trècasse. 
Mi feume va-t-èle riv'nu 
Dwârmu a s'n-ancyiène place? 


Albert ROUSSEAU, R. N. 


Inte quate-z-ouy 


Di'a r'mârqué qu'vos-aviz l'balzén 
Quand vos-èstiz dé vosse pouyète. 
Avoz peü d'cassér vosse loyén? 
Vos-èstoz come on live è cwète? 


N'eüchiz nén peü, èle ni pout mau! 
Quand vos lèpes riftéyeront s'massale, 
Ele vos dirè : Mi p'tit Colau 

En clénçant s' tièsse su vosse sipale. 


Poqwè awè l'air èsbaré 

Come on r'naud qu'èst pris pa l'anète? 
Pont d'pérdon vosse coeur va tocter 
Et quétfiye bén couru busète! 


Si vos v's-i purdoz adrwètemint 

Vos n'Groz rén su vosse consyince 
Vosse bauchèle danserè d' contintemint 
Si v' s-i mètoz tote vosse siyince. 


Albert ROUSSEAU, R. N. 

` , . 
Come on ê r vint... 
Dialecte de Namur. 


E m'patwès dj'a r'trové on' sagwè qui tchanteüve 
Et c'est po ca qui dj' sos rivnu. 
Dins l' vi timps, li lon d'Moûse, tot l'payis vos l'causeüve 
Asteùr bin pus wère n'èl lijnu. 
On voùt cauzér l'français, on a rovi l'Arsouye, 
Gn'a combin dès mots qu'sont stropis? 
Nuk n'è I'saureòve niyi dins c'qu'on mèt à l'rimouye 
Tos nos vis spots viqnut catchis. 
Leà musique au fond dnos dj'a sintu c'qui c'èsteùve 
Al6rs seòrmint dji m'a r'conu. 
E m'payis dj'a r'trové on’ sagwè qui m'manqueüve 
Et c'est po ca qu' dj'i sos rivnu. 
R. CLINIAS. 


Mon lès Rèlis 


Pogwè scrit-on Grand Diè? — Po s'èspétchi l' djaninsse? 
Po r'trovér l'fond d'swè-min.me? — Po z'i alér pus rwè? 
Est-ce po mostrér s'coradje? Ou sayi d'fér d' l'artisse? 
Todis-èst-st-i qu' vom'ci « Aus « Rèlis Namurwès ». 


Crwèyoz-m' dj'è sos d'mèré, su l' côp, on’ miète doùrnisse: 
Dji m' dijeuve lès ancyins vont m'waiti di t' truviès... 
Mais lès vraiyès pougniyes contnut po l'z-apurdisses... 
E I'place d'esse rèchargni dj'a yeu dès brès douviès... 


Adlé dès vrais socons l'ome roviye bin dès pwin.nes... 
Et c'èst por zèls èto qu'i s' son.ne au mia lès win.nes. 
Tot c'qui dj'poiré co dire sir djè l'poujré vaici. 

D'pus près dj'i pous choùtér l vrai cœûr dè 'Waloniye 
Dj' l'étinds bate au fond d' vos, dj’ m'è sovairè todis... 
Trop longtimps dj'a tuzé, faut bintôt qu' dji r'rèwiye! 


R. CLINIAS, 

De A 
L'ôte fiye 
Dialecte d'Assesse. 


C'esteûve one pèkléye di socons 
D'aviè Dfoét èt di n' saousse; 
Dipôye, ci n'est pus dès tinrdjons, 
Is-ont fait au mia leti z-aousse. 


Adon, on n'esteûve nin djèreû 

— Dji dvisse di d'vant lès caboucheriyes — 
D'on rin, on zè fieûve on mèyeü 

Po z-amuser one kipagniye. 


Nos djon.nias avin.ne dècidé 

D'aler à l' fièsse ‘mon lès Baroques : 
Dins I'timps, on s'y fujetve djoster, 
Asteûr, çu qui compte, c'est lès broques! 


Et volèlà à totirniquèt 

Por one riséye, pus à /'guinguète... 
Is-aguyn'nu l’ bibron d' pèquèt; 

Is l'èdaumenu... c'est I'richinchète! 


Li fèl! sourdan n'a pon d'troplain, 
Lès gwòrdjons s' sûvenu a l' kèwéye: 
Ca n'a rate pus sti qu'dès Myins 
Parints avou matante Réwéye! 


E l'ont-is dit : « Timps d'z-èraler » 
Divant d'ascauchi d'Gre èt d'ote! 
Vas, twè, sondji, quand t'es guèdé, 
Vi cousse, a fait tourner t' calote: 


Faut st'arèdji cu qu'i fait strwè... 
Eh! ni sèrans-dje jamé rèvôye? 

A c qu'il zi chone, i gn'a dès mwès 
Qu'is pestèl'nu avau lès vôyes! 


Is s'ritrovenu ‘mon lès Djévias 

— Ostant qui t' diye dins one tèréye — 
Pièrdus à l’ copète d'on crèstia (1) 

Et is s rawét'nu tot fin guéyes. 

Gn'a onk' di zèls qu'avisse lauvau 

One cassine qui lume dins lès d'gnèsses. 
Volà qu'is bouchenu aüs câraus... 

« Eh! vos-ôtes... sèpyi m' finièsse! » 


« Eh' l' feume, ouce qui n's-èstans véci? » 
« Bin, vos-estoz à Bèthleèm! » 

« Cint nondiglu, disset-t-i Titi, 

N's-arivans à Jèrusalèm! » 


Alexandre BODART, R. N. 


Dijino d'avaurci : 


Li martchand d'tchins 


Dialecte de Dorinne. 


Djaque d'èmon Tine fieut l' martchand d'tchins : ca vout 
dire qu'il aveut asclèvè one bèle-mére di tchin, direut-i l' 
Namurwès. Mirza li djon.neleut à deüs fiyes su l'an, ossi 
réglè qu'one òrlodje. Et lès djon.nes, sicaifyis, bin scolès, 
(on n'vièrè jamais pus si rude drèsseü d' tchins). I 'nn'aveut, 
lès prumis timps, marchotè plic-ploc aviè l' viyadje: èt pwis, 
tot rate, aus vatchis, aus boûtis di-d-long-èt d'laudje. A l' 
difin, po-z-ayèssi totes sès pratiques, il aureut falu à s' liche 
dès djon.nes a totes lès lunes, o l' place do ratinde lès deûs 
mwès èt cor one rawète. 


Lès tchins qui bèrolint d'âre èt ote, tènawète i lès scroteut. 
Il aveut todi dès corons d' cwade di machine è s' potche, po 
sièrvu d' lache. I fieut co sovint dès martchis, à sagwants 
pèces, por one nitéye. Et lès raupins richoyint dès bèlès drin- 
guèles en li ramèchenant lès tchins foû-vôye. 


Po tot qui qui v'neut aus tchins d'òte pau, c'èsteut totès 
biesses di s' sòte, vos sintoz bin... Ci n'èsteut, après tot, qui 
dès djins di-d-pa d'lè l'éwe qui s' fyint gordè. 

Mins, qué tchin, don, li Mirza dau Djaque! 


+. 

A n' nin crwère! On vos direut qu'one bièsse va bin tot seû 
minè èt rigwère lès vias o prè, vos l'avaleriz, dandj'reu? 
E bin,, Djaque, à s' pachi, aveut èmantchi one auje à clitchèt, 
Mirza l’ douvieut, l' rissèrè tot-ossi bin qu'one djin. 


Po tapè lès-uch au laudje, i gn'a tant qu'on vout des tchins. 
Co bramint dès djins! I s'i fièt ossi aujiyemint qu' lès ci què 
vont sovint è l'èglije... Mins sayoz one miète do l' s-i aprinde 
aus tchins, à riclòreleti-z-uch dri zèls? Bèrwète! Djaque i 
aveut advinu, li... 


Télmint qui s' Mirza èsteut discrukéye... A! su c’ tchin-là, 
on-z-è contereut bin tote one chije. 


— Tènoz! On djou, à l'vèspréye : Mirza vout rachonè lès 
djon.nès bièsses foü do l' pature: li gros do tropia aveut dè- 
dià vorè su l' vòye. Mins, i d'meureut cor on via d' coûtchi, 
què l' purdeut à l' bèle, dandiereü. 


Comint l' fè r"drayi avou l's-ôtes... èt dèdià do l'astampè? 
...Et t'as bau bawetè, grilè à r'wèdès pates, plantéyes è 
têre, ti còrcyi tot-autoü, fougni d'ssus, agnetè dins sès fèsses : 
li bièsse ni fieut nu chonance. A fiye tapeut-èle si tièsse aviè 
s' dos, po tchèssi one moche... Ele l'acoveteut tot d' swite 
après su si spale, come po bin soktè... on sotirnwès, c' via-la! 


Qu'auriz fait, don, vos òtes, si v's-auriz sti tchin? 


Mirza ratchèsse lès-òtes, abiye a l' cinse, jusqu'o stauve... 
On v'neut do mode : èle trimpe si kèwe à crolès pwèls o 
turbinè, èt l' dauborè come u faut... Là one di vision, don?... 
Evòye avou s' broston, fin blanc d’ lacia èt d' chume! 


Ele li fait vènè au via. Ossi rate qu'i sint l' tchòd-modu, li 
ploncenau potche su pates èt rabise dri l' tchin, ictant do 
nèz a còps d' linwe pa soye do ralètchi... 


Vos ploz bin l' crwère, savoz. C'est bon qui Paul-Djan èst 
mwart; i vos l' contereut tot parèy qui mi. 


Choütoz cor one di sès faitinses : one après-non.ne, o gurni 
à l' dinréye, Djâque tchicoteut à dji n' sés pus qwè, avou 
Mirza niftant d' tos costès. 


Tot-d'on-còp, èle vore en bawyant come one assotiye: po- 
tchant èt zoublant autoü d'one vie sèrène: dispòy qu'i ‘nn’ 
avint ne notive, èmon Djaque s'è sièrvint po mache leûs s' 
minces. 

Et bawe, èt bawe...! «Qui vènoz là, don, Mirza?»... Sins 
causu i sondji, Djâque pougne o l' manivèle, fait bloncenè, 
cocheüt l'indjole di r'vint di r'va : i broke foti bon-z-èt rwèd 
on gros èfoufyi rat. 


Agne!... on còp d' guetiye... come on crosse di pwin qu'on 
li tape da l' tauve; li rat n'èst d'djà pus qu'one gobiye. 


Djaque bouche avou s' poug su l' tonia saqwants côps. 
«Il èsteut tot seû: i gn'a pus pont, hé! dandjereü! Et vos l'avoz 
ieti, m' fèye... C'èst tot! Alons, c'èst tot.» 


One miète après, Mirza èsteut drèssiye come one djin : èle 
boureut avou sès pates di d'vant su l' manote... Djòque 
acourt. Nom d' tot-ute : i sclipe cor on rat, co pus macasse qui 
l' prumi. Li tchin lance, li r'còpe astok do meur po l'sibròtchi 
èt l' crochi en l' choyant è s' guetiye. 


Et bin, mès-èfants!... Ca, l' tchin, nin co rapaujetè, ni vout 
nin s' djokè... A l' trwèsyin.me saye, Mirza a tant èt tant 
oskinè èt tchiktè qui 1 ' dèrène a causu toûrnè par... Maria 
todi! Quéne bièsse qu'a ploukè, lò, a l' tère! Come on p'tit 
live... 


Li tchin plonke dissus... Ayi! hé!... a dadaye, on rat co 
pus rwèd qu' l'alumwar èt Mirza è sès trosses, a ridadjes 
su l' plantchi... Pus d' dis côps, djè l' vou bin wadii, li rat 
toûne li bouchon au tchin, a catotis abiye... Co bin, one 
apéye, i sont guetiye a mouzon zèls dets. Li tchin, stè èn'èri 
su sès quate pates, vout s'ènondè, darè... Cor one miète i li 
croche l'anète... Non-na! I pète si grognon su l' plantchi: ca 
l' rat vore s'ècwète dizos dès satchs, pa d'zo on moncia di 
viyès atéléyes dins on cwin. 


I faleut veüy ranchi, djibotè des pates di tchin : dès coür- 
wès, dès mayes, dès-avès, dès tchinis' volint si stramè d'are 
èt ote. 


Sâcré matin! W'èst-i l'rat, don, asteüre?... Mirza s'arèdje, 
fine sote, grülant, chumant, soflant, grètant à nonsyince. 


Li rat, dj’ su bayi, pinse si mia séwè en l’ lèvant... li tchin 
l' clawe à l' vole qu'i gripeut au meur, èt l' câsse dins les 
pids da Djâque. 


A! parèye tchin, w'ènn'iré-t-on co-z-è r' lire onk? 


* + + 

Et, contant ses mastokes su s' mwin : « Què dis'?» s'apinse 
li raupin, qu'aveut rachonè à p'tits sous causu one pèce tote 
ètire po fè l'dicauce... I n'faut nin ièsse sibarè si l' Djaque, 
rin qu' sur on-an, ni ramèch'nèye nin co bin dès caurs assèz 
po-z-achetè detis bonès-aumayes asmètantes... Què dis”? 
A saqwants cinq'cints francs pice, èle dut “nn' awè des djon. 
nes, li Mirza. Ostant qu'i gn'a dès traus à one passète... Si 
Djaque ni fieut nin l' bourdeü avou les djins dau lon... 


C'èst po ca qui n' vos faut nin acouru aus tchins èmon 
Diâque, come ça, sins vetiy, ni conoche... S'i n'èst nin ad- 
vèrti, pont d' tchin. 


... Li mwès qui vint, quét'fie... Tèlèfonoz, peû do co fè 
corwéye... Ca, il a l' tèléfone, po sès martchis. Di d' ci adon, 
il aurè bin l'agrès do séwè les vrais djon.nes da Mirza...... 
C'èst po les djins d' nos djins, cètè-là. Et Mirza, òte timps 
qui grilereut d'vant les djins, ni fait nin l'ègwance qui c'èst 
des bastaus qui trouplèt dins sès pates... Ossi filoute qui s' 


maisse. 


... Et 'T'aveut bin deûs ans qui l' liche i aveut lèyi les 
ozètes - rèspèctant l'baptème! - qui Djaque martchoteut co 
todi dès djon.nes da Mirza, jamais parèy, en contant lès fèr- 
din.nes da s' bièsse, Tant qu’ ca dure, i gn'a pont d' fin! Et 
pwis, èst-ce tant l' bièsse qui fait l'afaire ou dò bin, n'èst-ce 
nin surtout li ci què l' sicole? 


* ++ 


Bè! nos l’ frins bin ossi, l' martchand d' tchins, nos-ôtes : 
waitoz l' Djâque d'èmon Tine. 

Su l' plain, t't-tavau l'viyadje. gwand on-z-oyeut do fond 
bawyi co bin pus d' trinte guetiyes di tchins, bawyi au pus 
fwart, sagwant' pinsint qu’ cès bièsses-là, en rauyant èt 
awètant, ratchint dès caurs au Djòque. 


Come si c'èsteut : à tot djeu tote gangne. Sur one djon.ne 
lèye, c'èst causu tos tchins qu'auront do choûta, djè l' vou 
bin. Mins, i s'i stitche afiye on bardouchi, on stornè, ou dò 
bin on chinar, qui n' tise qu'a fè arèdji... Sovint, one bièsse 
avou on-otiy è cwète dins one topéye di pwèls qui brikenut 
... qui v's-adouye à soûrnwès. 


Ténoz, on nwar èt blanc! Djè l' veus co... Si auji, portant, 
a prinde. Ayi! Mins, waitoz one miète, astetire. Djaque fait 
martchi por li dins one cinse aviè Lène... Nin co iüt djoüs 

après, on l' rapwate... i n° vaut nin d'djè on tchin d' bara- 
qui... Portant, dins els waibes da Djòque, c'èst prumi tchin 
d' vatches. 


I va chetire sès pates òte pau è co pés, i agne li cinse- 
rèsse, qui ruvneut d' grand'messe... one bone paire di 
tchausses tote noûves di foutiwe.., tins, wéte ca...! 


Cor one òte saye : véci i scrote lès-ous, véla c'èst-on so- 
dwârmant; avou ca co pus à s' panse qu'on tchin d' taneü : 
à n’ jamais r' pache. 


A chaque côp, li valichance dau tchin baheut. Et awand 
Djaque s'ènn'a fait quite por one pèce, il a divnu l' mèyeti 
des tchins dau monde po-z-alè aus bièsses! Mins, su c' timps- 
là, Djaque s'aveut fait one djartire. 


Qwand Djaque diveut alè rigwére onk di sès tchins qui 
n'aleut nin, c'èsteut co pés. I pièrdeut s' timps. Et vélà, on li 
tapeut dès sonètes come à on carotié, on bourdeü. Fè alè l' 
tchin, divant les djins?... Avou s' maisse, on 'nn'a jamais 
pont vèyu d' si malin. 


Li cinsi l'aureut cor aurdè, mins lès coméres n'è vlint pus 
ènn' ètinde causè. A l' difin, Diâque si fieut mau do l' bièsse. 
On l'aveut, sür maltòtè, sogni en r' satchant. Ï l' lèveut bon- 
z-èt rwèd peti do sacramenetè dès god' èt lès sak. 


Què v'loz?... Li pus discrukéye dès bièsses, i n' li faut 
qu'on brouchir po-z'è fè one bardouchiye. A Dorène ossi, ni 
v's-è fioz nin, i gn'a dès cis qu’ n'ont jamais pont ieû d’ tchin 
à Djaque, nin co por one bleuwe vatche! - dès cis qui l’ zi 
faut trwès-quate tchins d’ rote, su sagwants samwin.nes... 
Des bons po fè arèdii l' bièsse èt l' martchand... 


+. 


Mins dispoòy tot-on timps, dès-alivètes avou sès pratiques 
aus tchins, i "nn'astchèyeut, causu ostant qu'i gn'a d' djous 
d' pleuve. 


N'èsteut-i pus si maisse po scolè sès tchins?... Ou bin, si 
sòte..., si sòte, enfin!... ènn aleut-èle ò cu d' pouyon? Il ès- 
teut su l' trèche do n' pus ièsse qu'on-alcoti. 


Bramint d’ trop, asteüre, avaurci, po v'lu fè l' martchotet : 
dès briches-braches, dès firletis, dès gateus d' mèsti. Qui n° 
waitenut nin à one twatche po-z-ècramyi lès djins... 


171 


Et, on l' pout dire, on côp qui v's èstoz o l' pètche, vos néy- 
eriz dins on ratchon. 


One anéye, ç'a sti come dès minéyes pattavau lès tchins : 
i crèvint, onk après l'ôte, come des tiquèts...: dès djon.n'léyes 
qu'i gn'a, i 'nn' a pont chapè... 

Et, por on seül côp qu'on fou m'vé d' sès tchins a chortè 
s lache, bèrôlè saqwants djoûs, èt fait do disdü addé dès 
djins on pau trop spèpieüs... tènawète, asteüre, lès genda- 
mes abrolenut èmon Djâque : «Bè! t'à l'etire, nos n’ roterans 
pus qu' po vos tchins!» 


C'èst todi onk di sès tchins qu'a faït dès miséres : one co- 
mére piciye à l' bodène... On n' va nin r'qwêre qu'èle a bin 
sür fait d' l'èpoltéye... Lès pouyes èt dès coméres, avau les 
vôyes, savoz!... 


Et t'as bau dire qu'i gn'a nin ieü onk di tes tchins qu'a 
sti foü-vôye, di cès trèvins-ci. Po bin fè, i faureut payi por 
one tote noüve cote..., qu'ènn' aleut quét'fi à fligotes...! Et 
co po ci, èt co po ça... des grètes à song... (i l's-ont vèyu, di- 
jenut-i) des agnüres, véci, èt vélà, èwou qu'on tchin n' tüze- 
reut jamais... A pinsè qu' lès gendämes, i sont co pus nif- 
teüs qu’ dès médecins. Et l' djin aureut sti lanciye par one 
dozin.ne di tchins, qu'èle ni sèreut nin pus mau rasonréye... 


Tantia qui l’ Djâque s'ènn' a disgostè po d' bon... 


I 'nn' a aurdè qu'onk : on maule... Come ça, i naurè ja- 
mais pus l' vüsion do fèl’ maisse di scole di tchins... 


A. LALOUX. 


Brètes 


Batisse Frumiaux èt l' Laurd (on sauvadje nom) ni s' 
plint sinte. I n° faut nin s'èwarè d' ca : il èstint vèjins. 

Avint-i ieû dès cramions on djoü ou l'òte, po s' veüy si 
èvi? Is n'aurint pus set l' dire... On s' pwarteut li spès d'on 
djardin, d'on uch a l'òte: c'èst tot. Letis parints ossi, dins l’ 
timps, ç'aveut sti l' min.me, 

Tènawète, po rajaujetè l' fusia, one pouye coureut grètè 
o djârdin d'èsconte. S'èle n'èsteut nin subtile assèz po s' séwè, 
c'èsteut one pouve dranéye au locèt, au rèstia. Et dès piyo- 
tadjes pattavau tot : lès feumes s'engueülint, l'aye ètur zèles. 


Bin sür, dès parèyès astchèyances, i 'nn' advint to costès : 
mins, ôte pau, saqwants nêts d' ssus, on-z-a dèdja rimètu 
lès fièrs o feu... Vélà, iamais! Is r'mawyint dès djoüs au lon 
leüs dérènès fétinses avou lès cines dè d'vant! mins, liquéke 
di zèls aureut co bin rapinsè qué coron qu'aveut sti d'vant? 


Batisse, on gros pèsant «y-ome», tofèr à djèmi di s' froyon, 
grigneü, nawe su l'ovradje, souwant èt soflant court, todi 
scrans. 


Cadi, li p'tite nware Cadi, nware di tch'fias, causu nware 
ossi d' pia, one rènante jamais parèye, on vrai diâle, qui 
dut, à totes lès ratèléyes, traquè s' t-ome po l' fé travayi. I 
sèreut si mia d'assène à r' cûre sès g'gnos èt sès-agasses o 


culot. 


En “nn' alant au matin, Batisse èrtchiye co sès solès aviè 
l' pavéye, a r' waiti d'èwou qu'i sofèle, qui li ptit Laurd s' 
tritche dèdià l'bodène fot do viyadje : on p'tit crantchu 
mama, on mwinre tchèt. Mins, po fé l' mèseure, Louwisse, li 
grosse Louwisse s'apinse qu'on dit, mougnereut bin s' sope 
su l' tièsse da s't-ome èt passe lès nonante kulos, come one 
tchique. 


Po s' corsyi, — mins, i 'nn'i faut bramint po bin vlu wa- 
chotè s'mwate tchau — Batisse fait dès brès, si boute tot 
rodje, grûle en lès stron.nant èt bèguiant sès plats mèssa- 
djes... O! il èst l'ome à-z-è chwarchi onk come one robète... 
Po ça, i faureût vorè, apici l' parent dins sès grossès grawes... 
Li p'tit Laurd li toûnereut cint côps l' bouchon, su c'timps-la, 
au gros soflè, come i dit. 


Lès-omes ont todi ieü bin sogne do n' nin s'lanci onk après 
l'òte, pus lon qu’ leüs pavéyes... 


—« Vins véci, si t'è-st-on-omel » 


— « Poqwè ireu-dje mi disrindji por on babau come ti? » 


a 


Nuk ni vout bate do plat, bin sir, mins l' ci qu' ireut plotè 
au vèjin aurè l' dosséye au tribunal, si, d'astchèyance, ca 
‘nn’ aleut j'qu'à là. 

Siya qwand min.me : en fouyant, sotirnwès èt qu'on nè 
l' veut nin, Batisse fout one brèssiye di tchinis' o djardin d’ 

èsconte, dès paupis, on cayau... Et l' Laurd qui tind aus fou- 
gnants divant l' djoü, saye todi do-z-è prinde onk viquant èt 
l' caye tchèrwè, tèrôdè lès parcs da Batisse. 


Mins lès feumes! 


Pont d' samwin.ne qu'on n' si tchôke one lawe qui toüne 
à mèssadje... A l' difin, on r'clape bon-z-èt rwèd lès uch qui 
potch'nut dins leüs pinteures: èt l' cwane rid'vint ossi cwéye 
qu'one nitéye di sodwârmants. 


Mins, afiye... Insi l' Vi Soçon l' conte cor en riyant è s' 
baube... aus tchamps avou sès vatches: i lès-aveut guédyi 
padri lès ayes... c'èsteut su l' difin di l'ahan, on vèyeut dè- 
djè bin au triviès dès coches... On djot di disguèrmètadje... 
Li grosse Louwisse astok, au coron di totes sès laidès chi- 
néyes, s'aveut r'toürnè, èt, plèyiye è deüs, èle rilève sès co- 
tes après Cadiye : « Tins, là por ti! » en tapant au djoü sès 
grossès fèsses di cavale. 


Et, nom d' tot-ute! Est-ce qui l' soçon n'avise nin Cadiye... 
« Là por ti, ossi! » : lès deüs coméres à gougne,... si man’ 
cyint.... mins au r'vièr... 


Mins, sovint, on vise do n' nin alè à l' pompe èchone... 
S'on tchait buk à buk, qu'on-z-est-è s' bone, (ça aschait co 
bin avou lès coméres), on s' cwargniye di crèsse sins mouftè. 


I n° faut portant qu'on mwai viêr trèboulè one di zèles 
dins-ouf. Sovint Cadiye... Louwisse ratind todi qui ç 'nwâre 
garce-la seüye ripasséye avou s' vôye d'éwe... On dioû, 
Cadiye racourt avou s' saliète, tantafaire èt chinète, èt s't-air 
atchète... 


Mins, qui èst-ce li bourdeû qu'a dit qui lès grossès djins 
c'èst tot paujères? 


Louwisse ploncenéye en pompelant... ou dò bin, rigritch' 
tant l'anse di s' saya po l' mète a l' tère... flache, one sitau- 
réye di frèchetis dins lès pids da l'òte : « Ti n' saureus waiti 
à ç' qui t' fais? » 

— Et ti, qui vins' quènetè véci... ti m' chèrchéyes co dandj' 
reti? » 


— Waite bin! qui dj' duvreu d' mandè a madame si dji 
pous bin v' nu à l'we, ê mi. » 


Aus finièsses d'aus maujons autoü do l' pompe, i lüjetéye 
dès-ouys...  ès-ouys a catchète dri lès ridaus... 

— « Sacrè pitite laide nwâre gârce. » 
— « Et ti, grande petiye! » 
A l' trape, nuk po lès cayetè. 


Mins, lès coméres, ca n'a pont d' cougne po s' bate... saye 
do toùrsyi, zèles, quéne misére! 


Dès flachants brès d'âre èt ote, qui n° sav'nut apouagni... 
Et dji t'agritch'téye, co bin, li nwòre gate pa l'anète : èt bate 
èt bafe, lès dispousseléyes su s’ maquète, à l' pawène. 


Mins, Cadiye chipe rwèd èvôye: èle potche autoù do l' 
grosse: èle zoubèle dissus. Todi l' dâr su l' chignon: sès detis 
mwins dins lès tch' fias, èle satche, Cadiye, èle satche, asso- 
tiye, arèdjiye... 


A! Saint Mèye! Qwand Louwisse sèrè distrapéye, ratin- 
doz! 


Li grosse l'apice pa lès spales, èle l'oskine, èle li cheüt... 
saqwants côps, èles blonc'nut di r'vint di r'va... Tot d'on côp, 
Louwisse a maistri l'òte qui tanfèle, èle pougne didins... Et 
l' coutchant, plèyiye è detis su si gngno, èle li trosse èt vos 
l' tchènetéye a flayas... 


Ci n'èst nin tos dioûs d’ fièsse dins lès pelotadjes. Lès 
ovrauves dijotis, èles rènenut à grands brès, chovant dès 
côps, a mòde d'aus mwais casseüs a l' bale... Ecomèlant 
leas skéyes dins leüs cotes, ridant à plats sabots dins lès 
basses. 


Fot d'alin.ne, li nwûre sautrale lève li pèton, chabotant, 
è loques, disgrètéye èt ranukant lès loyètes di s' divantrin... 
Pitieüse,.., one pouye ridryant d'vant lès tchins... èle ra- 
mèch'néye si crinére : on wason d' fènasses après l' ivièr... 


Li grosse ramasse sès sayas, èrva ossi: antchant, briquant 
si grosse badrike : on fwè mau loyi à one aurt... èle son.ne 
pa l’ néz, èle si r’frote avou one mwin qu'èle rifoûbe su dès- 
ièbes... 


« As’ vèyu? dist-èle à l' prumire vèjène qu'a bin wasu 
moussi à l'uch. « As’ vèyu quéne doublire! » Ele î èst co. 
Ele lärdéye co Cadiye, en chumant. 


A l'anêti, on r'montè lès-omes... A mitan èpoltès, is vont 
s'enguetlè di d'ssus l' pavéye... Mins, is n'sont nin à l' mè- 
seure di leûs feumes... Is n' siclauchenu qui dès saks èt dès 

gods, zèls, dès fürlès fèrdomes, dès ci qu'on skète tos djoüs 
après lès bièsses... Dès pau-cüts, lès-omes, dès bègu.ènes...! 


* kw 


Ca, on n'aveut jamais seü fè bate lès-omes... 


On djoü, portant... Batisse rariveut dau travau, èt l' grand 
Djaque do fond l'atauche... 


Djaque do fond, on-ome qu'ènn' a assèz po viquè à bri- 
chòdè dès miscotriyes...: il a fait sagwants scoles. C'èst- 
addé li qu'on court por one alivète, one tchétchéye... one 
vèsse mau toürnéye d'on ostè ou d’ l'òte, il èst l' prumi a l' 
sèpe... 


Po l' ci qui dut scrire véci ou vélà, c'èst li qui fait l’ lète... 
On-ome à rinde sèrvice, èt tot l'òtemint d'one bièsse... 


« Dji n'vos comprinds nin, mi, Batisse; comint ni r'fioz nin 
vosse teut do costè d'èmon l' Laurd? I va tchair. » 


— « Bèl! dji vòreu bin; mins, c' charogne-là ni m' lérè ja- 
mais passè sur li, avou m' chaule... » 


— « Pinsoz qui vos ‘nn’ avoz nin l' drwèt? Ruv'noz avou mi, 
nos waiterons l' live di Lwès. » 


... Do timps passè, on bâticheut patavau l' onk l'ôte. Et, 
d'au batimint da Batisse, onk dès teuts pind jusqu'à padzeü l’ 
vèjin. On teut di strin. Batisse astokereut bin s' chaule dizeu 
l' pègnon; à chipète setilemint; risquant do ridè... Et Batisse, 
div'nu macasse avou lès-ans, ni waseut pus saye. 


Portant, li teut ènn’ aveut on rude dandji. I ‘nn’ aleut à 
misére. Tot mozè, il î rdjète dès cruwaus, tos l's-ans. Lès 
fistus tchaîyenut è pèces, à poussère. Aus r'laches, il i plout 
come à l'uch. Adon, Cadiye fait s' grogne : « Couyon qu’ 
t'ès! Djivisse! » C'èst-one brète qui trèlondjine dès djotis d' 
rote. On n'èst nin co rimètu d'one ach'léye qu'i vout fè cho- 
nance do r'ploure tot rate. 


« Choûtoz, Batisse, ci qu'i gn'a di scrit véci. » 


Djâque fouyetéye one miète dins dji n’ sés qué gros live, 
èt pwis i lit dès ci èt dès ca, èt tchik èt tchak. 


Tantia qui l' Batisse aveut tos lès drwèts do passè su l' 
vèjin... 

« Lijoz-l', vos-min.me. » — « Dji n' sés lire, è mi. » 


« Enfin, vos avoz l' drwèt do ritchèrdji vosse teut come vos 
v'loz. Djè l' pinseus bin. » 


« Cint noms! Si dj' aveus seü ca, là longtimps qu'on nè 
causereut pus. Djè l'rifrè d'mwin, d' l'après-no.ne, » 


Li lond'mwin, a l’ vèspréye, li grand do fond guédieut l' 
Laurd : « Et bin, Fèrnand, dji su binauje après vos. » 


— « Di qwè, don, vos? » 
— « Bè, n'èstoz nin rimètu avou Batisse Frumiaux? » 


— « Mi?... èt li p'tit Laurd maye sès deugts su s' pwètrine. 
Mi? m’ rimète avou on parèy guèrdin. » 


— « Djè l' pinseus,è! mi. Qwand dj'a vèyu Batisse moussi 
à vosse djardin po rifè s' teut. 


— « A! Nom d'in Dio! »... Opes, li Laurd, opes èt ascau- 
chiyes. Chorè, on-ome. 


Tot d'on côp, i taudje : Dji vous bin wadii, c'èst cor one 
couyonade dau Djâque po m' fè drayi don-z-èt rwèd. Batisse 
ni wasereut jamais, i n'èst nin si tignets... 


T'è l' va bin veûy, portant... dou lon, li Laurd avise dèdjà 
Batisse stramant sès strins su s' teut... Et Nom d' tot-ute! li 
pid do l' chaule o djardin... èt dès tchamossès fistus stièrnis 
patavau tot... 


— « E! Louwisse, comint lèyoz c' gros naye-là è nosse djar- 
din? » 


— « I m'a dit qui dins l' Live di Lwès, il aveut l' drwèt. 
Dj'a ratindu... 


— « Dji m'ènn'i va d'nè, mi dès lwès, taudje! » I broque 
o djardin, apougne li chaule, èt tcheût, èt chetit... Batisse 
guetye come on craus couchèt, en brèssant dins lès chayons. 
Tot d'on òp, tot l' tchètiye ride a l' tére... chaule, djin èt 
strin... Adon, lès-omes s'ont lanci. Cadiye potche l'aye, Lou- 
wisse acourt fè l' quatrin.ne... Batisse riboure li Laurd qui 
vole au r'vièr. I vout forè è l'aye po chapè: l'ôte li raksit:... 
èt l' daye rac'mince d'on-òte costè. Qué tribouye-martia! qué- 
ne arèdje! On pigote lès pòrcs, on lès r'dame... I faleut vetiye 
l'atèléye dins lès féves à scaursons... 

Mins l' Bon Diè èst bon! 


Emon Batisse, i crécheut one bèle pitite nwaroute, todi r' 
létchiye come on via qu'a detis méres... 


Et do crès'mint Louwisse-Laurd, i gn'aveut on vouyant 
djon.ne ome, 


Qu'avint cauzumint lès min.mes-ans... qu'i s'avint 
trouvè fwart à leti franc gout... 


A Y' pitite sicole, i 'nn'alint dèdjò zèls deüs, dispôye li pru- 
mi toûrnant qui baureut letis pavéyes... Qwand l' raupin 
aveut sti è scole au maisse, i ratindeut l' crabaye su l' Bati, 
aviè letis cassines, i 'n fyint l'ègwance di rin... 


Tantia... Qué côp di stomac’ po Cadiye èt po Louwisse! 


A Y' difin, lès deûs djon.nias n'avint pus set d'meurè come 
dès-imaudjes... Dins lès deüs maujons, on-z-a brouyi, man' 
cyi, tchènetè... « Si t'fais cor après c' vaurin-lò!... ou après 
ç' maraye-là, solon... 


Et, vos-avoz bin advinè ci qu'èn n'èst-advinu, don, mès 
djins... Wadjoz qui ç' sèrè cor one quinte come dins l' timps 
avou on Roméo èt one Juliète... Vos wadjoz? 


Et bin, vos-avoz pièrdu... Vos n'i èstoz nin... O! bin, non! 
Et lon èri, èco... 


Ca lès djon.nès djins d'avaurci ni sont nin si djèmène, ni 
si fois m'vés! Et bramint pus discrukès. 


On z'a brâmint bèrdèlè, fèrdomè tènawète, dès mwès au 
lon... A l' difin, lès parints s'ont lèyi adire... Lès feumes ont 
scolè letis-omes... qui n'dimandint quét'fie nin mia. 


... Po nosse fèye, don, Batisse.... po nosse pauve pitit, 
don... 


Mins, l' djon.ne comére, quéne pitite malin.ne! 


Qwand s' galant a ieti l'intréye, a l’ chije,... i n’ faleut nin 
s'dimèfyi d'au Batisse, i sokteut su l' baguète... mins, Cadiye 
aureut co v'lu afiye ruv'nu avou dès vis tchatchas... Li fèye 
fieut sclipè lès còps fou, èle fieut si bin dès bèbèles avou 
s'man qui l' ramètadje da Cadiye toûrneut à cu d’ pouyon! 

...Et toürniveüse, don... Elle aveut si bin tapè lès pwès 
d'vant lès colons qu'èlle aveut ieü, lèye, tot rate, l'intréye 
addé Louiwisse. Bin sovint, gwand moman l'ukeut po dinè, 
c'èst Louwisse qui rèspondeut qu'èle aveut one invitéye.., 

Mins, il a co falu si mauviquè, èt transi tot ç'timps-là... 
One brète arive co si bin rwèd, po risbictè sur zèls èt co foute 
ponte èt make lès deüs mwin.nadjes. Binaujes, cès deüs-là, 
qwand l’ nuk a sti fait... 


Li noce, ç'a sti addé Cadiye come di drwèt, mins, on-z-a 
achèvè l' chije èmon l' Laurd... Asteüre, lès djon.nes ruv'nèt 
aus fièsses avou one djèrmale: i gn'a pus pont d' misbrouye 
à-z-awè. Lès deüs maujons ont chaquin l' leür à bêrci asteüre 
èt a dòrlotè.., 


...Vèyoz, don, qui l' Bon Diè èst bon... s'apinse li ci qui r' 
trouve si feume, li min.me djoù qu'il a pièrdu s' botisse.,, 


Li detis d'novimbe 1963 A. LALOUX, 


Tâve so l'plan di : 


Le loup et la cigogne 
Dialecte de Liège. 
I plovéve à lavasse. So “ne longue lèvéye è plinte cam- 
pagne, in'ome féve di «l'auto-stop»... 


I veût amonter in'automobile, i fait sène à tchäfeû, ci-chal 
arèstèye sès qwate-tchiväs èt binaméy'mint fait monter l' 
ome dilé lu. 


Quéq' cints mètes pus lon, li moteür tosse, sitchèrnih èt 
tape djus. 


Li maisse dèl vwèteüre dihind retid-a bale, live li covra, 
louque si l'èssence arive bin a carburateür, l'aloumèdje à 
Delcò èt si n'a nou fi d'tèler. Ï n' veüt rin qui clape! 


I r'mousse è l'auto, mète li corant, tchotique so l'accélêra- 
teür, mins l'motetr ni toüne nin. 


Li vwèyèdjetir li d'mande : 


— Volez-v qui dj' louque li carburatetir? Dji m'i c'nohe, 
c'èst m' mèsti. 

— Dji vous bin, rèspond l'aute. 

L'ome dismonte abèy'mint l' pèce èt veüt qui l' trô dè 
pwintê èst stopé, i sofèle divins, nètêye li pwintô, rimète tot 
plèce èt l' moteür riprind alène. 

I r' mousse ès l' vwèteüre èt tot r'horbant sès mains avou 
'ne clicotte dèrit : 

— Vosse moteür toûne bin asteür? 

— Awè, mèrci. 

— Qui donrez-v come pay'mint? 

— Vis payiz? 

— Dj'èl creûs! Dj'a mètou m'sciyince èn-oûve po v' dispa- 
né. 

— Vosse scyince? Bin, si dj'aretis èployi l' metine, dji v’ 
s-âreûs polou lèyi l'g... èl plève. 

Joseph MINET. 


Rabr ouhe 


In-artisse avou s' ladje tchapé 

Si grande lavalière tote è cwèsse 
Et tchèrdji d' sès quéquès-ahèsses, 
S'arèstèye tot près d'on ham'té... 


Et come li timps s'rimèt' â bé, 
Tot binähe, i qwire ine bone plèce... 
Si crapaude vôreüt-èle, po s' fièsse, 
Qui li fasse cad6 d'on tòvlé? 


Bin sür qu'awè... L'Grtisse ataque : 
Mète si trèpids, mahe sès coleürs, 
Adon fin prèt' vo-l'là qu'i plaque. 


Mins djusse â bé mitant dè l' teüle, 


On vi cwèrbà qui passe lait heür 
Ine nokète qu'i fat ‘ne bèle siteûle! 


Joseph MINET. 

L'èspwèr i 


Eles sont zèles treûs à Ï' tåve 

Li mére èt deûs båcèles 

Li drèsse èst mètowe po qwate djins 
On rawåde li pére sur'mint?... 
Nôno, i n'vinrè nin!... 

I n'a co mây riv'nou. 

Por zèles! Il èst todis la. 

Djoûrmäy 

On li mète : drèsse as-eürèyes 

Avou l'èspwèr 

Qu'on djoû 

I r' vinrè! 

Sé-t-on méy?... 

C'èst si drole dé... après ‘ne guére!!! 


Joseph MINET. 


L'aveûle èt l'pice-crosse 


So !' soi d' l'èglise. 

Li dimègne 

a l’ sôrtêye dè l’ grand-mèsse, 
on brubeû qu'fait l' avetle, 
sititche si canote ü djins 

èt d' mande li charité. 

On vi pice-crosse 

li done ine måle pèce. 
L'aveile èl veüt 

èt n'motihe nin. 


Li dimègne d'après, 
l'ome ni li done rin. 
— Mossiet! bré l'aveile, 
gwand v's-Grez co ‘ne mâle pèce 
dji m'ric'mande èdon. 
— Kimint avez-v vèyou 
qu'èle èsteût mâle? 
vos n° vèyez gote! 
Joseph MINET. 


— C'èst l'anticaire, 

wice qui diva candji m’ manôye 
qui l'a vèyou. 

I m'a min.me dit : 

« Qwand t'ârè co l’ parèye, 
apwète lu! 

dji t'donrè co cint francs!» 


Moräle : 


I n'fòt jamäy rire d'in'aute, 
N'a dès savates po tot l' monde. 

Joseph MINET. 


Bonheür 


E Ï' vile mohone assiouwe so l' croupèt 
On z-a esprit l' kinkèt 

Et r'clapé lès volèts. 

Li pauve loumire a l' pétrole 

Tape si clärté ava l' plèce. 

So l' djivò, inte deux tchand'lés 

On bon Diu, li tièsse clintchèye so n' sipale 
A l'air dè vetyi 

So lès ahèsses dè manèdje, 

L'ärmä, a l'air tot fir 

Dè hògner sès pâpigäyes 

Come po rinde djalot 

Lès còdes pindous ás pareûses 
Qu'on r'mètous n° noûve moussetire. 
Lès tchèyîres bin à leû plèce 
Sonlèt ratinde dèl djins. 

Sol" plate-bise 

Qui mosteüre si rodje visèdje, 

Li cokmòr tchante, li soper ctit'néye. 
Et Pirou qui ronfèle à s' banc'lète 
Sondje as soris. 

Assiowe è s' fauteüy di vroûl 

Li feume rinawe dès tchässons 

Di timps-in-temps ll’ s'arèstéye 

Po louki l'ôrlodje à tchinne 
Qui marqu'rè l'eüre 
Qui l'ome deüt rintré d' l'ovrèdje, 


Li boneür èst là què l'rawäde. 


Jos. MINET. 


On toue l'cerachou 


«Cuique! Pougne à l'cawe! Cuique! Pice à l'oraye! Cuique 
La coide à Ï' patte li plait mie q' la bèrique. 

Lèyans'l sônrtu ainsi tot bai douc'mint. 

Dussus Ï' pas d' l'uche, tu m'aidrè lò seul'mint 

A l' supanslè», dit l'toueu à Batisse, 

In grand djon'homme aide bônrai o suplice. 

« Tins, vos l'là dju! Passe'mu l' coutai 

Et s' monte dussus, sus I'timps qu ' dju l' cotch'rai. » 


L'gros mayi crie, il ameute la coirnée, 

Tos les gamins aboirdèt à l'saingnée. 

I gn'è les feumes qui rintrèt pitieus'mint, 

N’ soûrtant qu'adon, on n'ònrè pus l' cuiq'mint. 
Ca dere bin d' trop! L'toueu s'arme du sa lame, 
La plante o côn, d' vè l'oeur, bourru o drame. 

Po vudè l' sang, la playe, i l'agrandit, 

I l'atertint s'coutai forre dins les cris! 


Don, qué c' tapadge, lu couchè en soffrance? 
Deux hommes lu t' nèt et n'li lèyèt pon d' tchance 
Du s'ragritchè. Les quate pattes su crispèt 
A battant l'air djusqu'o dairain hiquè. 

Diu l'z'ans aidè. 
Tint qu l' sang stritche, in dèr coeur lu rasgote 
Avu la paile, dzos la playe qu'on tchicote. 
A mitan pleinne, i la vide o sèyai 
Qu'est préte djondant la banse po les boyais. 


Lu blanc tchèna po z'y mette la dispouye, 

Ça est bin sti, ca, dialle ni qu t'trifouye, 
L'homme è djondu Ï' crachou o cœur bin fond, 
D'vèye lu noir sang q' met la biasse à coron, 
Po Ï' rodje boudin, elle è soffru martyre! 

Lu pônf laid foute, on p'lot si bin l'aq'sire 
D'in cômp d’ mayoque, augimint l'aver dju, 
Z'aver tot I’ sang, s' rèdich'mint n'n'è spaurdu. 


Lu toueu pique, qu l comdanè adere 

Su n'engonie, ca même elle s'rot si dere! 

I put cuïquiè ainsi d'lez les èfants 

Mo bin curieus d’ vèye à Ï' tèrre courru l' sang! 
Nu r'protchans nin aux vis toueus leus crimes, 
Diu l' z'ans aidé, fè l'toisime et l' quatrime. 
Nos fallot bin s'in pourcai s' rulevot, 

L’ coutai o côn! Trop c6mus, on s'sauvot. 


La cause d'enne farce, c'astot todis nos ontes. 
L'toueu, dermint, i fallot qu'il è sônrte. 

C'qu'on conte voci, c'est l'touadje du d'dins 1 timps. 
On vos l'ramèt tél quél qu'on s'è sovint. 

Si c'est tchandgè en mie à la bonne heure! 

Diu v'lans co bin c' qu'est s' goirdgè sins douleure. 
Taise qu'aye, asteure, t'è des bons saucissons. 

Do Ï' tiasse pressée, bonnes fesses à mon Tchampion. 


Ça est marquè : « O singlè des Ardennes ». 

C'est augi d'vèye si c'est d'ci-lalle qu'on t'denne. 
La gote aux bônrais. 

V'Ià l' couchè moirt. Wai, les belles sônyes qu'il è! 

L' toueu sèt bin comme les coibgies les v'lèt. 

I les arrauye, lessées à enne tchuvie, 

O côn, s'la scrine, i gn'è q' là qu'i toirchie 

Totes les pus grosses, ca ônte paure, c'est trop fin, 

Disti, sus l' timps qu'i chaurre sur z'elles do strin. 


Couvèrte qu'è sônrte do côn enne bonne flammée 
Qui rostich'rè à d' mée les ci d'mèrées. 

Lu toueu, li, comme Batisse, toitche à feu, 

Fègèt la baube, nin si bin qu'o rèzeu. 

L' coron des strins brûle pâr sus les onglates 
Qui, tchôndes assè, s' lèyèt rauyè des pattes. 

Po les gamins, tot ça lz'y sanne si bai! 

Lu feu aux toitches? Pouf pouf, diriz, q' ca fait! 

I v'lèt sayè, on les traque aux orayes. 

Lu feu y stoffe! Elles ratindront qu'on c' taye. 

L' couchè r'tournè est r'griyè comme i faut 

Et pus on Ï' lave à l'aiwe tchônde tot avau. 

Tint q' nosse Batisse s' crotte lu cür pa la brique, 
Et qu l'toueu rèze à fond tot ' qui r'pique, 

Feume denne aidance, savez asteure, vormint! 
Les ingrates dgins n' v'lèt pus sinte les gamins! 


IÍ gn'è mie q' zais po vüdè l'sèyai d'aiwe 

A fait s'les poèls, tos r'pairès, s'on les raiwe. 
Nu rovians nin çu qu'on z'apoite adon? 
Au moins deux vèrres du pèquet bine à pon! 
A deux bônrais! Pa la gote, on les r'paule 
Tint qu'i hiz'lèt leu victime sus la taule. 

I fallot vèye potot l' toueu d' Libin! 

Li, i s' sègnot d'vant d' duv'nu assazin! 


Diche mille toueries avau 1 viadge, qué c' sainn'tées! 
Comme à Aurvaye, s' n'allâre astoi r'waitée. 
La crache taquine. 
L'pourcai sus s' dos, Batisse dumeure dulez, 
Li chaurre les pattes po c' qu l'ioueu va fé : 
D'in c6mp d' sa lame, i l'yè drovu la panse! 
Et c'momint-lò è fait fini enne transse 
I gn'è la feume qui s'rafie, l'premi d' tot, 
D'saver quante dèts s' crachou è d' laurd sus s'dos? 


Elle nu dère nin du l' dire ò sa vègine. 

A tot s'tindu, c'est sa crache qui taquine. 

L'houtchie ruspond : « Aij-la! Allans à fait. 

Lu tène m'avire qu'i n'n'aurè in moncai. 

Ah, bin tant mieu, dis s't'elle, on s' fout do l'tchaurre. 
Diu l'ans nourri pa z'aver do spès laurd. 

Mènadge du feumes mè fait dire à l'estè : 

«Dialle ni l' pauquie, po s' fiè à tchafiotè! 


Po do l' fristouye, vaut mie féves et salaudes, 

C’ qui bagne à l' crache et qu'i gn'è c'fé qu dj paute ». 
Lu tchèt guaide. 

Autou des tripes, lu djonn'homme et l' toueu, 

Du c' qu'elle cutape, s' sahaïtèt trintches sus 1 feu. 

Lèye toune lu pid et l' vi dit à Batisse : 

« T'è ci dzos l'nez l' mèyeu parti qu'èxisse. 

Si ème comme mi c' qui fait gotè l' minton, 

Ruluques la ci qui n suce nin les crètons. » 

Batisse nu dit aye ni no du ç' qu'i tüze. 

L'ônte nu djause nin à malvau ni par rüze, 

Mais qu'i hatcheuche lu gargasson d'en d'dins. 
Ces büzais-là à l' cass'role, on z'y tins. 
Dumoin, dins la dispouye, lu der et l' mol 
Auront enne sauce qu tot l monde è raffole! 

In pôn d' patyince. La feume waite duscrachè 
Cu qu'enne trip'rie fait d'sèyin o couché. 


Gnè d' pus aux pans et do Ï' rawète a l' toiye 

Qu'est, là, chaurrée, vos diriz do l' rantoiyel 

Mais lu tchet guaide, on n' sèt s' mette quitte do tchin. 
Ah! les pansus! C'est la misse qu'on ratind! 

Ca, po l'amér, c'est si fiel qu' do boque! 

C'est si puant qu do côn l' nèz s' sutope. 

Gn'è q'ça d' tapè voye, dins tant d' bine à pon 

Do crau mayi qui s' lais pinde o crampon. 


Atindmint amoureu. 
Wai, q' totes les feumes sont v'nues s'enqui do l' crache! 
« L'è faut à l' djotte et à tos les miche-maches », 
Leu dire. L' dèsir do l’ tchaurre, in pòn ossi. 
Mais enne protesse : « Ni mèr, ni crau, séses, mi! » 
L' toueu, adon? Bin, chofflot la vèchie! 
Deux dz' elles allint avu la banse o bie 
Po bin nettiè les tripes etl’ gros satchai. 
« Boudins, hatchisse, c'est si bon, di'y vairai. » 


Et dit Batisse à l' djèneuse à catchette. 

Nu f'géz rin vèye, l'toueu, c'est s't'enne raguette. 
N'fait q' du s' maquè des djonnes tot di qu'i va. 
Çu s'rot apreme si v' m'invitiz o r'pas! — 
Quand v'airiz co, dis s' t'elle, même à l' dispouye, 
Vos m' f'riz plaigi. Mi, vos m' temez a l'ouye 

Qu vz'èmez l' crau! — Oh ca, disti, viv'mint, 
Dju cois q' nos deux, dju nos atindrans bin. » 


Mwais saleu. 
L'lond'moin à nonne, on z'è fait l' duscémpatche, 
Tranchè la tiesse o coutai d'vant l'mènadge, 
Mais a Ï' solliate, s'cottè tos les ochais. 
Dustachè l' laurd à bague, lu tène et l’ bai, 
Fé deux djambons à chaque mitan do l'biasse. 
Autou d' l'assiette, augimint, l'coutai trace. 
I d' meure do l'tchaurre, qu'on c' taye à tos boquès, 
Lu bai po les parints, v' p'lez I'rumarquè. 

Tchaurre et boudins, dispouye vont à l’ banslate. 
On su l'ruvaut tot sovint bin li quate. 

Ca s'poite do côu et on s'y trive foirt bin, 

Lu pus pònf l'è lu côn qu'i n'touerot nin. 

Voci l'saleu bin r'lavè à l'aiwe tchônde, 

Lu bouts rinflè, ça s' put co q' saumoire sônrte. 
Lu tonn'li dit qu l' fond sûne maugrémint. 

L'djon à l' raineure et même à tos les joints! 


Il è ruscousse du fé mette des bons sèques, 

Paltée du senne, pus v' voye aux calendes grèques. 
On l'aurot fait à timps s'on l'avot seu 

Co même hayire, sins s' fiyè o toueu! 

Porveu q' la gote tègne bon dudins s'gozie, 

Li s' fout pâs mâl d'enn' embarras d' tonn'lie. 

Les quate djambons, i les coigèle o fond 

Y vide do sè, l'laurd à coutches, bouchant l' rond. 


Bônrès d' sanies duvant qu'i n'y moussinchent. 
Poive aux djontères, taise, i faut qu'i salinchent! 
C'est l' même à l' tchaurre, aré la ci d' boudins. 
Des carbonades q' les toueus èmèt bin. 

Po sa dringuelle, qu n' prind-t'i la cervelle, 

Li, I vi? Elle su fricasse pa enne du z'elles. 

Po s' chér ami, don, qu'è bon appetit! 

Vz'ônz co les pattes, la tiesse et quoè dmeure-t'i? 


A moins q' la linwe, vormint! On soye, on c'taye 
Po la djawée, lu bas-bètche et Iz'orayes. 

Lu dairain rond, qu n'rimplit t'i l saleu! 

Tot ca balè et salè djusqu'o dzeu, 

I gn'è là d'dins qu'on pônrè tirè vite 

Son z'ème quéque timps auque du bon à l’ marmite. 
Trente et in djours, les faut bin aux djambons 
Dins la saumoire, tot c'timps-lò, i bagn'ront. 


Pus s'ront pindus bin hônt à l'tchuminée, 

Quon n'oye nin peure du Iz'y lé enne happée. 

Lu laurd ossi, mais i spind l'pus sovint 

Dzeu I'huche do l'tchamme, tchaurre et androuyes dudins. 
Pônrot-vali qu'on z'aurot tot s'plantchie 

R'catchè ainsi! C' qu'on met, c'est totes sindgries. 
Coleure, papie, n'ont rin d'bon q'leu baitè. 

Mais rin à cüre po t'si bin ragostè. 

Et pus l'sèyin, don asteure, qu'on va fonde? 

L'mette dins des pots. C'qu'on z'y pouge, bèni-monde! 

— Wète, cor in pôn, dj'aurins roviè les r'nods! — 

Mais Ï' vi toueu avot sondgè por nos. 

On les fricasse lu djour des carbonâdes 

Et on s'è r' lètche comme du totes bonnes griâdes. 
L'pourçai vaut d' l'ônr. 

C'est drole tot d'méme qu'on z'è honte do couchè! 

S'on s'crit pourçai, c'est s' foute dins la nichtè! 


Mais halte, savez! D'gez'm in pôn s'i v' gadouye. 
Lu mau qu'i fait, si djà l nom vos chatouye? 
Lu d'mau hontiè soffert du vôns façons. 

Po vos l' provè, vos z'èci des raisons : 

C'est la bonne biasse dja do timps d'Epicure. 
A c' qu'i praitchot, v' n'auriy seu vz'y adure 
C't'homme-là, dabôur qu'i prigeot tant l'couchè, 
C'est q'tchin et tchet astint mie arrandgè. 


Vos, si nâreu, vz'ònz mo bon à l'marinde 

Du l'sinte passè agostant dins vosse vinte! 

Et, timps qu'i vique, n'est-i nin coradgeu 

Et aderant, lu type do malheureu! 

Quand don qu'i v'pwène, c'est raclônt dins enne bônre! 
Çu couchè-là, l'niche pourçai, i vaut d' l'ôur! 

1 ème d'esse net et s'è l'instinct plaigeant, 

Po tant d' motifs du nos dire nègligents. 


Mais i n'protesse qu'adon, i dut fè cuique, 

Et q' ça s' rot djusse qu'i nos crierot : bourrique. 
D'enne façon, no, bandè, diu n' l'astans nin. 

D' l'estimè moirt. S'on n'frâle nin d'ses grogn'mints, 
On vorre ca dp'us atolidgè dz'ôntes biasses 

Et li q'mèrite d'aver la mèyeue place! 


]. - P. DOSIMONT. 

O tchapau 


Lz'èfants ruv'nint du scole, enne vaiche vailot, 
L' coqmare bollot, l' poutrai d' braulot la hauche. 
Tot a dérant, la djonne feume barbottot. 
S'vantrain s'agritche. Ca n' la rind nin binauge. 


Probabe qu l'homme mèritot in strabot? 

« Vos t' lò! dis s't'elle, qu'i pontiot trop a s' n'auge. 
Wète, disti, on m'è rascrauwè, dj'ruv'not». 

I contot ca po q' sa chére dgin s'rapauge! 


Mais lèye lu t'not çu djou-là o tchapau. 
« Auwaye, tu t'presse, c'est aux ronches, aux tchapelles, 
Qu lèye digit, tu boèt co d'pus q' tu n'vaut. 


E's tant d'allire? risque t'i, mais lèye, pus fèle : 
Toè, tu londgine, sos c'trèvin-lò, dj'ai l' mau. 
Et dj' dut co fè tes olivettes, dis s't'elle. » 


P. - J. DOSIMONT. 


La cass role 


C'est qu'Anne Djônsère v'lot do bon, pari, lèye, 
Po la dicausse! Digeot-elle fin parèye 

Quand I'maronnot qu ses dgins mougnint d'trop? 
Lu poin, ca mwais f'geot-elle, on s'è bônrot! 


Aye, mais aux fiasses, don, po mariè sa fèye! 
Elle v'lot mostrè l' bai costè sins s' fé d'vèye. 

Tint qu'on r' cigeot Iz'amoureus, lèye siarvot. 

Elle les rut'not, on s'gavot, on bevot. 


On chalmardot, zais, a t'nant la fortchette, 

Vantint la mére, à l' fèye, i f'gint glignette. 

Do büû-à-l'mônde, i s'è r'lètchint les dèts, 

Comme i d'vint fé, du s'vèye si bin traitè. 

Inque dit : « V'cloyez vosse cass'role aux brégettes? 
Aye, oh, dit Anne, pa do l'crosse-du-pausstè ». 


P. - J. DOSIMONT. 

Nôvimbe 


Chupléyes di vint, 
Di l'êwe à make 
Là do papin 

Po nosse casaque. 


Timps dès brouliârds 
Qui stofenut tot, 

Rin n' nos-èwâre : 
Ployans nosse dos. 


Faut-i lès pwin.nes 
D'ènnè causér? 
C'èst todis l min.me 
Après l'èsté. 
Maurice Neuville 
R. N. et Molon. 


l n'aveut falu … 


Dialecte de Nalinnes 


Bin paujèr'mint, djè nn'aleüs, à l'piquète, 
F'yant greüjler lès cayôs 
D'zous mès solés à clôs. 

L'er' asteut fine. Sambe tchèryeut dès broquètes. 


Em' pourmwin.nâde a pourtant sti gâtéye 
Sins trop comprinde pa qwè, 
Sins trop voulu sawè 

Çu qu'aveut v'nu coubouter mès idéyes. 

I n'aveut falu qu'ène foûye arüniye, 
Rachide dèlé mès pids, 
Pour mi m'mète à sondji... 


` 


L'ivièr' s'amwin.ne à grandès ascauchiyes. 


Pou qu’ djè m’ souv'niche, qu'in fris matin d’ sètembe, 
Lès arondes ont rèchi 
Viè dès pus tchauds payis... 
ll aveut falu què 1 foûye vole a Sambe. 


Ene foüye su Sambe... si lèdjère, aruniye.., 
Dès fils sins croche, sins vwès... 
In tindeû, sès filèts... 

L'ivièr' acourt. Aprèstons lès grawiyes. 


L'Mârloya. 
M. Van Splunter. 


Berlique, berloque 


Plèjant bouton d'rôse dè m'djérd'n, 

Vous qu'èst si fièr dè vo djon.nèsse, 

Si vos saviz c' qui vos ratind... 

N'miyète mwins' waut vos luveriz l' tièsse. 


Wétèz drolò, au pid du mur, 

P'tite fleir du pauve... ène violète... 
Nin pus què l vo, s'sinbon n'èst sur' 
Eyèt pourtant, ‘l'crèt è catchète. 


Vos cheurs, nawére, astint come vous... 
Prèsses à skèter, tt'aussi djoliyes. 

Let timps èst wout"... nulu n'è pout... 
C't'ène éritance qui vint d' famiye. 


Dèmètyèz-vous! Come ietisses, dèmwin, 
Vo bèle twèlète sera à fèrloques 

Et ieune pa ieune, l'alène du vint 

Lès dèspaudra, bèrlique, bèrloque. 

Pléjant bouton d'rôse dè m’ djärdin, 
N'miyète mwins' waut luvèz vo tièsse 
Pace-què, l'taleür, l'atchô du timps 
Dèscouwatchera ç' qu'it vo djon.nèsse. 


L' Mârloya. 
M. Van Splunter. 


Bataye pierdûwe 


Di'aureüs tant ieû voulu qu'èle tuche dreute come èl mène, 
Toufère plène dè solia, sins cromberiye èt sins spène, 

El voye pavéye d'amoür, d'onètrèté, d'pârdon, 

Qu'mès onkes avint froyi triviè rijes èt tchèrdons. 


Di'vos aveüs pris pa l'mwin èt nos nn'alins, èchène, 
Mins au preumi crwèjemint, on a chit chacun l’ sène... 
Adon, come lè scoli qu'a ieü s' dérène lècon, 

Vos m'avèz tournè l' dos, clatchi vos lives au lon. 


Vo ketir m'è-stètrangèr, djè n° comprinds pus s'pârlâdje 
Eyèt, triviè vos djèsses, djè wès in aute visâdie. 
Srets-dje dèvenu moya? Djè nè retrouve pus m'n èfant... 


Lès fondemints sont stampès dèssu dès sâbes boulants. 
D,'é bau stoupér lès fintes... èl lèdmwin gn'a dès crayes,,. 
Lès mèyetis gènèrdls piède-neut télcôp ‘ne bataye. 


L' Mârloya. 
M. Van Splunter. 


A ` SA ` 
Mariye èt Djôsèf 
Dialecte de Grand-Leez. 
Di'a r' mouwé mès sovenances po sayi dè r'trovér, 
One istwère du vi timps, mins dj'a byin d' vu mèch'nér. 


Si vos t'noz à l' sawè, dji m’ va vudi m' satchiye 
Vos r'coniroz Djôsèf, avou s' bèle soi Mariye. 

Sins rire ni m' foute dès djins, Djosèf n'avot qu'on brès, 

On p'tit ome tot r'tourné qui chaltetve du pid drwèt. 

Tant qu'a li p'tite Mariye, boune come li pwin èt l' suke, 
Ele pwârteüve su s'maquète one bèle grosse nwére pèruque. 


Sès tch'tias èstin.n' rôlés jusqu'au mitan di s' front 

Eti n'li manqueüve pus qu'one sonète à s' minton! 
Djè l' vwès co d'vant mès oüy, sès narènes dauboréyes 
Onk di sès grands plaijis, c'èstot d'prinde one pènéye. 


Quand èle roteûve aus-uch, qué bazar dins s'tchèna. 
Vos dire çu qu' n'avoz d'dins, ça vaurè bran.mint mia. 
Lacètes, botons, scorions, savonètes èt d' s-awiyes, 
«Papis d'vère èt a lète» : ca, c'èstot s' litaniye. 


Ou-criyi su lès tch'méns : «D'mwin à noûv'eüres tapant 
On discôpe on pourcia amon Lèyon d'mon l' blanc.» 

Po r'comandér lès mwärts, i n'avot pont d' parèye 

S'i faleüve rire ou braire, pèrson.ne ni fieûve m'a qu' lèye. 


Si v's-aviz one rascrauwe, vos vos d'mandiz poqwé, 

Vos vikiz dins lès transes po conèche one saqwè, 

Lèy2 vos fieüve prinde coradje en vos batant lès cautes 
Ou vos d' djeüve platèzac «Çu qu'arive, c'èst d' vosse faute», 


Ele ni dansetve nén l'iwisse, mins fieüve si bén l' molén 
Qui sès djambons di d'dri ni d'mèrin.n' nén a rén. 

Li sèmedi dè l’ dicauce, gn'avot pont d'pus adrwète 
Po diskinde li rouwale sins tchair di sès chalètes. 


Timos dè l' guére di quatôze gn'avot l'ravitäyemint 

C'èst Djòsèf qu'avot l' bouye avou s' sonète dins s'mwin 
Dè criyi dins lès reuwes : «A detis-eires èt one chique 
On distribiwe li laurd èt l' sayén d'Amèrique». 


La dja sacants anèyes qu'il ont fait l'ascaurchiye. 

ls n° lèyin.n' padri zèls pèrsôn.ne ni frère ni sot 

Lèyans lès bén tranquile, pa dzos chis pids d'aurziye 

Et qui l' bon Diè voüye bén les mète au r'cwè dins s'choü. 


Albert Rousseau, R. N. 

Vi fieû di spots 
Dialecte de Namur. 


Passé quatrè-vints-ans dj'a co bon pid bon-ouy: 

Dii m' vos va dire mi s'crèt, gn'a sür rin d' malauiji. 
Djôn.ne, dj'a lèyi po l's-ôtes l'ocâsion d' fér d' l'ârsouye 
Ç' qui n° briletive nin por mi, djè-l'zeu lèyeüve rosti... 


Dji n'a tron.né qui d' frèd èt, faleüve co qu'i diale! 
Faleüve qu'i gn'euche li feu, tot près, po m' fér couru... 


L'ome atrape sès blancs tchfias è v'lant tinde a l' vèrdjale; 
Compirdoz-me, maugré m'y-adje, dji so-st-à pwin.ne tchènu. 


Dj'a trévautchi deûs guêres, dès doûs, bin dès corwéyes 
E m' dijant qu'il arive ci qu'on plante, bin sovint... 

Dj'a mia in.mé lès chijes qui lès bèlès swèréyes 

Et dj’ n'a jamais bèvu... quand dj'avetve swè, seürm'nt... 


Dj m'auré continté d' wêre, dji n'a pei qu’ dès médecins... 
Dj' ratinds qui l’ djoù seûye iute po-z-alumer m’ lantiène... 
Li mèyeü d' mès sopérs, c'èst m' pome èt on-éring... 

Et dj' sowaite à tot l monde one santé come li mène... 


R. Clinias. 


Li Djon.nia 
Dialecte de Dorinnes. 


Qwand Papa conteut : 

Emile Tchon.ne aveut l' dâr d' awè dès moches. 

One miète tos costès, dins lès mochis, di cès trèvints-lò, 
c'èsteut one five : dès cis fyint ruv'nu d'Italiye dès novèlès 
rin.nes po radjon.ni lès coloniyes d'avaurci. On-z-è rameteut; 
èt l'Emile, en-z-è vèyant deüs qui causint d'api, si boureut 
ètur zèls à bauyau po choütè... 

Nos-èstins èvòye aus nids dins lès bwès d' Crupet, nos 
deüs l' Chès d'èmon l' Djardin: tot d'on côp, c'èst li qu‘ Ï' 

avise : « Vins veûy one miète véci... waîte on pau quéne 
wèspériyel» 

Di'èn' n'a jamais pus pont vèyu d' si grosse, come one ban- 
se. 


« Nos l' frans chetire tot rate au Tchon.ne, sés'!» 
.... Nos rarivins: li Tchon.ne èsteut justumint su l' vòye... 


« E bin, Emile, nos-èstans tchèyus su voste afaire : chotitoz 
one miète par ci. » Et tot bas, peti d'onk ou l'òte qu'aureut 
l' min.me vision qu’ li èt pòreut cayetè l'Emile en courant 
pus rwèd : « I gn'a on djon.nia dins lès bwès d' Crupet, va- 
lèt! » 


— « W'èst-ce qui c'èst? Djè l'irè kére. » di-st-i l' Tchon.ne, 
qui causeut come après Tchapwès. 


— « Vos n'iroz nin pa l' vòye, savoz. Siyoz l' pisinte Iute 
do bwès d'òrnias, vos savoz bin, don, quét'fie dets cints 
mètes pus lon, à mwin drwète: vos n' vos sauriz trompè. Il 
è-st-ècramyi dins one topéye di tchaurnales. Mins visoz à 
vos. C'èst dès fèles. » 


— « Dji m'è caye; djè l’ irè kére! 

En baloûjant jusqu'à l'anéti, Tchon.ne n'a pus pont fait d’ 
bin. Pont d'etire ni momint po tot aprèstè : lès tèchons qu'il 
aveut dandiji, one tchètwère, à l'èpront addé l' Chès, detis 
tchapias à vwèle por zèls detis l' Tur, si fi, èt cor on grand 
bleu d'vantrin d' comére qui n'aveut nin co sti displèyi. 


A l' vèspréye tote basse, èvôye... Vosse mon-onke Djan 
lès sit d'au lon, d'on bouchon à l'òte... 


Nin dandji do waiti brâmint après l' djon.nia. Dèdjà, do 
l' pisinte, on-z-oyeut brouyetè lès moches pa-t't-avau... Li 
wèspériye èsteut tchòkéye dins on r' djètadje di tchaune, 
pindûwe à saqwants cochas : one grije bole, èt t't-autoti, lès 
wèsses à make totirsyint èt r' toürsyint, d'on plin côp fines 
djanes, one apéye, dins saqwants clérefis dò solia qui stri- 
tcheut cor ètur lès-aubes, di d' padri l' bwès... 


Is n"avint nin co tchiktè avièr là qui totes lès wèsses bro- 
quint foü en zünant come dès arèdjiyes... Tot d'on côp, il 
a chilè vélà, s'apinse vosse mon.nonke, co pés qu'on tchò- 
dère d'éwe qui staure su do feu tot rodje. 


A dadaye, l'Emile èt l' Tur vorè dins lès bouchons, au tri- 
viè dès ronchis', po saye do s' discopètronè dès p'titès biès- 

se squ'ènn'i vlint à mwârt : «Abiye, Artur, abiye, Artur!» Is 
courenut bin fond o bwès: is s' tap'nut è cwète... is taudje- 
nut... C'èst tot! E! dandj'reü; asteüre, èles sont rapauje- 
téyes...? 


Is ruv'nèt pate à pate: sins fè chonance, come si lès moches 
avint quét'fie rovyi lès deüs parents... Visans do n' pont ur- 
tinè d'cochète, do fè do brut... 


Nos-i èstans causu... Lès wèsses lès lancenut d' tos lès 
costès, plonkenut tortotes èchone... Is ‘nn’ ont pa-t-avau tot... 
Emile vout fè dès brès èt s' côrcyi... il a falu l' lèvè, li pus 
lon possipe po lès sèmè... en catchants sès brès èt s' visadje. 


Li solia n' lumeut pus qui lès opes d'aus-aubes... Qwand i 
l's-i a chonè qui c'èsteut tot, is ‘nn’ ont ralè su l' djon.nia... 
«Abiye, Artur!»... Qwand l' Tchon.ne èst prèt", Artur èst cor 
èprontè dins lès stokéyes... 


... Ou dô bin : « Tins one miète li tchètwère, don, Artur... 
bin d'zo l' djon.nia! O l' place, li Tur, tot don còp, winkiye 
èt lait tchair tot l' tchètiye à l' tére... one dès wèsses a gripè 
tot don lon dins s' pantalon, è sère, èle l'inwiye au dri do 
gngno. Tur si fout dès pètéyes pa-t't-aur li, en potchant au 

wôt... èt lès bièsses, à r'lache, plonkenut. 
Il aleut ièsse nét. Ni vaureut-i nin mia tapè djus?... Dès- 


ôtes aurint lèyi l' têre po l' sint... èt l' djon.nia au diâle... 
bin binaujes do s' chapè fot... 


Mins, nos-òtes.., Nom d’ tote-ute! I nos l' faut!... 


... I cléricheut dèdjà à totes lès finièsses, qu'is rarivint 
seulemint su l' Plain avou l’ djon.nia dins leti tchètwère, lès 
démonès! Comint avint-i tchikè leû djeu, on nè l' saurè ja- 
mais; ca, vosse mon-nonke l'aveut trossi brâmint d'vant 
zèls... 


Rassonrès, dès-omes! Fi de Dieü! Dès loquetis, arèdiis, 
did' grètès, avou dès mwins come dès cossins... L'Emile, on 
n' vèyeut pus sès-ouys, èt l' Tur aveut pièrdu s' monte... 


— « Ni pinses-tu nin qui c'èst dès wèsses qui t'as sti 
cwére?» 


— « C'èst dès moches, dji tè l' dis, dès moches d'api. C'èst 
d's-italiènes, èlle ont dès djanes cus. » 


— Nos l's-alans r'waiti au quinquet, 

Et nos moussans èmon Gèline, one viye djon.ne comére 
qui d'meureut tote seüle. 


« Tins l' tchètwère, twò, Emile! » Li Chès disnukeut dèdjà 
lès loyètes d'au d'vantrin, bin sitindu su l'indiole... On va 
bin sawè qwè! 


Li Chès rauye bon-z-èt rwèd li d'vantrin, boure li tchètwère 
foü dès mwins d'au Tchon.ne èt l' caye au mitan do l' mau 


jon... 
C'èst come si l' wèspériye aveut pris feu... 


Mins n'avans sti co pus rwèd qu’ lès wèsses po l' lèvè à 
l'uch. 


Pa l’ finièsse, i faleut vetiy : dès mile èt milès wèss2s qui 
toürnint autoü do l' lumiére... èt quéne chüléye! 
Et ci-t-anéye-là, i gn'a pont ieü d'fruts, dins lès djârdins, pa-t 
tavaur-la... 


Li chij' di nôvimbe 1963. A. Laloux, R. N. 


Les Housards 


Dialecte de Namur. 


Alerte, alerte, copére Colas 
Oh, dis-me on pau ce qui t' fais la? 
Ti, copére Gèrard, par asârd 
Estc-e qui t' n'as nin pei des houzärds? 
Dispétche-tu, vo-les-ci tot près, 
V'la qu'is sont rèchus foi do bwès 
On les vwèt avou leüs bonèts 
Is vont mos prinde tot c' qu'on-aurè. 
Is vont nos prinde tot c' qu'on-aurè. 
Maurtin, 

Vins vitemint! 
Is-ont pris nos pouyès èt nosse pwin, 
S'ont-is (1) gaté tot nosse djardin, 


(1) S' = et si : ancienne forme qui signifiait : et ainsi, et 
pourtant, ou simplement et. 

Pris nos racènes èt nosse pêrsin, 
E djurant rin tin tin 
Ces coquins! 


Li cap'tinne qui rote li prumi 
Wéte don, qu'il est bin-abiyi : 
Su s' casaque des botons d'ardjint 
Avou des pouyadjes di lapin. 
Is coûrenut, is féyenut des sauts, 
Is sont pus nwârs qui des vèchaus. 
A leüs bonèts des queuwes di r'nauds. 
C'est come des didles dissus leûs ichfaus. 
Dis, Piére 
Tes pâtêres, 
Va sauver c' qu'i-gn-a dins l'armwêre, 
Is sont tot près d' nost-ayinêre (1) 
Didins leûs mwins des sabes di fier, 
Terlidiène (2) quéne afaire 
Dji m' va braire. 


Ah, mon Diè don, qu'est-ce qui dj' dwè fé? 
Is-intèrenut pa tot costé, 
I nn'a co intré onk l'ôte fiye, 
lamais dj' n'a sti si ahuriye : 
D'ab6rd qu'il a yei fait l'intréye, 
Il a stii vòy èl tchiminéye, 
S-a-t-i (3) pris mi bèle tchau saléye, 
Dèl cauve dischindu les montéyes. 
Di pus 
M' mosse si cu. 
Et puis s-m'a-ti pris on-ècu. 
Dj'a yeii si pei qui dj’ n'è p'lais pus 
Do vôy on si laid moustachu. 
Oh, qui n'est-i pindu 
L'laid pouyu! 


IIs coûrenut après totes les djins 
Qu'is rèscontenut didins leû tchmin, 
Féyenut déner les payisans 

Ossi bin les p'tits qui les grands. 
Is-ont rèscontré nosse yèdresse (4) 


(1) Syn. : Closère, fr. clos, espace entouré de haies, où l'on 
sème des céréales, 

(2) Fr. Tête Bleu. 

(3) Voyez page 196, note 1, 

(4) Fr. bergère. 

L'ôte fiye, qui r'wêteûve a ses biesses. 
Is vos l'ont apougni pa Ï' tiesse 
Et s-l'ont èrtchi dins one djiniesse. 
Mon Diè 
Ele criyait : 
« Ti vous-se djoker? — Lais la m' mokwè 
Ti vas d'churer tot m'bia bonet 
T'as dèl monstache tot come on tchet 
Qui n'es-ce ouce qui di’ dirè, 
Panse a pwès! 


L'ôte fiye ,en rivenant dal foüréye 
Dj’ n'a jamais sti si amakéye : 
E rintrant dins m' maujone tot d' bon 
Dji trovi (1) deûs d' ces larons. 
Onk m'avait pris on bia crau via 
Et l'ôte avait pris nosse pourcia. 
Dji n' fi (2) qu'on saut dissus m' restia 
Po li èrtchi dins ses boyas, 

C’ côp-la, 

Po l' pus bia, 
M'a pris pau watria, (3) c' mouchtafa 
Didins l' godau (4) i m'i èrtcha (5) 
Avou des moustaches come on rat. 
Dji m' crwèyeüve au trépas 
Po c' côp-la. 


Ah! qu'is-ont bin tait do ravadje 
Quand is-ont intré au viladje! 
Is-estinn't bin quarante houzârds 
Qui djurinn't tortos come des didles, 
Is-ont comandé a mougni, 
S-ont-is pris l' mayeür èt l' cinsi 
Tot come on fait des prijonis, 
Al queuwe d'on tchfau les-ont loyi. 

Adon 

Ces fripons 
Let ont fait d'ner cint patacons, 
Puis sont montés a tchfau po d'bon 
A tot bindant let mousqueton 

Qui n' vèyans-ne leüs talons 
D' ces poltrons! 


Sergent Benoit (t1784) 


(1,2,5) Ancienne forme du passé défini, actuellement perdue. (5) 
èrtchi — fr. trainer, fourrer. 


(3) Fr. ; 


cou. (4) Fr. : gadoue — syn. : bigau. 

Paskéye su l'toâü d'Houyoux 


` ^ ^ l 
èt ses deûs sous tu 


Qwand one fiye on n' sait pus mougni les crosses, 
On vos sohaite sovint dis mile pids èl fosse. 

O misére qui do yesse vi, on n' sait pus qu' djèmi, 
On n’ vos wète pus, on n' vos a qu'a mèpris. 

Por mi, gwand dj'astais djonne, on avait peu d' mi, 
Dj'astéve minme li crainte di tos les-innemis. 
Audjoürdu, pôve misèrâbe, vo-me-la condânéye 
Pa l Mayeür èt l' Magistrate a yesse diminbréye, 
Come l'an passé mi pôve soû li pwate Saunia. 
Vo-me-la ossi come lèye, divins l' minme imbaras, 
Qu'a-dje fait non pus qu' lèye, po nos traiti ainsi? 
Nos n'avans fait a personne qu'oneür èt plaiji 
Anoncant les grandes fiesses, ossi les porcessions, 
No fyins soner les clokes di tot nosse carilyon. 


Comoròde Taviet, touchez vitemint li carilyon 
Fioz cor oyu di totes les clokes li bia son. 

Dji sai fwòrt bin qui vos-astoz anoyeüs, 

Djèl so fwârt ossi, nos l'astans tos les deüs. 
Sonez todi, dji vos priye, vos n' soneroz pus wére 
Car on va bint6t pwarter tot m' cwâr è tère. 
Voci Pètiau qu'amwinne totes sòrtes d'ovris 
Des scayeteüs, des maçons, ossi des tchèrpètis. 


Adiè Nameur, adiè Saint-Rmè (2), adiè maujos 
Adiè Gravére (3), adiè Lilon (4) adiè tortos, 
Adiè chacheûs, adiè Avresses, adiè Mélans (5) 


(1) La tour Houyoux se trouvait au Bas de la Place, a hauteur 
du Marché au Foin; ses deûs soûs sont la porte Saunia située 
entre les 4 Coins et la place de l'Ange, et une petite tour sans 
nom qui se trouvait dans la rue Notre-Dame. 

ge Martchi St-Rmè — Place St-Remy, la place d'Armes actu- 
elle. 

(3-4) Endroits de Namur, voisins de l'emplacement de la tour 
d'Houyoux. 

(5) Les échasseurs namurois. — Mélans dans l'ancienne ville 
Avresses dans la Neuve-ville, les faubourgs et la banlieue orga- 
nisaient généralement leurs combats sur le marché St-Remy, la 
place de Gravière ou la place Lilon. 

Dii n' vos vièrè pus jamais chachi tos les-ans. 


Li tiesse mi toüne, dji n'a pus ni rime ni raujon 

On frè bin sor nos des gazètes èt des tchansons. 

Avou Ï t'mps, vos-ôtes, savoz bin c' qu'on dirè? 

On dirè qu’ tot au d'bout do marichi Saint-Rmè 
I-gn-avéve one grande tot qu'on-z-apèlait Houyoux 
On l'a dismoli po satisfé les djalous 

Au mwès d' mûrs, l'an mil sept cint èt trinte, vola tot. 
Por mi, dji n' sai pus qu' dire, si c' n'est : Adiè tortos. 


Auteur inconnu. 


Tchanson namurwèse patriotique 
tote novèle (1787) 


On pout d'viser tot foù des dints 
Des-afaires dèl Patriye 
Les-intendants (1) ni v' front pus rin 
Is sont-st-a l'angoniye. 
‘is lèvenut cor on pau leti cresse, 
Ci n'est qui po djouwi d' leti resse, 
Po dire 
Po dire qu'is n° sintenut nin co l' vesse. 


On-a discouviet leû malice 
Maugré totes leüs tromperiyes. 

C’ qu'is féyenut sont tos-artifices 
Po s' soumète li patriye. 

Is pidenut tot l' grain do payis 

Et s-afamenut l' gros èt li p'tit 

Dins l' viwe 
Dins l vâwe do polu rèyussi! 


(1) Gouverneurs des 9 Cercles créés en 1787 par décret impé- 
rial. L'institution des intendances ayant rencontré une vive op- 
position, elles furent abolies, après quelques mois d'existence. 

Ni l'a-t-on nin todi vèyu 

Dins l' courant d' leü z-istwère 
Qui rin n'a jamais sti conclu 

Sins l' fwace do militaire? 
Doninn't-is jamais d'ôtes raujons 
Qui des bayonètes, des canons 

Des sâbes 

Des sâbes ou bin des mosquètons? 


Po blanki d'vant l' Gouvèrnèmint 
Lets traits di pertidiye 
Is rapwatenut su l’ compte des djins 
Totes sôrtes di calmoniiyes. 
Po d'ner do pwès à leüs raujons, 
Is féyenut mête pa l' garnison 
Tot l' monde 
Tot l' monde al gârde ou au prijon! 


Si on vout conaiche letis r'ligion 
Et come èle est noméye, 

On n'a qu'a l' vôy al porcession 
Li djoû d' l'lmmaculéye. 

Les Sainis ni sont pus dilé zèls 

Qui poupéyes èt qui bagatèles 

Al mòde 
Al mòde dèl sès (te) li pus novèle. 


Tot l monde conait li grandeür d'âme 
Di nos brévès bauchèles (1) 

Qui, po l'onetr di Notrè-Dame 
Lèrinn't tirer sur zèles 

N'ont-èles nin bin fait vôy leti front 

Qwand I'Intendance a mostré d' bon 

Si radje 
Si radje conte nosse sainte riligion? 


Sos prétexte di nos rinde eüreüs, 
On distrit nos-abiyes (2) 


(l) Le 20 juillet 1789, un édit de l'empereur Joseph II inter- 
disant de porter en cortège des statues pieuses, de jeunes Na- 
muroises prirent sur leurs épaules la statue de la Vierge et sor- 
tirent de la Cathédrale, bravant les soldats autrichiens qui n’ 
osèrent pas faire usage de leurs armes. 


(2) Abbayes. 

On piye les-autés, les saints lieüs 
Et totes nos confrériyes, 
Et putôt qui d' nos fé do bin, 
Oo-z-èvôye a Vienne tot l' butin 
Po Ï' Turc 
Po l'Turc ossi bin qu' po Catin (1). 


Patriotes, i nos faut r'mèrci 

Li divine Providence 
D'awè tèrassé èt bani 

Li race di l'intendance. 
Çu qui let fait co l’ pus d' dispit 
C'est d' vôy qui n's-avans rèyussi 

Ei qu' zèls 

Et qu' zèls astetire ont li d' minti. 


L'abbé Grisard (11796) 


(1) Pour la guerre contre les Turcs et pour Catherine de Rus- 
sie. L'Empereur Joseph II s'était laissé entrainer dans cette nou- 
velle guerre entre la Porte et la grande impératrice, en 1787. 
Catin : abréviation familière du nom de femme Catherine. 


Exposition des “ Rèlis Namurwès 
1964 


Les originaux des trois pièces qui précedent seront présentés 
au public lors de l'Exposition que les Rèlis Namurwès orga- 
nisent du 16 février au 12 mars 1964, à Namur, à l'occasion du 
55ème anniversaire de leur cercle et du 40ème anniversaire du 
«Guetteur Wallon». 


Fernand PIELTAIN, mayeur 


Que notre ami Fernand Pieltain ait été choisi par ses pairs 
et nommé par S. M. le Roi comme bourgmestre de Namur pour 
achever le mandat de M. Louis Huart, voilà qui ne peut paraitre 
à tous que comme une récompense logique et méritée d'un éche- 
vinat fécond. 

Mais que pour la première fois, un «Rèli Namurwès», écrivain 
wallon réputé, chantre de notre région, folkloriste éminent, soit 
devenu mayeur, voilà qui réjouira tous les cœurs des «Rèlis». 

Ceux-ci sont heureux d'adresser au nouveau mayeur leurs 
plus sincères et amicales congratulations. 

Pour la rédaction, s'adresser à M. Jules Rivière, rue des Hou- 
blonnières, Namur (La Plante), 


ABONNEMENTS : d'Honneur : 250 fr, -- De soutien : 100 fr. 
Ordinaire : un an : 65 fr. — Pour l'étranger, le port en plus. 
C. C. P. 7956.97 « Les Cahiers Wallons », rue de l'Ange, Namur. 


Quand dj'va à on banquèt 
Dji sos st'one infèrnale, 
S'on nvwèt nin m'potiquèt 

Di mostaude « L'Impériale »! 


LIMPERIALE 


ETABLISSEMENTS BISTER 


JAMBE-NAMUR 


M 


Poqwè pièrdoz todi vosse timps 
Moman, avou vosse confiture! 
Materne è fait causu po rin, 
Avou dès früts garantis purs. 


CONFITURES 


MATERNE 


Imp. Servais, Namur. 


